הוועדה לענייני ביקורת המדינה, כנסת 18, פרוטוקול מספר 160, 2011-03-07 11:00

יואל חסון: שלום ובוקר טוב לכולם.

יואל חסון: אני מתכבד לפתוח את ישיבת הוועדה לענייני ביקורת המדינה בנושא דו"ח מבקר המדינה על היערכות שירותי הכבאות וההצלה לעת חירום.

יואל חסון: דיון שני בנושא הזה, לדיון בנושא דו"ח מבקר המדינה, דו"ח המעקב שפורסם לפני כשלושה חודשים.

יואל חסון: הדו"ח הזה שהייתה לו סמיכות וקשר לאותו זמן לאסון הכרמל, נידון כאן בהרחבה.

יואל חסון: אני מזכיר לכם שעל שולחנה של הוועדה לביקורת המדינה הייתה אז השאלה של הקמת וועדת חקירה ממלכתית בנושא, החלטה שלצערי, בניגוד לעמדתי, הוועדה קיבלה לא להקים וועדת חקירה בשלב הזה.

יואל חסון: אבל אנחנו החלטנו בדיון הקודם שאנחנו נקיים דיון מעקב, גם בהשתתפות ראש הממשלה והשרים הרלבנטיים לגבי הדברים החשובים שהיו צריכים וצריכים להיעשות, כחלק מיישום מסקנות דו"ח המבקר, ועל רקע כמובן אסון הכרמל.

יואל חסון: אני רוצה לומר כמה דברים ולהתייחס לאירועים של ה-24 שעות שיובהרו מבחינתי.

יואל חסון: ייחודה של הכנסת, של וועדות הכנסת ושל הועדה לביקורת המדינה, שהדיונים בכנסת הם דיונים פתוחים, חלקם אפילו משודרים, כמו הדיון הזה, ובוודאי פתוחים לכל מי שחושב שהוא רלבנטי לנושא שנידון בוועדה.

יואל חסון: בשום שלב ובשום רגע, ובוודאי לאחר הדיון הקודם, שפנו אלי חלק מהמשפחות השכולות מאסון הכרמל, ועל הדיון הקודם ופנו אלי – מדוע לא הוזמנו באופן מסודר לדיון הקודם.

יואל חסון: אני לא העליתי בדעתי ולו לרגע, שהדיון הזה יתקיים ללא האפשרות או ללא האפשרות של המשפחות להשתתף בדיון הזה, ולהיות כאן כמו שכל מי שרלבנטי ומרגיש שהדבר הזה נוגע לו – יכול להשתתף.

יואל חסון: צריך גם לומר, אני באמצעות מזכירות הוועדה לביקורת המדינה, הזמנתי את המשפחות, כמו את כל המוזמנים, בהתרעה מספקת ומראש.

יואל חסון: בחלק מהארגונים שקשורים למשפחות, נלקחה אחריות להודיע למשפחות, ורק ביום יומיים האחרונים הבנתי שהדבר הזה לצערי לא נעשה, וחלק מהמשפחות הנרחב, בעיקר המשפחות שקשורות לשב"ס, לא זומנו לדיון.

יואל חסון: לכן אני בפעולה מהירה דאגתי להזמין את המשפחות, ואני מראש מתנצל בפני המשפחות שלא יכלו להגיע, על ההתרעה הקצרה שנעשתה לצערי בשל התקלה שהשב"ס לא הודיע למשפחות למרות בקשתנו, ולמרות שנאמר לוועדה שהשב"ס יעשה כן.

יואל חסון: צריך לומר, אני חושב שהדברים, גם אם הדו"ח הזה הוא לא דו"ח ספציפי על אסון הכרמל, ונתייחס בהמשך לדו"ח הספציפי שאמור להיות על אסון הכרמל והשלכותיו, עדיין לא ניתן לומר ולקבוע שהדו"ח הזה לא רלבנטי לאסון הכרמל, מכיוון שהוא מדבר על שירותי הכבאות וההצלה שבזמן אמת באסון הכרמל, לא תיפקדו בדרך שרצינו שהם יתפקדו.

יואל חסון: יכול להיות שהם היו מתפקדים טוב יותר, יכול להיות שאם דו"חות מבקר המדינה היו נלקחים יותר ברצינות, לפחות הראשון שבהם, יכול להיות שחלק מהאסון היה נמנע, ובוודאי השריפה לא הייתה הופכת להיות מגה שריפה.

יואל חסון: לכן בוודאי שלדעתי המשפחות וכל מי שמעורב והיה לו חלק בצורה כזאת או אחרת באירועי הכרמל, המשפחות והאנשים האלה הם חלק אינטגראלי בדיון הזה, וחלק משמעותי וחשוב.

יואל חסון: אני שוחחתי אתמול עם ראש הממשלה בנושא הדיון.

יואל חסון: אני קודם כל שמח שראש הממשלה הגיע לדיון הזה, ואני חושב שהדיון הזה הוא דיון ענייני, מקצועי, מהותי, שחייב לדון באווירה כזאת.

יואל חסון: וכיושב ראש הוועדה לביקורת המדינה אני אתעקש שהדיון הזה יתנהל בצורה המכובדת והראויה.

יואל חסון: וחשוב גם לומר, בדיון הזה בוועדת ביקורת המדינה, כל אדם שירצה להגיד את דבריו בצורה מסודרת ויבקש את רשות הדיבור, יקבל אותה.

יואל חסון: אין צורך להתפרץ, אין צורך לקחת רשות דיבור, אפשר לבקש ולקבל.

יואל חסון: ולכן בדבר הזה אני מקווה שאנחנו נקפיד ונדאג שהדיון יהיה דיון חשוב.

יואל חסון: אני גם שמח שראש הממשלה, בשיחת טלפון אתמול וגם בביצוע היום, קיבל את הצעתי ופגש את המשפחות במפגש שממש הסתיים כרגע, מפגש שאני הייתי שותף לו, ואני חושב שהמפגש הזה היה חשוב.

יואל חסון: עלו בו נושאים מאד חשובים, שהם גם אגב נושאים שבאת הם לא מעניינה של הוועדה, הם נושאים שקשורים לשכול עצמו ולבעיות שהמשפחות מציגות.

יואל חסון: אני שמח שהמפגש הזה, אדוני ראש הממשלה, התקיים ואכן קיימת אותו, ואני בטוח שהרבה דברים אישיים ---

סליחה, סליחה, אני לא הוזמנתי, סליחה.

אני שומעת אותך וקשה לי.

אני אשתו של אבירם לוי שנהרג באסון הכרמל, אני לא הוזמנתי לא לפה ולא הוזמנתי היום להיפגש עם ראש הממשלה.

יואל חסון: תהיה לך רשות דיבור ותתייחסי.

יואל חסון: תודה רבה.

יואל חסון: תהיה לך רשות דיבור ותתייחסי לזה בזמנך.

יואל חסון: ולכן אני שמח שהמפגש הזה היה ואני בטוח שכל מישהו אחר ירצה להיפגש – אני בטוח שהוא יוכל להיות חלק מהפגישה.

יואל חסון: מבקר המדינה, כפי שאמרת, הכין את הדו"ח שאנחנו דנים בו היום, וגם על פי באמת שיחות וסיכומים שהיו, מכין דו"ח מיוחד על האסון והוא יפרט את הדברים כפי שהוא ירצה לפרט מיד.

יואל חסון: המטרה של הדיון היא לאפשר לראש הממשלה, לשרים ולגורמים המקצועיים הרלבנטיים, להציג את האופן בו הם למעשה נערכו והכינו את עבודתם, בכפוף למסקנות מבקר המדינה, בכפוף לדו"ח מעקב שהיה, ובכפוף לאסון ולהסקת המסקנות מהאסון הזה.

יואל חסון: נרצה לשמוע מה קרה מאז, נרצה לשמוע מה נעשה, מה בתהליך, מה צריך להיעשות ומה לא נעשה.

יואל חסון: אנחנו גם נברר את הדברים האלה במהלך הדיון.

יואל חסון: הנושא הזה הוא נושא שלצערי בדרך הקשה של אסון קשה, צריך להיות נושא שבחזית תשומת הלב הציבורית והתקשורתית, ואני מקווה שבעובדה הזאת לפחות נשיג מצב שבו אסון, כפי שקרה לנו באסון הכרמל לא יקרה, ואם חס ושלום תקרה שריפה, מגה שריפה כמו שקרתה, מדינת ישראל והמערכות שלה יידעו להתמודד עם זה בצורה הטובה ביותר.

יואל חסון: כפי שאמרתי, מבקר המדינה יתייחס כרגע גם לדו"ח עצמו וגם לדו"ח שהוא עובד עליו עכשיו.

יואל חסון: אדוני מבקר המדינה, בבקשה.

מיכה לינדנשטראוס: שלום לכולכם.

מיכה לינדנשטראוס: משרד מבקר המדינה הכין את דו"ח הביקורת על היערכות שירותי הכבאות וההצלה לעת חירום ,שהוגש לכם בדצמבר 2010, היינו לפני כמה חודשים.

מיכה לינדנשטראוס: זה דו"ח חמור מאד.

מיכה לינדנשטראוס: חמור מאד מבחינה זו שהיו לנו ממצאים קשים לאחר מלחמת לבנון השנייה וכתוצאה ממה שהתרחש במלחמת לבנון השנייה, אנחנו התרענו על הליקויים שהתגלו אז, ולצערי הרב, כפי שתקראו בדו"ח, הדברים בחלקם הגדול לא הגיעו לפתרון, כאשר אנחנו מתייחסים לנושא של היערכות שירותי הכבאות וההצלה לעת חירום.

מיכה לינדנשטראוס: הדו"ח שהוגש על ידי משרדי, חולק בחודש דצמבר לכולכם, והוא מאד מפורט בנושאים של הרשלנות שהתגלתה.

מיכה לינדנשטראוס: אני רק ארשה לעצמי, לפני שהאנשים של משרד המבקר יתנו מעט פרטים יותר, או הכל במגבלות הזמן שיש לנו כאן, רוצה להקריא לכם שניים שלושה קטעים מהמבוא שלי לדו"ח, שבו נאמרו הדברים הבאים: "שירותי הכבאות וההצלה הם החוליה החלשה במערך זה.

מיכה לינדנשטראוס: לצערנו התברר בביקורת המעקב שלא זו בלבד שמערך הכבאות אשר מצבו היה חמור בעבר, לא שופר מאז המלחמה, מלחמת לבנון השנייה, בעקבות הערותינו בדו"ח על העורף, אלא שמצבו אף החמיר, עד כדי סכנת קריסה בעת חירום.

מיכה לינדנשטראוס: עניין שעלול לפגוע מהותית בכל מערך החילוץ וההצלה, ויגרום לאובדן חיי אדם ורכוש, ולפגוע בחוסנו של העורף".

מיכה לינדנשטראוס: אלה דברים שנכתבו על ידי לפני שהיה האירוע הנורא הזה של השריפה בכרמל.

מיכה לינדנשטראוס: אני מוסיף שם בן השאר, במבוא תוכלו לראות את זה: "רוב לקחי מלחמת לבנון השנייה לא נלמדו.

מיכה לינדנשטראוס: הליקויים לא תוקנו ושוב ניתן להצביע על אי תיאום בין הגופים השלטוניים, על גרירת רגליים של המופקדים על הטיפול בנושא, ועל הויכוח הנמשך על מחדלים שהעצימו את האסון.

מיכה לינדנשטראוס: המחדלים הקשים שנתגלו שוב לגופי השלטון במינהל בלתי תקין הנתפס בכישלונו, מחייבים בדיקה יסודית ומיידית על פי מדיניות מבקר המדינה בדבר עדיפות הביקורת בזמן אמת.

מיכה לינדנשטראוס: בדיקה כזו עדיפה על בדיקה היסטורית, שנים לאחר ההתרחשות, ולא ידעתי את אשר אני בעצם מנבא.

מיכה לינדנשטראוס: ביני לביני, אני יותר ויותר משתכנע", כך סיימתי, "שרק בצעדים חריגים ומשמעותיים שלא אמנה כאן, ניתן היה לשבור את המוסכמה הוותיקה – 'הכלבים נובחים והשיירה עוברת'".

מיכה לינדנשטראוס: זה היה בעצם הדו"ח שאנחנו הגשנו אותו בדצמבר 2010.

מיכה לינדנשטראוס: קיימנו קודם דיון אם אתם זוכרים, בקשר לנושא של הקמת וועדת חקירה ממלכתית, הסברתי את דבריי אז שלא ניתן להקים וועדת חקירה, לא משום שלא צריך להקים או שכן צריך להקים, עניין שלא להחלטה שלי, אלא משום שלא ניתן על פי דו"ח הביקורת שלא היה דו"ח מיוחד, להקים וועדת חקירה ממלכתית על פי החלטת וועדת הכנסת לענייני ביקורת המדינה, כפי שחשבנו שצריך או יש מקום להקים.

מיכה לינדנשטראוס: ואכן לא הוקמה וועדה, אלא הוטל על המבקר, גם בהחלטה שלכם, של הכנסת, וגם בהחלטה של וועדת השרים לענייני ביקורת המדינה, לטפל בנושא.

מיכה לינדנשטראוס: אנחנו בסופו של דבר מטפלים בעניין הזה בצורה הבאה, ואני רוצה לתת לכם דיווח קצר על הסטאטוס, כדי לא להפריע לבדיקות שנעשות כרגע.

מיכה לינדנשטראוס: בדיקת השריפה בכרמל והאסון הנורא של האוטובוס, נמצאת כרגע ממש בעיצומה.

מיכה לינדנשטראוס: עוסקים בנושא 30 בודקים ומנהלי ביקורת מקצועיים ממשרד המבקר.

מיכה לינדנשטראוס: הם עוסקים בנושא הזה באופן ייחודי, אך ורק בנושא הזה של השריפה בכרמל אצל מבקר המדינה, ומבחינה מספרית של ביקורת – זה מספר חסר תקדים.

מיכה לינדנשטראוס: את מלחמת לבנון השנייה אנחנו בדקנו ב-16 בודקים, באותה תקופה, שוב, בזמן אמת, כמו גם את הבדיקה הזו.

מיכה לינדנשטראוס: אנחנו עשינו הבחנה בין הבדיקה של מה שקרה, הדבר הנורא שקרה עם האוטובוס, לבין הנושא של הכיבוי.

מיכה לינדנשטראוס: אנחנו נאחד בסוף את הדברים יחד, אבל כרגע צוותים מיוחדים עוסקים בנושא של האוטובוס, צוותים מיוחדים עוסקים בנושא של בדיקת השריפה עצמה.

מיכה לינדנשטראוס: אנחנו בתוך המשרד של הביקורת, נותנים כמובן לנושא הזה היום, בתוך משרדנו, עדיפות עליונה מכל הבחינות.

מיכה לינדנשטראוס: אין מישהו מציבור המח"טים שלנו שלא עוסק בנושא הזה, ומבקר המדינה בעצמו עוסק בזה ביום יום של עבודתו.

מיכה לינדנשטראוס: אני רוצה לומר לכם שלפי ההערכה שלי, הביקורת עתידה להסתיים בתקופה שלא תהיה מאוחרת יותר מארבעה חודשים מעכשיו.

מיכה לינדנשטראוס: בביקורת הזאת אנחנו תפסנו, אספנו, אלפי מסמכים.

מיכה לינדנשטראוס: דיברנו עם עדים רבים ביותר שהופיעו בפנינו בעניין הזה.

מיכה לינדנשטראוס: אנחנו כרגע מפעילים צוות מיוחד שנפגש עם המשפחות השכולות, כדי לשמוע אולי יש להם עוד אינפורמציות שאנחנו צריכים לדעת אותן, שיש בידיהם ואין בידינו, כדי שהתמונה תהיה מושלמת.

מיכה לינדנשטראוס: ואני לא יכול לתת לכם פרטים נוספים ברגע זה, משום שכל פרט שאני אתן לכם, יכול חלילה לפגוע בבדיקה היסודית והמקצועית שהאנשים שלנו עוסקים בה.

מיכה לינדנשטראוס: אני הבאתי את הדברים האלה בסעיף של הסטאטוס שבו אנחנו נמצאים, מעל לפרטים האלה יהיה קשה לי מאד לתת פרטים.

מיכה לינדנשטראוס: לגבי אפקטיביות – נשמעו טענות לגבי אפקטיביות של הביקורת של משרד המבקר.

מיכה לינדנשטראוס: רבותיי – אין שחר לטענה הזו.

מיכה לינדנשטראוס: אני חוזר ואני אומר – אין שחר לטענה של האפקטיביות.

מיכה לינדנשטראוס: ביקורת המדינה היום היא במצב שיש התחשבות מלאה בהמלצות שלה, בעמדות שלה, ומי שטוען טענה אחרת – איננו מדייק בדברים, וכדאי שימנע מכך.

מיכה לינדנשטראוס: אני היום יודע שכל מה שאנחנו ממליצים, דורשים, עובר כמובן את הגוף המבצע, את הסמכות המבצעת, ויש לנו מעקב יום יומי אחר ביצוע דו"חות המבקר, ופעולה חדשה שנעשתה האחרונה באפקטיביות של משרד המבקר בביקורת, לכן היא רבה.

מיכה לינדנשטראוס: אני רק אומר את זה כהערת אגב, כי היו איזה שהם מישהו שאמר – הדו"חות של הביקורת הם דו"חות טובים, אבל יחד עם זה איש לא מתחשב בהם.

מיכה לינדנשטראוס: זה לא נכון.

מיכה לינדנשטראוס: זה לא נכון.

מיכה לינדנשטראוס: ואני מניח שבתקופה שנותרה לי להיות מבקר המדינה, הדברים האלה עוד יתחזקו מעבר למה שהם קיימים היום, והביקורת, ואתם יודעים, אתם יודעים – כמה שהביקורת היום אפקטיבית במדינת ישראל, ואתם שומעים את זה בכל מקום שאתם נתקלים.

מיכה לינדנשטראוס: אז אני מבקש מכם רבותיי להתאזר בסבלנות.

מיכה לינדנשטראוס: יש לנו קרוב לארבעה חודשים פלוס מינוס, שאנחנו נסיים בהם את הבדיקה.

מיכה לינדנשטראוס: ביקשתי משניים מעמיתיי לעבודה – ממר בעז ענר, שהוא מנהל חטיבה בכיר במשרד המבקר, שעוסק בתחום הזה כמרכז שלו, שייתן לנו מספר מילים, ומהגברת שירה פחטר, שאתם רואים כאן שהיא מנהלת ביקורת, שעסקה בנושא של דו"ח המעקב על מלחמת לבנון השנייה, לגבי שירותי הכבאות.

מיכה לינדנשטראוס: תודה רבה.

יואל חסון: אני רוצה להתייחס למבקר, למה שאתה אמרת בנושא של התייחסות לדו"חות מבקר המדינה.

יואל חסון: בסיכום שלנו בדיון הקודם, הייתה החלטה של חברי הכנסת פה אחד, לקדם את הצעת החוק שקובעת שאי תיקון ליקויים שמוצגים בדו"חות מבקר המדינה – יהווה עבירת משמעת עבור אותם גורמים שלא עושים כך.

יואל חסון: ואני שמח לומר שהצעת החוק הזאת עברה בקריאה שנייה ושלישית, נכנס לספר החוקים, והיום מי שבאמת מוצא את עצמו לא מתייחס לדו"ח מבקר המדינה, לא מתקן ליקויים על פי הנדרש, מסכן עצמו בלהכניס את עצמו לתוך עבירת משמעת.

יואל חסון: וזה אני חושב הישג חשוב מבחינת היכולת של הביקורת ושל המבקר לשנות מציאות, וזה משהו שחשוב היה להגיד אותו בעקבות דברייך.

יואל חסון: בעז ענר בבקשה, בתמציתיות.

בעז ענר: בתמציתיות.

בעז ענר: אני רוצה להבהיר, הבדיקה היא יסודית, אנחנו לא מקבלים שום תחקיר של שום גוף כמות שהוא.

בעז ענר: אנחנו יורדים לחומרי המקור, לתשדורות, ליומני המבצעים, למידע בזמן אמת שהיה בתקשורת, ומתוך זה אנחנו מרכיבים פאזל מורכב, כאשר הדגש הוא על היום הראשון לשריפה, שלצערנו היה יום טרגי.

בעז ענר: 44 איש ואישה נספו באותו אירוע.

בעז ענר: אנחנו בוחנים אז זה מאלף עד תו, והתמונה שמצטיירת בפנינו א' היא רגישה, ב' היא כואב, ג' היא בהחלט מורכבת, וכמובן שבזהירות הראויה – היא מעלה סימני שאלה, סימני קריאה מרובים מאד, שכמובן לאחר שניתן לגורמים השונים להגיב, מבקר המדינה יפרסם.

בעז ענר: הדגש הראשוני הוא לאירועי היום הראשון, ובמיוחד אוטובוס הצוערים, בזוית של פינוי כלא דמון, וכל מה שכרוך בכך.

בעז ענר: לאחר מכן אנחנו בוחנים, מעבר לאירוע של היום הראשון, את השריפה בגישה מערכתית; ועולות פה שאלות מערכתיות רבות, שמדינת ישראל, על ממשלתה, על משרדיה, על כל האורגנים שאמורים לעסוק במישור הזה - חייבים תשובות.

בעז ענר: זה בא לידי ביטוי בדו"חות קודמים, וודאי בדו"ח הנוכחי.

בעז ענר: אני מתחיל מפעולות המניעה – היער והמפגש של היער עם השטח הבנוי, כל ההסדרה המשפטית, כל האכיפה במישור הזה, כל הבקרה במישור הזה, בהחלט סוגיה מהותית ביותר.

בעז ענר: אני עובר למערכות של פיקוד, שליטה, חוזי, תמונת מצב, חיתוכי מצב והערכת מצב, קבלת נתונים, קבלת החלטות של וודאי היום הראשון, אבל גם מעבר לזה.

בעז ענר: וכאן באים לידי ביטוי זה בעיקר כוחות המשטרה ושירות בתי הסוהר, ושירותי הכבאות שמצטרפים ולוחמים באש, והיכן הם לוחמים, והכין נעשית צבירה הכוח, והאם נעשה שימוש יעיל בכוח, ואיזה יישובים ניצלו, ואיזה יישובים פחות ניצלו, ומדוע.

בעז ענר: לאחר מכן יש לנו את ההשתלבות של מערכת הביטחון, ואני חושב שפה התמונה היא בהחלט לא רעה, אבל עדיין שאלות מהותיות גם לגבי מערכת הביטחון, ולמיטב הבנתנו מערכת הביטחון מבינה את כובד המשימה ונערכת לקראת העתיד, כי לצערנו האירוע הזה, השריפה היא כמשל.

בעז ענר: כי האירוע הזה עלול לחזור באירועים של אסון המוני, או שעת חירום לאומית במישורים אחרים.

בעז ענר: זה יכול להיות עוד שריפה חס וחלילה, חומרים מסוכנים, טרור שיש לו השפעה מהותית, וחס וחלילה גם רעידת אדמה.

בעז ענר: השאלה שעולה – האם מדינת ישראל על אורגניה, נערכת כראוי במישור הזה, ומתחייבות שם תשובות רבות מאד, כולל בסוגית הכיבוי האווירי, אזרחי או צבאי שמדינת ישראל צריכה להעמיד, ובכלל כוח אווירי לשעת אסון המוני, כי זה לאו דווקא השריפה, זה גם אירועים רבים אחרים.

בעז ענר: בכל הסוגיות האלה אנחנו עוסקים וכפי שאמרתי, אנחנו הופכים אבן על אבן, ובאופן מסודר, שיטתי, עושים את המלאכה, ונגיש למדינת ישראל אני חושב דו"ח משמעותי.

יואל חסון: תודה, אני מודה לך.

יואל חסון: הגברת פחטר.

– ארד: אני אסקור ממש בתמציתיות את הממצאים העיקריים של הדו"ח שהגשנו.

– ארד: כאמור הדו"ח עסק בהיערכות שירותי כבאות והצלה לעת חירום.

– ארד: שירותי כבאות הם חוליה חיונית וייחודית בשרשרת הגופים המופקדים על הצלת נפשות וטיפול נפגעים בעורף.

– ארד: למרות זאת וכמו שנאמר, מצבם של שירותי הכבאות החמיר מאז מלחמת לבנון השנייה.

– ארד: בעת חירום הוא אף עלול לקרוס בגין העומס שצפוי עליו.

– ארד: ההשלכות הנובעות ממצב זה, עלולה להיות להם השפעה ניכרת על קבלת החלטות בממשלה, בקבינט הביטחוני בעת ניהול מערכה.

– ארד: משרד מבקר המדינה העיר בדו"ח שהטיפול בבעיה הזו, של סגן ראש הממשלה ושר הפנים מר אלי ישי, בשיתוף משרד האוצר ומשרד הביטחון, התמשך מאד ולא הגיע לכדי פתרונות מעשיים ותוכניות משולבות.

– ארד: מצאנו כי הדבר הוא בגדר כשל שמשמעותו הפקרת האוכלוסייה בעת חירום.

– ארד: מצאנו שבמבנה הארגוני הנוכחי, לנציב הכבאות אין יכולת ממשית של פיקוד ושליטה על הכוחות, ובשירותי הכבאות למעשה אין גורם מרכזי שהוא בעל אחריות וסמכות, לבחון את הצרכים של המערך, ולהחליט על הקצאת משאבים ותעדופם בחירום.

– ארד: משרד האוצר התנה את מתן הסיוע התקציבי לשירותי הכבאות בכך שקודם תבוצע רפורמה ארגונית, בהתאם להחלטת הממשלה, ובכך נמנעה הקצאת משאבים ונמנע התקציב למילוי חסר במשאבים חיוניים להיערכות שירותי הכבאות לחירום.

– ארד: משכך, לא גויסו כבאים ולא נרכש הציוד הנדרש.

– ארד: משרד מבקר המדינה העיר כי מדובר במצב מתמשך, במצב חמור, מחדל חמור שחיי רבים עלולים להיות תלויים בו, בעת חירום, עלול לגרום לנזק רב הן לחיים והן לרכוש, ולפיכך הערנו כי בראש ובראשונה על שר הפנים, במשולב עם שר האוצר או שר הביטחון, להידרש בדחיפות למצב ולתקנו.

– ארד: אמנם הייתה החלטת ממשלה ביולי 2010 בעניין שיפור מערך הכבאות, שהיוותה צעד משמעותי וחיוני לשיפור הנדרש בהיערכות שירותי הכבאות לחירום, ואולם המבחן היחידי של החלטה זו היא ביישומה.

– ארד: משכך הערנו שעל כל משרדי הממשלה הנוגעים בדבר, משרד הפנים, האוצר ומשרד הביטחון, בהובלתו של שר הפנים שהיה אז הממונה על שירותי הכבאות, לפעול בשיתוף פעולה הדוק, ולהבטיח כי אותה החלטת ממשלה תיושם, וכן לפעול בדחיפות ליישום אותם פערים קריטיים במערך הכבאות.

– ארד: מכיוון שמדובר במחדל מתמשך, ומכיוון שמדובר בסחבת ארוכת שנים, המלצנו כי ראש הממשלה מר בנימין נתניהו, יעקוב אחר מימוש אותה החלטת ממשלה.

– ארד: תודה.

יואל חסון: תודה רבה, אני מודה לך.

יואל חסון: הייתה החלטת ממשלה שהנושא של הטיפול וכל נושא הקמת מערך הכבאות וההצלה יועבר למשרד לביטחון הפנים ממשרד הפנים.

יואל חסון: אני מבקש לומר ולעדכן ששר הפנים אכן הגיע לכאן והוא הודיע שהוא גם יעזוב מראש, וזה הוסכם שהוא יעזוב מראש וזה בסדר.

יואל חסון: אבל השר הראשון שיתייחס זה השר לביטחון פנים, מר יצחק אהרונוביץ.

יואל חסון: תציג לנו בבקשה, בדגש על דו"ח מבקר המדינה והחלטות הממשלה, מה נעשה מאז, ומה המשמעות של העברת המערך הזה אליכם, אל המשרד לביטחון הפנים.

יצחק אהרונוביץ': בוקר טוב.

יצחק אהרונוביץ': ב-9 בינואר 2011, החלטת ממשלה 2699 – הקמת מערך כיבוי ארצי בכפיפות המשרד לביטחון הפנים שאני מופקד עליו, תוך הקמת מנהלת בראשות מנכ"ל המשרד יעקב גנות, שנמצא יחד איתי פה, והוא ירחיב בכמה משפטים לגבי מה נעשה.

יצחק אהרונוביץ': אני רוצה לפתוח ולומר כמה נקודות – הראשונה שבהן, נתתי עדיפות עליונה במשרד.

יצחק אהרונוביץ': מכל המשימות שמוטלות עלי במשרד, העדיפות להעמיד את המערך הזה על הרגליים, לייצב אותו, לארגן אותו, וזאת המשימה מספר אחת היום של המשרד שאני נושא באחריות.

יצחק אהרונוביץ': הדבר השני, מצאתי אנשים כבאים מהשורה הראשונה, אנשים טובים, אנשים מקצועיים, שאני רק יכול באמת להחמיא להם על כל מה שעשו עד היום וימשיכו לעשות גם בעתיד.

יצחק אהרונוביץ': הדבר השלישי, המטרה שלי זה לעשות את הכל במהירות, עד כמה שזה ניתן.

יצחק אהרונוביץ': אי אפשר לעשות את זה בשעות וגם לא בימים, לפעמים זה לוקח שבועות וחודשים, אבל המטרה היא בפרק זמן קצר, כמה שיותר, להעמיד את המערך הזה על הרגליים, לטפל בכל הליקויים ששמענו מגברת שירה ומהמבקר, ולהיות ערוכים כבר, אני אומר כבר – לאסון הבא, לאירוע הבא, או כל דבר שעלול להתרחש פה, כי הזמן הוא קצר.

יצחק אהרונוביץ': מילה אחת לגבי האסון שהיה.

יצחק אהרונוביץ': אני הייתי אתכם, פיקדתי מטעם ראש הממשלה על האירועים, הייתי שותף לאבל, ביקרתי את המשפחות, את כולן, ואני אומר לכם, ואני אמשיך ללוות, וכמובן להפיק את הלקחים מכל מה שהיה באסון הכרמל.

יצחק אהרונוביץ': לגבי הדברים בראשי פרקים, כי אני מבקש גם אחר כך ניכנס קצת לדברים, כי הכנו פה כמה דברים, נעשה את זה באמת בצורה מאד מתומצתת, כי יש בטח הרבה דוברים.

יצחק אהרונוביץ': כפי שנאמר פה, הנושא של השינויים הארגוניים ההכרחיים שמצאתי פה, יש פה מגוון רחב.

יצחק אהרונוביץ': צריך לדעת, כשאני לוקח ומתפרש על כל מה שצריך לעשות, זה קודם כל באמת לעשות טיפול מיידי, לתת במקביל טיפול ארוך טווח, וכמובן טיפול מיידי, כדי להיות ערוכים כבר בשעות או בימים הראשונים.

יצחק אהרונוביץ': יש פה שורה ארוכה שאנחנו נתעסק – משינוי מבנה ובניית מפקדות, ועוד כהנה וכהנה.

יצחק אהרונוביץ': אבל הדברים הם כרגע נעשים בעבודת מטה.

יצחק אהרונוביץ': יש צורך לגבש ולאשר מבנה ארגוני למטה.

יצחק אהרונוביץ': הדברים מבחינתי, תפיסת העבודה היא, לקחת את כל מה שכרוך בארגון הכבאות, ולהפוך אותו למבנה היררכי כפי שקיים היום במשטרה, בשירות בתי הסוהר.

יצחק אהרונוביץ': זה פחות או יותר המבנה שיהיה, שיהיה כפוף מלמעלה עד למטה.

יצחק אהרונוביץ': כוח אדם, אנחנו נמצאים כרגע בעבודת מטה די מתקדמת, תקבלו פרטים נוספים.

יצחק אהרונוביץ': ראיתי, שמעתי, הייתה גם ישיבה בוועדת הכספים.

יצחק אהרונוביץ': ישנם 81, 94, המספרים נזרקו באוויר לגבי כבאים שעומדים ועוד מעט מפטרים.

יצחק אהרונוביץ': אף אחד לא יפוטר, אני אומר את זה חד משמעית.

יצחק אהרונוביץ': אף אחד לא יפוטר, כולם יישארו בשירות, נקלוט את כולם, אנחנו נקלוט במנה הראשונה בין 300 ל-500 כבאים ראשונים שייכנסו בימים הראשונים לקליטה.

יצחק אהרונוביץ': אבל לגבי הוצאתם של הכבאים שעומדים כרגע לפני פרישה, לא יפרשו אף אחד, אנחנו נקלוט אותם, את כל הכבאים שדיברו עליהם בתקשורת.

יצחק אהרונוביץ': קראתי ואני ---

שלמה מולה: למה בשתי פעימות?

שלמה מולה: למה לא את כולם ביחד?

שלמה מולה: למה את כולם אתם לא מאשרים?

יצחק אהרונוביץ': אני אמרתי – את כולם אני קולט.

יצחק אהרונוביץ': אמרתי בצורה ברורה.

יצחק אהרונוביץ': כל ה-81 או ה-94 – כולם יישארו במערך הכבאות, זה יהיה חלק מהמערך של ה-500 תקנים שכבר אני קולט אותם.

יואל חסון: השר אהרונוביץ, אבל הדוגמא הזאת של באמת ההצגה הזאת של אנשים שכביכול יפוטרו ---

יצחק אהרונוביץ': אני לא אמרתי את זה.

יצחק אהרונוביץ': אני אומר ש---

יואל חסון: לא, כביכול.

יצחק אהרונוביץ': אני אומר בדיוק הפוך.

יואל חסון: שוב, אתה אומר שהם לא יפוטרו?

יצחק אהרונוביץ': לא יפוטרו.

יואל חסון: אני שמח לשמוע את זה, אבל עולה השאלה האם כל הדברים האלה שאתה מספר עכשיו, האם הם בתיאום עם שירותי הכבאות.

יואל חסון: ההנהגה הנוכחית שלהם.

יצחק אהרונוביץ': חברה, אני רוצה לומר, אמרתי ---

יואל חסון: כי הטענות הן אחרות.

יצחק אהרונוביץ': תרשה לי, יש פה את הנציב, את שמעון רומח שנמצא בעבודה סדורה.

יצחק אהרונוביץ': אני ישבתי עם חלק מהוועדים, ישבתי עם חלק מהתחנות.

יצחק אהרונוביץ': המנכ"ל יושב איתם ביום יום, ולכן ישנם פה דברים שעדיין לא סוכמו, רק בימים האחרונים סוכמו, כמו לדוגמא הפיטורים של אותם כבאים, שמיד שמעתי עליהם, מיד טיפלנו בזה.

יצחק אהרונוביץ': אבל ישנם דברים, תראו, הדברים האלה לא נעשים ביום אחד.

יצחק אהרונוביץ': ישנם דברים, ישנם כל מיני גופים שצריך לשבת ולהמשיך לטפל בהם, אבל הנושא כרגע מטופל ואנחנו נמשיך לטפל.

יצחק אהרונוביץ': מילה אחת רק לגבי כל הנושא של הסיוע האווירי, בטח ראש הממשלה ירחיב על כך.

יצחק אהרונוביץ': נושא מאד קריטי מבחינתנו.

יצחק אהרונוביץ': חיל האוויר מטפל בזה באמצעות המזכיר הצבאי, ראש הממשלה ירחיב על זה.

יצחק אהרונוביץ': זה לא אצלי, אני עובד בתיאום עם חיל האוויר.

יצחק אהרונוביץ': אנחנו נמשיך לעבוד בתיאום עם חיל האוויר, אבל הנושא של הגוף האווירי לכיבוי שריפות, זה חלק נוסף שבטח יהיה תחת פיקוד חיל האוויר, אבל יהיה מתואם יחד איתנו, כמו גם מערך שלם של מתנדבים שאנחנו בונים, מערך שלם של מילואימניקים שהם יהיו ת"פ שלנו.

יצחק אהרונוביץ': יש פה מערכים שאנחנו בונים.

יצחק אהרונוביץ': ציודים, אני אומר לכם, אני נחשפתי לציוד שאני מתבייש להגיד אותו פה בוועדה הזאת.

יצחק אהרונוביץ': ציודים שהם לא ראויים להיות על גופו של לוחם אש כזה או אחר.

יצחק אהרונוביץ': שהוא יצא מהתקן, וגם את זה אנחנו ברכש מיידי.

יצחק אהרונוביץ': חלק מהרכש זה שר הפנים שכבר יצא הרכש.

יצחק אהרונוביץ': אנחנו ממשיכים ברכש נוסף.

יצחק אהרונוביץ': כבאיות, יש פה סדרה שלמה של דברים שנעשים.

יצחק אהרונוביץ': זה לוקח, אמרתי, זה לא לוקח ימים, אבל בקצה אני רואה שהדברים מתקדמים בקצב ראוי.

יצחק אהרונוביץ': אני מבקש ברשותך לתת במספר מילים למנכ"ל שמנהל עבורי את הדברים, כדי לתת הרחבה.

יואל חסון: שנייה רגע, יש לי שאלה.

יואל חסון: כל התקציבים שנדרשו על פי החלטת הממשלה עברו?

יצחק אהרונוביץ': כל הכספים שהוחלטו – קיבלנו ונקבל.

יצחק אהרונוביץ': אין בעיה של כסף.

יואל חסון: מה היקף התקציב?

יצחק אהרונוביץ': יעקב.

יעקב גנות: מאה מיליון הראשונים, מנה ראשונה – הזמנות יצאו.

יעקב גנות: מנה שנייה של 100 מיליון, לפי החלוקה הבאה: 88 מיליון שקל להזמנת כבאיות ועוד 12 מיליון שקל לתוספת והחלפת ציוד הכרחי.

יעקב גנות: המכרזים בימים אלו יוצאים, ואנחנו ממתינים רק לאישור הסופי של פטור ממכרז ממשרד האוצר, כדי להוציא את המכרזים.

יעקב גנות: 150 מיליון שקל שעל פי החלטת הממשלה מיום 9 בינואר שמו אותם ברזרבה, ולפי בקשתנו הופשרו, ואנחנו כבר נמצאים בשלב של הזמנת ציוד ובשלב של בניית בית הספר, וכל יתר הדברים שאנחנו אמורים ---

יואל חסון: אותה התניה שהייתה ב---

יעקב גנות: לגבי ה-100 מיליון שקל, בוועדת כספים שאני השתתפתי, אנחנו ביקשנו להעביר כדי לשלב שעם העברת התקציב מוציאים את המכרזים.

יעקב גנות: יושב ראש וועדת הכספים ביקש לעכב את זה עד שיקבל את מקור התקציבים, לאור העובדה שהפלט של האחוז אחד, אותי זה לא מעניין, הוא אומר זה בעיה שלנו, אנחנו את הכסף נעביר.

יואל חסון: אותה התניה שדוברה לגבי הדרישה ברפורמה, לעשות רפורמה בשירותי הכבאות, הדרישה הזאת עדיין קיימת או לא קיימת?

יעקב גנות: אדוני, אני אומר, משרד האוצר נתן מענה לבקשות שלנו ללא שום התניה.

יוחנן פלסנר: כמה כסף קיבלתם?

יעקב גנות: אמרתי, עוד פעם - 330 מיליון הועברו ממשרד הפנים למשרד לביטחון פנים לפעילות שגרתית.

יעקב גנות: בנוסף, 100 מיליון הראשונים הועברו להזמנת אותן ה-36 כבאיות וכך הלאה וכך הלאה.

יוחנן פלסנר: אלה 100 המיליון שלכאורה היו בהחלטת הממשלה ב-2010.

יעקב גנות: כן, אמרתי.

יעקב גנות: מנה ראשונה.

יעקב גנות: אמת.

יעקב גנות: 100 מיליון השניים – אנחנו מכינים את המכרז לפי החלוקה של ---

יוחנן פלסנר: חלק היה אמור להיות על חשבון הרשויות בהחלטה הראשונה.

יעקב גנות: אמת.

יעקב גנות: זה ה-100 מיליון הראשונים, מנה ראשונה.

יעקב גנות: גם אותם השש רשויות שלא חתמו, שר הפנים חתם על צו שמורה להם להעביר מיד את הכסף.

יעקב גנות: אבל מכיוון שקבלת הכבאיות מגיעה בדירוג, כך שזה לא יפריע לנו, בגלל זה אנחנו לא לחצנו יותר.

יואל חסון: האם זה נכון שהאוצר לא אישר גיוס כבאים חדשים?

יעקב גנות: רבותיי, האוצר לא מנע אפילו דקה או שנייה.

יואל חסון: אז תסביר לי על גיוס כבאים.

יואל חסון: מגייסים כבאים היום או לא מגייסים?

יעקב גנות: סליחה, אני אענה.

קריאה: זה מותנה ברפורמה.

יעקב גנות: לא נכון.

יעקב גנות: סליחה.

יואל חסון: אני מבקש לא להפריע, חברים.

יעקב גנות: אתמול, סיכמנו עם משרד האוצר את הסיכום הבא: אלף, מילוי התקנים על פי אותה תקינה שאני לא אומר שהיא מושלמת והיא מתאימה, נכון להיום.

יעקב גנות: אבל זו התקינה ואין לנו הערות כרגע.

יעקב גנות: אנחנו צריכים להמשיך את עבודת המטה, להמשיך את הגיוס, כדי ---

יואל חסון: אבל לא גויסו כבאים חדשים כרגע.

יעקב גנות: לא, סליחה, זה לא מדויק.

יעקב גנות: זה לא מדויק.

יעקב גנות: ה-94 כבאים שהם בכל האיגודים, אלה כבאים שקיבלו אישור לגייס אותם בהתחשב בעובדה שהאיגודים התחייבו לא לדרוש זמנית השתתפות הממשלה.

יואל חסון: חברים אני מבקש, אני אוציא אנשים.

יואל חסון: אני לא אהסס להוציא אנשים.

יעקב גנות: אני יכול לענות?

יואל חסון: כן, אתה עונה.

יעקב גנות: אין מגבלה, אמרתי, סיכמנו.

יעקב גנות: אנחנו סיכמנו ---

קריאה: לא גייסת!

יעקב גנות: לא גייסתי מפני שגם אם הייתי מגייס כרגע, אדוני המכובד, בית הספר שעובר שדרוג רציני והתאמה למתן מענה ל-100 כבאים למחזורים של 100, ואי אפשר כרגע ליותר.

יעקב גנות: אנחנו נמצאים כרגע בהכנת בית הספר הזה למתן מענה של ה-100.

יעקב גנות: כרגע נמצאים בקורס 60.

יעקב גנות: אנחנו צריכים להכין מקומות לינה, חדרי הרצאות וכל מה שקשור בזה.

יעקב גנות: אמרתי לרומח, שלאור הסיכום עם משרד האוצר, פותחים כרגע את הגיוס, אבל רבותיי, כרגע חסרים כבאים בכל הארץ.

יעקב גנות: המשמעות – בדיקת הצרכים הבסיסיים בכל הארץ, חלוקה למנות, קביעת דמות הכבאי לגבי התנאים הבסיסיים לגיוסו ואנחנו יוצאים לשלב של גיוס המנה הראשונה של ה-100.

יעקב גנות: עם תחילת גיוסם עוברים להמשך גיוס, איתור, גיוס ובהמשך הכשרה, חלוקה.

שלמה מולה: תאריך היעד לגיוס.

יעקב גנות: ברגע שאנחנו נהיה מסוגלים לקלוט אותם ---

יואל חסון: כמה זמן?

יעקב גנות: להערכתי תוך 10 ימים מפרסמים את 'קול קורא' לגיוס הכבאים.

שלמה מולה: ייקח עוד שנה או שלושה חודשים, ארבעה חודשים?

יואל חסון: הוא אומר תוך 10 ימים גיוס.

יעקב גנות: אדוני, אני מכריז פה, תוך עשרה ימים מפרסמים את ה-100 הראשונים.

יעקב גנות: עכשיו, במקביל, נערכים בהרבה מאד תחומים לגייס ללא מערכת שליטה, ואני מדבר ללא המצגת, החלטתי לדבר מהלב.

יעקב גנות: עד שאנחנו נבנה את המבנה הארגוני שאנחנו יודעים בדיוק כמה מחוזות שחופפים את המבנה הארגוני של משטרת ישראל, פיקוד העורף, משרד הפנים, וכל יתר הארגונים שעובדים מולנו ואנחנו עובדים איתם.

יעקב גנות: נגמור לבנות את המבנה הארגוני.

יעקב גנות: בינתיים, את המבנה הארגוני של המטה כדי לתת מענה מיידי לדו"ח מבקר המדינה בנושא מטה הנציבות, יכולת שליטה ופיקוד, הקמת מערך שליטה ופיקוד, מערך קשר ארצי, הזמנת הכבאיות, החלפת הציוד, בניית ---

יואל חסון: גנות, אני צריך לשאול אותך על הזמנת---

יוחנן פלסנר: אין לו סמכויות, כי האיגודים עדיין קיימים.

יוחנן פלסנר: אין לו סמכויות.

יעקב גנות: אנחנו הולכים במקביל, אדוני.

יעקב גנות: אני ב-15 לחודש, קודם כל נושא החקיקה – אנחנו מתכוונים, לאחר שבחנו את הצעת יושב ראש וועדת הפנים, הצעה ממשלתית, מתאימים לטוב ביותר.

יעקב גנות: נציג לשר לביטחון הפנים ---

שלמה מולה: מתי?

שלמה מולה: תאריך.

יעקב גנות: אדוני, אני חושב שאנחנו בחודש ---

שלמה מולה: מבקר המדינה אומר לנו תהליכים כבר ממלחמת לבנון השנייה, אנחנו שומעים תאריכים.

שלמה מולה: תגידו לנו תאריכים, שאנחנו נדע.

יצחק אהרונוביץ': אבל חבר הכנסת מולה, זה חודש וחצי שקיבלתי את האחריות.

יצחק אהרונוביץ': אי אפשר בלחיצת כפתור מיד לדרוש מחר בבוקר.

יצחק אהרונוביץ': פתחתי ואמרתי, זה תהליכים שמתבצעים, יהיה בטח מעקב אחרי התהליכים האלה בוועדה.

יצחק אהרונוביץ': זה לא ייגמר מחר בבוקר.

יצחק אהרונוביץ': מי שצופה מחר בבוקר עוד 1,000 כבאים מטעה את הציבור, ואני לא רוצה לעשות את זה.

שלמה מולה: תן הערכה.

יצחק אהרונוביץ': זה לוקח חודשים.

יצחק אהרונוביץ': חודשים זה לוקח.

יצחק אהרונוביץ': אני רוצה להגיע לקיץ ערוך ומוכן יותר.

יצחק אהרונוביץ': כשמדברים פה על גיוס כבאים - צריך לפרסם 'קול קורא', צריך להוציא דמוי הכבאי, צריך להכין את בית הספר.

יצחק אהרונוביץ': אני ביקרתי בבית הספר שבוע שעבר, הוא לא מסוגל לקלוט שם גם אם נגייס.

יצחק אהרונוביץ': רבותיי, יש פה תהליכים שצריכים לעבוד במקביל, זה לא בלחיצה.

יצחק אהרונוביץ': אני מסביר את זה.

יואל חסון: תודה, אני מבין.

יואל חסון: גנות, שאלה רגע לגבי הכבאיות.

יואל חסון: דובר על 28 כבאיות חדשות אבל הן לא יגיעו לפני 2012.

יעקב גנות: לא נכון.

יעקב גנות: לא מדויק, סליחה אני חוזר בי.

יעקב גנות: אדוני, יצא מכרז.

יואל חסון: יש איזה מפעל שפשט רגל?

יעקב גנות: לא, לא, אדוני אני אענה.

יעקב גנות: תן לי, יש לי כבר תואר שני בכבאות עכשיו.

יואל חסון: או בהסברה בוועדה לביקורת המדינה.

יעקב גנות: לא, תראה, אני עובר ממקום למקום.

יעקב גנות: תראה אדוני, יצא מכרז מחולק לשתי מנות.

יעקב גנות: מנה אחת באמצעות חברת בית אלפא, לסוג מסוים, ועוד מכרז למפעל התכוף.

יעקב גנות: מכרז בית אלפא, תוך 180 יום, כל חודש 5 עד 6 כבאיות.

יעקב גנות: המכרז יצא, ישבנו עם המפעל, הכסף הועבר, ואנחנו כל חודש נקבל את ה-5 כבאיות.

יעקב גנות: שמת לב אדוני שאני אמרתי שמפעל התכוף שנסגר ונפתח לאחרונה מחדש, אנחנו בוחנים את היכולת של המפעל הזה לתת לאותן ה-18 כבאיות.

יעקב גנות: אם כן – אנחנו נריץ הלאה.

יעקב גנות: אם לא – בהמשך לפטור ממכרז ששר האוצר, אני משוכנע שיחתום בימים אלה, אנחנו נזמין.

יעקב גנות: ויש לנו כבר חברות באותם המחירים, יביאו את הכבאיות.

יעקב גנות: אנחנו לא שוכחים.

יעקב גנות: גם מחו"ל יש חברות שהתחייבו תוך שלושה ---

קריאה: צריכים להביא מחו"ל, מה זה?

יעקב גנות: תגיד לי, אני צריך לענות לך או לחברי הכנסת?

יעקב גנות: אדוני יושב הראש, יש פה כל כך הרבה חברי כנסת מנומסים .

יעקב גנות: איש אחד לא יכול לשבת בשקט?

יואל חסון: אני חושש שגם חברי הכנסת יהיו פחות מנומסים בהמשך.

יואל חסון: הם יהיו פרלמנטרים, זה ללא ספק.

יעקב גנות: טוב.

יעקב גנות: אדוני, אני רוצה לעבור בצורה מסודרת, אם אתה רוצה אני אענה לשאלות.

יואל חסון: אני חושב שהמצגת קצת ארוכה, אז תיתן את הדגשים החשובים במצגת.

יואל חסון: אין בעיה שתציג אותה תוך כדי, אבל את הדברים החשובים.

יעקב גנות: אוקי, אני אגיד את הדגשים.

יעקב גנות: רבותיי, זה המבנה הארגוני שגיבשנו אותו, הוא פועל יוצא של הערות - 4 וועדות בדיקה פלוס הערות של מבקר המדינה.

יעקב גנות: זה המבנה הארגוני של הנציבות, הוא בנוי ב-4 זרועות.

יעקב גנות: אלף זרוע מבצעית, חטיבה מבצעית, חטיבת חקירות ומניעת שריפות, בית הספר עם כל המשתמע, וכל הנושא המנהלי.

יעקב גנות: המבנה הזה אושר.

יעקב גנות: עד סוף השבוע ייקבע נציב כבאות ארצית והוא יהיה שותף מלא ויוביל את מהלך המינויים של המבנה הזה.

יעקב גנות: קיבלנו פטור מנציבות שירות המדינה לאור העובדה שמדובר במבנה זמני לשנתיים עד שאנחנו נצא למכרזים, כדי לקצר זמנים, שנהיה ערוכים לקראת הקיץ.

קריאה: איזה קיץ?

יעקב גנות: הקיץ הזה.

מגלי והבה: שם יש לך תקינה.

מגלי והבה: התקינה, 46 אנשים או ש---

יעקב גנות: אלה כבר אושרו.

מגלי והבה: אושרו.

מגלי והבה: אז מה מתוכנן סך הכל בתקינה הזאת?

מגלי והבה: כמה סך הכל התקינה הזאת של המפקדה?

יעקב גנות: לא קשורה.

יעקב גנות: ה-40 ומשהו לא קשורה באותם ה-100 ו-100.

יעקב גנות: זה המטה, זה מטה הנציבות.

יעקב גנות: זה גוף שאמור לאפשר לנציב הכבאות לפקד, לשלוט ולהוביל.

יואל חסון: לפקד ברמה הארצית.

יעקב גנות: אמת.

יואל חסון: בניגוד למה שיש היום.

יעקב גנות: אדוני, גם היום, תסלח לי.

יעקב גנות: גם היום נציב הכבאות רשאי ויש לו סמכות להפעיל, להזעיק, לווסת כוחות ---

יואל חסון: לא, אבל גנות, עובדה שלא הייתה לו אפשרות לנהל את המערך.

יעקב גנות: לא היה לו את מי.

יואל חסון: אז אני רוצה שתסביר לוועדה כיצד אותו נציב כבאות הצלה ארצי שיהיה עכשיו ששייך לכם, כיצד הוא יוכל לשלוט על כל המרחבים ועל כל התחום.

יואל חסון: מה הוא קיבל בסמכויות שלא היה לו?

יוחנן פלסנר: יש 26 איגודי כבאות, אין לו סמכות עליהם.

יואל חסון: עד היום לא היה.

יואל חסון: מה שיוחנן פלסנר אומר ---

יעקב גנות: סליחה, אני לא ידעתי מי אדוני.

יואל חסון: חבר הכנסת פלסנר.

יעקב גנות: אדוני אני אענה בצורה הכי ברורה.

יעקב גנות: אם מישהו חשב שנציב כבאות עם 12 איש, כולל פקידות, היה מסוגל – אני אומר לא.

יעקב גנות: עם סיום בניית מטה מבצעי שיכול לפקד או לנהל, מאותה שנייה נציב הכבאות שמקבל יכולות מבצעיות, גם היום אותם ה-20 איגודים ו-4 מחלקות, הוא רשאי להזיז, להפעיל בעת חירום.

יעקב גנות: אנחנו נותנים לו כלים, במקביל בונים לו מרכז שליטה בראשון, יחד עם רח"ל ומשטרת ישראל, וכל משרד לביטחון פנים יעמדו לצידו, כדי לאפשר לאותו נציב, קודם כל לרומח ובהמשך לנציב העתידי, למלא את תפקידו.

יעקב גנות: זה תפקידנו, בשביל זה אנחנו מקבלים את המשכורת.

יוחנן פלסנר: רק בחירום, המלחמה ---

יעקב גנות: ובמקביל אדוני, אנחנו בודקים א' לשינוי והתאמת החוק.

יעקב גנות: דבר שלישי, אנחנו כרגע יושבים, לא כרגע אלא בימים אלו יושבים עם כל הגורמים, האיגודים, עם הוועד, עם ההסתדרות, עם כל מי שצריך כדי לקדם.

יעקב גנות: כלומר אין ויכוח, תוקם רשות כבאית ארצות.

יואל חסון: גנות הבנתי, בסדר.

יואל חסון: אני רק רוצה לשאול שאלה אחרונה לפני ראש הממשלה.

גאלב מג'אדלה: הם יוכלו להתאגד?

יואל חסון: תתייחס לשאלה אם יוכלו להתאגד.

יעקב גנות: רבותיי, שימו לב, אמרתי בצורה ברורה, בימים אלה אנחנו יושבים.

יעקב גנות: אתם רוצים את התאריך המדויק – ב-15 לחודש.

יעקב גנות: ב-13 הייתי אמור לשבת עם הנהלת הגורמים שממונים על הוועדים.

יעקב גנות: ב-15 לחודש יושבים, מתחילים לשבת כדי לבדוק את כל הדברים אשר על הפרק, כולל הנושא של סקר נכסים, כדי שלא ישאלו אותי אחר כך, כולל סקר נכסים, והנושא יבוא על פתרונו.

יואל חסון: גנות, אני רוצה לשאול אותך שאלה.

יואל חסון: למה את כל התהליך הזה אתם לא מובילים בחקיקה בכנסת?

יעקב גנות: אני לא אמרתי שלא.

יצחק אהרונוביץ': במקביל מכינים חקיקה.

יואל חסון: אז אני רוצה לדעת.

יעקב גנות: אדוני, סליחה, תסתכל בבקשה כדי שלא תהיה שליפה.

יוחנן פלסנר: יש בתזכיר של הממשלה שהופץ בנובמבר לעניין אותה שריפה.

יעקב גנות: אני עונה, גם לזה אני עונה.

יעקב גנות: מכיוון שהתזכיר הועבר, הופץ, ובמקביל הארגון הזה, זאת אומרת האחריות על הארגון עברה לביטחון הפנים, ומכיוון שיש הצעה של חבר הכנסת , ותזכיר החוק של הממשלה, אנחנו בימים אלה הציגו לי, לא שמת לב שאמרתי, הנושא יוצג בפני ---

יואל חסון: מתי הוא יונח על שולחנה של הכנסת החוק הזה?

יואל חסון: הצבת יעד?

יעקב גנות: אדוני, הדבר היחידי שיש לי אמינות ---

יואל חסון: אבל תציג יעד.

יעקב גנות: מילה ללא גיבוי לא אגיד.

יואל חסון: אבל מבחינה ניהולית, אתה כמנהל טוב צריך להציב יעד.

גאלב מג'אדלה: אדוני יושב הראש, היות והמנכ"ל נותן תשובות טובות, אם חלילה תקרה עכשיו שריפה –

יצחק אהרונוביץ': יש כאלה שלא נעים להם לשמוע תשובות טובות.

גאלב מג'אדלה: כמה זמן ייקח לנו להתמודד איתה, כבוד המנכ"ל?

גאלב מג'אדלה: אם חלילה תקרה לנו שריפה בסדר גודל מה שהיה לנו לפחות, כמה זמן ייקח לנו להתמודד איתה בעידן החדש?

יעקב גנות: אדוני, אני רוצה להגיד לך מבחינת הכבאים, איש לא העיר לאורך כל הדיונים, לגבי הכבאי כפרט.

יעקב גנות: מה שדיברו כל הזמן, שלושה מרכיבים מרכזים – 1.

יעקב גנות: ציוד.

יעקב גנות: 2.

יעקב גנות: יכולת שליטה 3.

יעקב גנות: כיבוי אווירי.

יעקב גנות: אנחנו עוסקים אדוני בימים אלה בהצטיידות, בניית מערכת שליטה ויכולת שליטה, ושלוש – מכרזים לגבי הכיבוי האווירי יצאו.

יואל חסון: תודה.

יואל חסון: אני מודה לך.

גאלב מג'אדלה: אבל הוא לא ענה לי.

יואל חסון: מאה אחוז, הוא יענה לך בהמשך.

גאלב מג'אדלה: אם זה קורה עכשיו בהיערכות החדשה, איך מתמודדים?

יואל חסון: אל תענה לו מר גנות בבקשה.

יואל חסון: תרשום את השאלה, בזמנך תוכל לשאול את השאלות.

יואל חסון: אני מבקש כרגע מראש הממשלה להתייחס לסוגיות שדנו בהן, גם בדו"ח וגם בסוגיות שעלו עכשיו.

יואל חסון: חברי כנסת שירצו לשאול את ראש הממשלה שאלות, יוכלו לעשות את זה בתום דבריו, לא תהיה שום בעיה.

יואל חסון: אבל בואו ניתן לראש הממשלה, בבקשה.

בנימין נתניהו: תודה לך אדוני יושב הראש וחברי הכנסת.

בנימין נתניהו: אני ביקשתי להיפגש אגב עם כל המשפחות קודם לכן.

בנימין נתניהו: אינני יודע מדוע חלק לא הגיעו, ושאלתי את השאלה הזאת, אבל ---

קריאה: כי לא הוזמנו, לא ידענו.

בנימין נתניהו: אינני יודע.

בנימין נתניהו: אני ביקשתי שכולם יוזמנו.

קריאה: לא הוזמנו.

קריאה: זה לא שלא באנו, באמת לא הוזמנו.

בנימין נתניהו: אז אני שמח לראות

בנימין נתניהו: כם כאן, אבל מבחינתי אתם יכולים לפגוש אותי לאחר מכן גם כן, גם כי לא הספקנו להיפגש.

בנימין נתניהו: אני אמרתי למשפחות שהיו נוכחים בפגישה, שהמילה שיקום היא מטעה למשפחות שכולות.

בנימין נתניהו: כי אין שיקום אמיתי.

בנימין נתניהו: להיות משפחה שכולה זה להיות בעצם נכה וללכת בלי תג נכות.

בנימין נתניהו: זה איזו סוג של גדיעה.

בנימין נתניהו: אז גודעים אבר מגופכם וקורעים חלק מהלב, וכל גדם כזה מגליד, אבל נשאר גדם.

בנימין נתניהו: ולכן, מה שדיברנו עליו קשור לשאלת ההנצחה, שוויוניות בהנצחה, אבל אני יודע, אתם יודעים, שאין באמת פתרון אמיתי למה שאתם חשים בפנים, והחיים עושים את שלהם, אבל נשארת הצלקת הנוראה הזאת.

בנימין נתניהו: ולכן, מטרת הדיון האמיתית היא לראות מה ניתן לעשות, כדי שהאסון הזה לא יפקוד אחרים.

בנימין נתניהו: וזו בעצם התכלית של כל הפעולה שהוועדה מתבקשת אליה, והדו"חות שהמבקר מביא בפנינו, והלקחים שצריך להפיק.

בנימין נתניהו: יש סוג אחד של שיקום שאני חייב להגיד שכן לבצע, וביצענו אותנו לגבי היישובים שנפגעו והתושבים שהורחקו.

בנימין נתניהו: אני רוצה לשבח את משרדי הממשלה ואת שרי הממשלה, ואותך שפיקחת על כך מטעמי, ואני חושב שבזמן שיא היה כאן שיקום ושיקום מרשים למדי.

בנימין נתניהו: אבל כשמדברים על השיקום הפנימי שלכם, זה עניין אחר לחלוטין.

בנימין נתניהו: ובכן, אנחנו עוסקים בהפקת הלקחים.

בנימין נתניהו: אז קודם כל לגבי האסון עצמו – גם לגבי אסון האוטובוס וגם לגבי נפילת הכבאים המתנדבים, אני שמעתי מהמבקר כאן בשורה חשובה, והבשורה היא שהוא הקצה למעשה עשרות אנשים לבדיקה פרטנית.

בנימין נתניהו: הוא הסתכל על כלל הדו"חות שניתנו עד עכשיו, אבל הוא מסתכל על חומרי מקור, כך שמעתי.

בנימין נתניהו: והעובדות או השאלות שמטרידות אתכם, המשפחות, שמטרידות את כולנו – איך קרה הדבר הזה?

בנימין נתניהו: איך נכנסו לקופסת האש הנוראה הזאת?

בנימין נתניהו: כל השתלשלות הדברים.

בנימין נתניהו: אני רוצה לחזק אותך באמירה שלך שאין בדיקה מהימנה וטובה מזו שתעשה.

בנימין נתניהו: אני חושב שזה מקובל עלינו, זה מקובל על הציבור.

בנימין נתניהו: ולכן אנחנו צריכים להמתין.

בנימין נתניהו: המבקר אמר – זה ייקח שלושה, ארבעה חודשים, אנחנו נמתין בסבלנות, ואני מניח אדוני שאתה תזמין אותנו ואנחנו ניפגש שוב, ואנחנו נשמע לגבי האסון עצמו.

בנימין נתניהו: אני על כן אינני מתייחס לזה.

בנימין נתניהו: אני מתייחס לשני מרכיבים שהם קשורים בהפקת לקחים עוד קודם לכן, ועוד טרם נקבל את המסקנות הסופיות של הדו"ח.

בנימין נתניהו: ולדעתי הם מתבקשים מאליהם, גם מדו"חות קודמים וגם מתוך השכל הישר שלנו.

בנימין נתניהו: אנחנו מסתכלים ורואים מה קורה.

בנימין נתניהו: שני הלקחים מתייחסים לשני מערכים של כיבוי אש.

בנימין נתניהו: אני מדגיש את הנקודה הזאת – שני מערכים של כיבוי אש.

בנימין נתניהו: מערך כיבוי קרקעי, מערך כיבוי אווירי.

בנימין נתניהו: אני תיכף אגע במערך הכיבוי האווירי, כי אני טיפלתי בו גם בזמן אמיתי וגם לאחר מכן, וגם קודם לכן.

בנימין נתניהו: זה דבר קריטי בהבנה של הבעיה שנוגעת למקרה הזה, או למקרים דומים אחרים של שריפות ענק.

בנימין נתניהו: הכיבוי הקרקעי הוא חשוב מאין כמוהו.

בנימין נתניהו: היו בו ליקויים שהצטברו במהלך עשרות שנים.

בנימין נתניהו: המבקר העיר את ההערות שלו בעקבות מלחמת לבנון השנייה.

בנימין נתניהו: ההערות כולן במקום.

בנימין נתניהו: אנחנו התחלנו לטפל, השר ישי פנה אלי לגבי התוספת של ה-100 מיליון, המבקר הגדיר אותה כתוספת חשובה, אבל היא ראשונית ואינה מספקת.

בנימין נתניהו: אנחנו יודעים את זה.

בנימין נתניהו: מה שהשר אהרונוביץ הראה עכשיו, זה את מערך הכיבוי, בעצם רשות הכיבוי הלאומית שאנחנו מקימים, וההחלטה שנתקבלה להעביר את זה למשרד ביטחון הפנים, ולתקצב את זה בכ-400 מיליון שקל.

בנימין נתניהו: אנחנו קיימנו דיונים בעניין הזה, ונשאלה השאלה מה יקרה אם יצטרכו עוד תקנים.

בנימין נתניהו: אז אני ביקשתי והנחיתי את שר האוצר, בהנחיה שאני נתתי לאנשי האוצר כשאני הייתי שר אוצר והייתה שריפה מסוג אחר.

בנימין נתניהו: והשריפה הזאת הייתה כפי שאתם זוכרים – פיגועי ההתאבדות.

בנימין נתניהו: ואני תמכתי בהקמת הגדר כשר אוצר.

בנימין נתניהו: ואז שאלו אותי – כן, אבל מה יקרה אם נעצר ולא יהיה כסף לגדר?

בנימין נתניהו: אז אני אמרתי לראש הממשלה דאז אריאל שרון – אריק תבנה, אני אומר לך הכסף תמיד יקדים את הגדר.

בנימין נתניהו: תמיד יהיה יותר כסף.

בנימין נתניהו: ואני שמח לומר שברגע זה זה בדיוק מה שמתבצע מבחינת הקמת הרשות החדשה הזאת, הכבאות; הכסף מקדים את הפעולה, וככה זה צריך להיות.

בנימין נתניהו: אין עיכוב כספי.

בנימין נתניהו: אין עיכוב בהזרמת הכסף.

בנימין נתניהו: יש פעולות שלוקחות זמן, כפי שהסביר השר אהרונוביץ והמנכ"ל גנות.

בנימין נתניהו: אבל הם עובדים מהר מאד, להערכתי עובדים היטב, ומייצרים למדינת ישראל, אני יכול להגיד – סוף סוף, סוף סוף, בהחלט, בעקבות הדו"חות, בעקבות מלחמת לבנון השנייה, בעקבות המסקנות של המבקר, בעקבות האסון.

בנימין נתניהו: כל הדברים האלה הם נכונים, אבל יש פעולה של הקמת מערך כבאות ארצי, עם פיקוד מרכזי, עם תקנים כמו שצריך, עם ציוד כמו שצריך.

שלמה מולה: אדוני ראש הממשלה, אבל עד ש ---

קריאה: מה אתה מפריע לו?

קריאה: תשמע עד הסוף, יכול להיות שתקבל תשובות.

שלמה מולה: מבקר המדינה נתן דו"ח ביניים לפני כן.

יואל חסון: אנחנו נבקש מראש הממשלה גם להתייחס למה היה.

שלמה מולה: לעובדות אבל.

יואל חסון: אנחנו נבקש מראש הממשלה גם להתייחס לשנתיים שהוא היה ראש ממשלה, והדו"ח הזה היה על שולחנו, ומה נעשה בתקופתך.

יואל חסון: זה גם תתייחס, לא רק למה שעשית, אלא גם מה לא עשית בשנתיים הראשונות.

בנימין נתניהו: אני אענה על כל השאלות, אבל אני רוצה להציג כאן דבר שלדעתי אינו מטופל.

בנימין נתניהו: אינו מטופל ואינו מובן, ואני מברך על ההזדמנות לחדד את זה.

בנימין נתניהו: כי מערך הכיבוי הקרקעי, לקוי כפי שהוא, דורש תיקון כפי שהוא, מתוקן עכשיו כפי שהוא, איננו נותן מענה להערכתי, לבעיה שנתקלנו בה בשריפת הכרמל.

בנימין נתניהו: אני חושב שהבעיה המרכזית שם היא בעיה של כיבוי אווירי, דבר שאגב לא עלה.

בנימין נתניהו: היה קיים דבר כזה, הוא בוטל.

בנימין נתניהו: מערך מוסק היה קיים עד שנת 2002, הוא בוטל ללא שניתנה חלופה למסוקים שהוסרו.

בנימין נתניהו: יכול להיות שהוסרו מסיבות טובות, אבל לא הובאה חלופה, וכתוצאה מזה מדינת ישראל נשארה למעשה ללא מענה של כיבוי אווירי.

בנימין נתניהו: אני יכול לספר לכם מה החדיר לי את התובנה הזאת.

בנימין נתניהו: אני הייתי בביקור ביוון, חידשנו את הקשרים עם יוון, דבר שלכשעצמו אני חושב שיש לו השלכות אסטרטגיות למדינת ישראל.

בנימין נתניהו: היה פה תחילה ראש ממשלת יוון ג'ורג' פפנדראו, הוא הזמין אותי לביקור גומלין, באתי לביקור הגומלין, הוא הקצה יומיים מזמנו לביקור הזה.

בנימין נתניהו: ויום אחד, את היום השני – הוא ביקש לקחת אותי לאי בשם פורוס, אי יווני.

בנימין נתניהו: ושם, הוא אירח אותי לארוחת צהריים, ובעוד אנחנו יושבים לארוחת צהריים, אנחנו רואים מעבר למפרץ של האי, האי זה מן חצי פרסה, מיוער, יערות דומים מאד לכרמל, מאד דומים.

בנימין נתניהו: ומתחילה שריפה.

בנימין נתניהו: ושריפה מרשימה.

בנימין נתניהו: לפחות מהמרחק שאני ראיתי את זה, ממרחק של בערך קילומטר, אלה היו בוודאי להבות של עשרות מטרים.

בנימין נתניהו: ואני אמרתי לו – "ג'ורג', אתה לא חושב שאתה צריך להפסיק את הארוחה, לטפל בזה", הוא אומר – "לא, עזוב".

בנימין נתניהו: ואני אומר לו – "מה, יש כבאיות בדרך?

בנימין נתניהו: " הוא אומר – "כבאיות?

בנימין נתניהו: לא אין כבאיות, זו שריפת יער".

בנימין נתניהו: אני אומר לו "אז מה אתה עושה?", הוא אומר – "תמתין".

בנימין נתניהו: וכעבור דקות אחדות מגיעים מטוסים צהובים כאלה, יורדים לתוך המפרץ, מתמלאים במים ועושים סיבובים, וגם היה הליקופטר מוסק אחד, זאת אומרת הליקופטר אחד; ועד סיום הארוחה, האש הזאת שלדעתי הייתה בפרמטר של בערך , אולי 300, היא כובתה.

בנימין נתניהו: אני פניתי למזכיר הצבאי שהיה איתי, יוחנן לוקר, שהוא איש חיל אוויר ושאלתי אותו – "יוחנן, יש לנו מטוסים כאלה?" הוא אמר – "לא".

בנימין נתניהו: זה היה ביצוע כל כך מושלם, שאני שאלתי את פפנדראו - "תגיד לי אלה מטוסים יוונים?", כי חשבתי שאולי עשו לנו הצגת תכלית.

קריאה: אולי זה היו מטוסים ישראלים.

בנימין נתניהו: לא.

בנימין נתניהו: אלה היו מטוסים קנדים, בומברדיר.

בנימין נתניהו: וכשחזרנו לארץ, הביקור היה ב-16 באוגוסט.

בנימין נתניהו: ב-23 באוגוסט, מנכ"ל המשרד , גם בהתאם לפנייה שהייתה בעניין הזה, במקביל לשיחות שלי עם יוחנן, הוציא מכתב שבו הוא ביקש לבדוק רכישה של שני מטוסים כאלה.

בנימין נתניהו: לכן כשבאה השריפה בכרמל, ואני קיבלתי דיווח עליה בסביבות השעה 16:30, בעצם הדיווח שאני קיבלתי זה לא על השריפה בכרמל, זה על האסון בכרמל.

בנימין נתניהו: ומיד פתחתי כמו כל עם ישראל את מכשיר הטלוויזיה וראיתי את הלהבות האלה ואני אמרתי – אני ראיתי להבות כאלה, זו שריפת יער, בעשרות מטרים, וזה פרמטר של מאות, זה כבר התחיל להתרחב שם למעבר לקילומטר.

בנימין נתניהו: אני נזכרתי באותה פגישה ביוון, ואני עשיתי שני דברים – הדבר הראשון שעשיתי, צלצלתי לאיציק אהרונוביץ, השר לביטחון פנים ואמרתי לו – איציק, אתה המפקד בשטח, סע, תקים חפ"ק, אני אצטרף אליך.

בנימין נתניהו: קודם כל שתהיה היררכיה ברורה מי מרכז את הפעולות על הקרקע.

בנימין נתניהו: אבל הדבר השני, היה לנסות להביא מטוסים, כיוון שידעתי שאין לנו מטוסים, כי אנחנו התחלנו את הפעולות לבדוק הבאת מטוסים.

בנימין נתניהו: ובהעדר מטוסים בארץ – צריך להביא מטוסים מחוץ לארץ.

בנימין נתניהו: והטלפון הראשון שעשיתי היה לידידי ג'ורג' פפנדראו.

בנימין נתניהו: הוא לא היה זמין.

בנימין נתניהו: אז בחרתי מדינה שנייה, הסתכלתי על המפה ---

יוחנן פלסנר: לא רק אתה אבל כתבת מכתבים, גם כתבו אליך מכתבים לגבי הבעיות במערך הכיבוי.

בנימין נתניהו: תיכף, תיכף אני אגיב לזה, תיכף אני אתייחס לזה.

יוחנן פלסנר: אתה גם התלוננת על שריך שהם כותבים יותר מדי מכתבים.

בנימין נתניהו: תיכף אתייחס לזה.

בנימין נתניהו: כדאי להקשיב, כי אני חושב שאפשר לשמוע משהו.

בנימין נתניהו: כי בכל הדיונים עד אותו רגע, ובכל הדו"חות שקיבלנו עד אותו רגע, הנושא של המטוסים לא עלה.

בנימין נתניהו: אבל הוא עלה אצלי.

בנימין נתניהו: פשוט משום שבמקרה ישבתי במקום שישבתי באותו אי, באותו אחר הצהריים, באותו מקרה.

בנימין נתניהו: ועל כן הטלפון השני שעשיתי, כיוון שלא השגתי את פפנדראו, היה לנשיא קפריסין, ושאלתי אותו – "יש לך מטוסים?", הוא אמר לי – "אין לי מטוסים, יש לי מטוס אחד, ויש לי גם מסוק אחד".

בנימין נתניהו: אמרתי לו – "אדוני, אנחנו נוכל לקבל אותם?

בנימין נתניהו: " הוא אמר "תראה, זה חורף, תחילת חורף, אספנו אותם, אבל אני אוציא אותם ואשלח אותם".

בנימין נתניהו: אמרתי לו – "תודה רבה".

בנימין נתניהו: ואז חזר אלי פפנדראו, ואמרתי לו – "אני זקוק מיד למטוסים שראיתי אז אצלך", הוא אמר "אני שולח לך".

בנימין נתניהו: השיחה הייתה בסביבות שבע בערב של האסון.

בנימין נתניהו: כעבור 7 שעות, בשעתה 2 לפנות בוקר, נחתו ארבעה מטוסים ומסוקי כיבוי יווניים בארץ, עם מטוס סיוע גדול, עם צוותים חלופיים.

בנימין נתניהו: אני רוצה לומר כאן תודה לג'ורג' פפנדראו, משום שהדבר הזה במידה רבה הציל את טירת הכרמל, להערכתי.

בנימין נתניהו: כי עם שחר האש כבר ליחכה את טירת הכרמל.

בנימין נתניהו: אתה דיברת אדוני על הכיוון.

בנימין נתניהו: הועבדה שהיו שם מטוסים שפשוט יצרו קו בלימה, אני חושב שמי יודע לאן זה היה מגיע, ואולי למקומות אחרים.

בנימין נתניהו: הגעתי אליך איציק, ואמרתי שהפעולה הראשונה שצריכה להיעשות היא להרחיק את האנשים.

בנימין נתניהו: היה זמן התרעה של 45 דקות, אבל האש נעה ברוח צמרות, והייתה סכנה שהיא תגיע במהירות.

בנימין נתניהו: למשל מעוספייה לבית אורן, מרחק של , היא זזה בערך ב-40 דקות.

בנימין נתניהו: ולכן הסכנה שהאש תפרוץ לדניה, ליישובים אחרים ושיהיו עוד אבידות בנפש, הדריכה אותנו.

בנימין נתניהו: וההנחיה שנתתי היא פשוט לפנות אותם, ופינו כ-12,000 איש מבתיהם.

בנימין נתניהו: קודם כל לפנות אותם.

בנימין נתניהו: ב-24 שעות הראשונות הגיעו מטוסים כיוון שהמשכתי בשיחות.

בנימין נתניהו: רוסיה שלחה לנו, פוטין שלח לנו מטוס היליושין ועוד מטוס.

בנימין נתניהו: מדינות אחרות שלחו, כן, גם תורכיה שהקשר איתי נעשה דרך גרמניה, וקיבלנו בשמחה וצלצלתי לארדואן.

בנימין נתניהו: וגם ממדינות אחרות.

בנימין נתניהו: היו לנו 10 מטוסים תוך 24 שעות, 33 מטוסים כלי טיס תוך 48 שעות, והיו עוד תוספת ל-50 שהיו בסך הכל.

בנימין נתניהו: דיברתי עם ראש ממשלת אוסטרליה, ג'ולייט גילארד, ביקשתי ממנה להקפיץ מטוסים.

בנימין נתניהו: היא אמרה – "אתה בטוח?

בנימין נתניהו: זה יכול לקחת שבוע".

בנימין נתניהו: אמרתי – "תקפיצי אותם".

בנימין נתניהו: כמו בסרטים הישנים האלה של סטיבן שפילברג, רואים מטוסים מקפצים.

בנימין נתניהו: אמרתי "תשלחי, כי אנחנו לא יודעים כמה זמן זה ייקח".

בנימין נתניהו: ברוסיה, בסיבירייה, בקליפורניה, באוסטרליה, האש הזאת יכולה לקחת שלושה שבועות, ארבעה שבועות, חמישה שבועות, והיא מכלה שטחים בגודל של חצי מדינת ישראל.

בנימין נתניהו: המדינה שלנו קטנה.

בנימין נתניהו: אנחנו לא בגודל של אוסטרליה וגם לא בגודל של קנדה, ולכן אין לנו אפשרות כזאת.

בנימין נתניהו: לכן ביקשתי מאוסטרליה לשלוח מטוסים, ביקשתי מקנדה לשלוח מטוסים, ביקשתי מהנשיא אובאמה לשלוח מטוסים, אל על פי שזה ייקח הרבה מאד זמן להביא אותם, כי הם מטוסים קטנים, אתם מכירים אותם.

בנימין נתניהו: במקביל, חיל האוויר הקים מערך פיקוד ברמת דוד, עידו נחושתן ארגן את זה.

בנימין נתניהו: שמו טייסים שלנו בכל המטוסים האלה, כי היו שם 10 שפות והדבר כובה.

בנימין נתניהו: עכשיו, אני מציין את כל זה, תוך 72 שעות האש כובתה.

בנימין נתניהו: אני מתאר לכם את כל זה משום שלהערכתי, כל מערך קרקעי שנעשה, ואנחנו עושים אותו, ואנחנו דנים בו, ותשאלו עליו שאלות, כל המערך הקרקעי הזה – אינו מסוגל לתת מענה לבעיה היסודית של מגה שריפות שניתן לטפל בהן במערך אווירי.

בנימין נתניהו: ועל כן התפניתי מיד אחרי האסון הזה לקחת בעצם את כל המשאבים שלנו, ולהביא מערך אווירי למדינת ישראל.

בנימין נתניהו: אני רוצה להבהיר, זה אינו אומר שבמצבים מסוימים, גם במגה שריפות, הכבאים והשוטרים, ואנשי ההצלה, ומד"א, כולם נדרשים לעשות את שלהם, ואגב עשו את שלהם מעל ומעבר.

בנימין נתניהו: מעל ומעבר בתנאים שהיו.

בנימין נתניהו: קשה להאמין.

בנימין נתניהו: קשה להאמין מה הם עשו.

בנימין נתניהו: איזו גבורה גילו וגם הקרבה.

בנימין נתניהו: אבל אנחנו זקוקים, ואני כראש ממשלה אחראי להביא תוצאה למדינת ישראל, והתוצאה הזאת אפשרית רק בשילוב של מערך כבאות משודרג, אבל בסופו של דבר בתוספת הקריטית של מערך אווירי, שהייתה קריטית לכיבוי השריפה הזאת, ותהיה קריטית גם לטיפול במצבים דומים וגם מצבים אחרים שאני לא אפרט כאן, שיכולים לבוא עלינו.

בנימין נתניהו: ועל כן מה עשינו בעניין הזה – הדבר שניסיתי לעשות בראש ובראשונה ואני עדיין מנסה לעשות, זה לרכוש את אותם מטוסים שגם לפי הבדיקה שלנו, הם מיטביים ואלה מטוסים קנדיים מחברת בומברדיר.

בנימין נתניהו: אני שוחחתי על כך עם סטיבן הרפר לאחר השריפה, אפילו תוך כדי השריפה, וביקשתי לקנות את המטוסים האלה.

בנימין נתניהו: מה התברר?

בנימין נתניהו: שיש תור מכאן ועד הודעה חדשה, זה שלוש שנים לייצר אותם.

בנימין נתניהו: זאת אומרת אין מלאי.

בנימין נתניהו: כל המדינות מבינות את זה, וכולן רוצים להצטייד במטוסים האלה, אבל יש תור.

בנימין נתניהו: אני ביקשתי סיוע מסיום, כינסתי להיכנס לתור.

בנימין נתניהו: וביקשתי גם איזה שהוא סיוע, איזה מימון גישור מסוים ממשלת קנדה, אנחנו בודקים את זה אבל אנחנו לא מחכים לזה.

בנימין נתניהו: ומה שעשינו בינתיים, אמרנו אם אנחנו איננו יכולים לקנות, בואו נחכור.

בנימין נתניהו: ואנחנו חוכרים כרגע, בעצם סיימנו מכרז לפני שבוע, ואנחנו עומדים להקים טייסת כיבוי בפיקוד חיל אוויר, בשיתוף פעולה עם המערך של הכיבוי הקרקעי וברשות המשרד לביטחון פנים.

בנימין נתניהו: מטוסי הכיבוי שאנחנו מדברים עליהם הם שבעה מטוסים, שיגיעו לארץ עד אמצע אפריל.

בנימין נתניהו: זה ייתן לנו מענה לטווח קצר של בין שנתיים לארבע שנים.

בנימין נתניהו: אנחנו הקצנו לכך 100 מיליון שקל.

בנימין נתניהו: חמישה מטוס המטוסים הללו יהיו מבצעיים החל מתחילת מאי.

בנימין נתניהו: אנחנו מדברים על עוד כמה שבועות.

בנימין נתניהו: יהיו שני מטוסים נוספים שהם מטוסי סקופינג, שהם נכנסים לתוך המים.

בנימין נתניהו: המטוסים האלה מתדלקים אותם על הקרקע במים בדקות, אבל אנחנו רוצים גם את היכולת של הגעה לאורך הים וגם כמובן בכינרת.

בנימין נתניהו: ושני מטוסי הסקופינג האלה יהיו מבצעיים כחודש וחצי לאחר חמשת המטוסים הראשוניים.

בנימין נתניהו: אנחנו גם כפי שאמרתי, מנהלים משא ומתן ברגע זה עם ממשלת קנדה, בניסיון לקנות או להאיץ וגם לקנות את המטוסים לקבע, אבל למדינת ישראל בתוך כמה שבועות תהיה יכולת כיבוי אווירית.

בנימין נתניהו: שוב, היא איננה מבטלת את הצורך בכל השדרוגים שאתם מדברים עליהם, במערך הכיבוי הקרקעי, אבל אני אומר לכם באחריות - כל מה שנעשה והיינו עושים במערך הכיבוי הקרקעי, לא היה מטפל לא בשריפת הכרמל ולא בבעיית, הייתי אומר המגה שריפות מסוג מסוים שאנחנו יכולים עדיין לחוות אותן בעתיד.

בנימין נתניהו: ועל כן השילוב של המערך הקרקעי והמערך האווירי, זה השילוב ההכרחי למדינת ישראל, ואנחנו פועלים במהירות, כפי שאתם רואים, להביא את זה.

יואל חסון: אוקי, תודה לך אדוני ראש הממשלה.

יואל חסון: אני רוצה אבל לשאול אותך, ואז אני גם רוצה להפנות חלק מחברי הכנסת, נעשה פה בין הנוכחים קצת, וגם לחברי הכנסת האחרים, אבל קודם כל, אתה זוכר אדוני ראש הממשלה, שבסיכום דיון בנושא מערך הכבאות ב-30.12.2009, היה דיון ברשותך, שהשתתף בו אז השר אלי ישי, שבא והתריע על הצורך לעשות דברים דחופים ומיידיים על מנת להציל את שירותי הכבאות וההצלה במדינת ישראל, ואתה אז טענת וזה גם נכתב וזה קיים בפרוטוקולים, אתה טענת שהדיון לא מוכן לדיון במעמד ראש ממשלה, צריך לעשות גם סקרים לגבי גם לדעת את מעמד הכבאי בעיני הציבור הישראלי, והדיון נדחה.

יואל חסון: אגב, זה היה לפני הפגישה עם פפנדראו, המפורסמת שסיפרת עליה.

יואל חסון: אז אלף, מה נעשה?

יואל חסון: אתה ב-1.4.2009 נכנסת ליום ראש ממשלה, הדברים הלאה היו על שולחנך, מה היה בשנתיים עד האסון, וגם כשהיית אצל פפנדראו והבנת שצריך מטוסים, למה לא מיד יזמת קניית מטוסים, לפני האסון?

בנימין נתניהו: קודם כל, נתייחס לדברים בצורה מסודרת.

בנימין נתניהו: קודם כל העלה בצדק השר ישי את הצורך בשיפור מערך הכבאות.

בנימין נתניהו: הייתה טענה שאין אהדה של הציבור, אין הכרה בחשיבות הכבאות.

בנימין נתניהו: אני אמרתי שזה לא נכון, יש, ואתם יכולים לבדוק את זה.

יואל חסון: ביקשת סקר?

בנימין נתניהו: אמרתי שתבדקו את זה, בסקר אם אתם רוצים.

בנימין נתניהו: תיווכחו שיש, מה זה יש?

בנימין נתניהו: יש הערכה ויש הבנה.

יעקב כץ: מה זה משנה מה הציבור חושב אם אתה חושב שזה ככה?

בנימין נתניהו: אני לא אמרתי את זה, טענו שאין הערכה ציבורית, אמרתי אתה יכול לבדוק את זה ותגלה שכן.

בנימין נתניהו: אבל מעבר לכך, אמרתי – תגיש תקציב.

בנימין נתניהו: עכשיו, הוגש תקציב, התקציב הוגש ביולי 2010.

יוחנן פלסנר: למה התכלית של הסקר?

יוחנן פלסנר: סתם ליישב איזה ויכוח פנימי?

בנימין נתניהו: אני לא יודע אם עשו אותו אפילו.

בנימין נתניהו: אבל אמרתי – אם יש ויכוח בעניין הזה אז ---

קריאה: צריך לתקן את מה שקלקלתם.

בנימין נתניהו: אבל עובדה היא שביולי 2010 הוגש תקציב.

בנימין נתניהו: עכשיו, גם כאן אני רוצה להעמיד דברים על דיוקם.

בנימין נתניהו: אני בדקתי כמה הוסיפו לתקציב ההצטיידות של מערך הכיבוי הקרקעי.

בנימין נתניהו: שוב, המערך כיבוי הקונבנציונאלי שעליו אנחנו מדברים.

בנימין נתניהו: והתברר שהממוצע השנתי נע בין 10 מיליון שקלים ל-15 מיליון שקלים, בערך.

בנימין נתניהו: כל שנה הוסיפו להצטיידות מערך הכיבוי, משנת 2000 ---

יואל חסון: אבל שנתיים לא עשית עם זה כלום.

יואל חסון: אתה היית שנתיים ראש ממשלה.

בנימין נתניהו: שנייה אחת, קודם כל לא הייתי שנתיים הייתי פחות משנתיים.

יואל חסון: שנתיים ושמונה חודשים.

בנימין נתניהו: אני היום שנתיים.

בנימין נתניהו: שני תקציבים, תקציב 2009 ו-2010.

בנימין נתניהו: קודם כל עשיתי משהו שממשלות אחרות לא עשו, וקיבלתי פנייה, ולכן החלטנו על תוספת.

בנימין נתניהו: והתוספת לא הייתה על 10 מיליון שקלים, שזה היה פחות או יותר הממוצע השנתי.

בנימין נתניהו: התוספת הייתה 100 מיליון שקלים.

בנימין נתניהו: פי עשרה, או פי שמונה.

יוחנן פלסנר: וכמה בפועל הוציאו ממנה עד השריפה?

בנימין נתניהו: אני אומר לך מה שאני עשיתי.

יוחנן פלסנר: משרד הפנים לא נתן את החלק שלו והרשויות לא את שלהן ---

בנימין נתניהו: יכול להיות, אני אגלה לכם משהו.

בנימין נתניהו: אני אגלה לכם עוד יותר מזה אם אתם תעשו חקירות יותר מקיפות על כל פעולות הממשלות לדורותיהן, אתן תגלו שהרבה פעמים מקבלים החלטות ויש חריקות, וצריך להביא, ועד שזה מביא ---

שלמה מולה: בחלק מהממשלות אתה היית חבר בהן.

שלמה מולה: גם שר אוצר, גם ראש ממשלה.

בנימין נתניהו: אבל אף אחד מהממשלות ---

יואל חסון: אבל ראש הממשלה, אתה אמרת שתעשה את הדברים אחרת.

בנימין נתניהו: אף אחד מהממשלות ---

קריאה: מה זה פה ניגוח פוליטי פה, באמת.

יעקב כץ: לא, לא, אני לא אתן, הדיון הזה הוא דיון רציני והשאלות הן שאלות רציניות.

יעקב כץ: אני קורא אותך לסדר פעם ראשונה, אני קורא אותך לסדר פעם שנייה.

נסים זאב: אבל למה ראש הממשלה משחק לידיים של יואל חסון חבר הכנסת?

נסים זאב: למה אתה נותן לו את ה ---

יואל חסון: אני קורא אותך לסדר פעם ראשונה ופעם שנייה ברציפות.

יואל חסון: תודה רבה.

יואל חסון: תשאלו עוד פעם שאלות רציניות ותישארו במקום הזה.

יואל חסון: אני מבקש מכם.

קריאה: שההערות יהיו רציניות.

יואל חסון: שנייה, אני לא נתתי למנכ"ל רשות דיבור.

יוחנן פלסנר: הוא אמר 100 מיליון ולא היו 100 מיליון.

בנימין נתניהו: אני מציע שאם אתם רוצים לברר את העובדות תשמעו אותן.

בנימין נתניהו: העובדה ---

יואל חסון: לא, אבל אנחנו שואלים את ראש הממשלה ---

בנימין נתניהו: אדוני יושב הראש, גלה אורך רוח, תן למנכ"ל למסור את הפרטים, אני מזכיר לכם פרט אחד.

בנימין נתניהו: אף אחת מהממשלות לא הקצתה שקל יותר מה-10-15 מיליון שקל.

בנימין נתניהו: אנחנו הקצנו.

בנימין נתניהו: עכשיו תספר בבקשה את התהליך.

לצערנו הרב, כמו שעמד על זה מבקר המדינה היו דו"חות רבים.

אני חושב שאחד הדברים המהותיים שהיו צריכים להקפיץ נורה אדומה, זה היה מלחמת לבנון השנייה, ובעקבותיה אני חייב להגיד שכשאנחנו באנו ובחנו מה נעשה במערך הכבאות מאז מלחמת לבנון השנייה, אז לא כסף ובקושי החלטות וגם זה, אם מדברים על החלטות שלא התבצעו, אז החלטה שלא הייתה גם כוונה לבצע אותה, וזה גם עולה מדו"ח המבקר, אם תסתכלו על תגובת שר הפנים דאז, לצערי הרבה.

עכשיו, כבר בשלב הראשון ---

יואל חסון: חבר הכנסת פיניאן, אני מבקש!

יואל חסון: מה שחבר הכנסת מולה מנסה לומר, שצריך גם להגיד שהתקציב אושר רק אחרי שקיבלתם את טיוטת מבקר המדינה וגם מבקר המדינה מציין את זה בדו"ח שלו.

יואל חסון: צריך לומר גם את הדברים האלה, כבוד מנכ"ל משרד ראש הממשלה.

שלמה מולה: נכון, נכון.

יוחנן פלסנר: וגם אז התקציב שאושר רק לצורך החלטת ממשלה, ולא לצורך קניית הציוד הנדרש.

יואל חסון: פלסנר, אל תפריע לי.

יואל חסון: אל תעלים את המידע הזה מהציבור, כי זה כתוב במבקר המדינה.

יואל חסון: מבקר המדינה כתב זאת.

קריאה: יואל, מלחמת לבנון השנייה הייתה במשמרת שלכם, רק תזכרו את זה.

יואל חסון: מאה אחוז.

יואל חסון: כל אחד והמשמרת שלו.

יואל חסון: אנחנו לקחנו אחריות על המשמרת שלנו, קחו אחריות על המשמרת שלכם.

קריאה: מה זה לקחתם אחריות.

כבר בנובמבר 2009 משרדי הממשלה, האוצר והפנים שכבר התחילו לטפל בזה לפי הנחיית משרד ראש הממשלה, טיפלו כבר בעניין של תחנות שבהן יש רק כבאי אחד במשמרת.

תוגברו הכבאים כדי למנוע את המצב הזה.

התווספו 21 מיליון שקלים למערך הכבאות כבר בנובמבר 2009, הרבה לפני שהוזכר דו"ח מבקר המדינה.

בנימין נתניהו: זאת אומרת זה כפליים מהממוצע השנתי, לפני הדו"ח.

ראש הממשלה נתניהו קיים דיון בראשותו, בעניין מערך הכבאות, דבר שאני לא ראיתי שנעשה קודם, ולא רק שהוא קיים את הדיון, אלא הוא ביקש גם את נציגי הכבאים שיבואו לאותו דיון, על מנת לשמוע את דבריהם, והיה מאד מאד חשוב באותו דיון.

עלה גם נושא מאד מהותי, שעלה גם כאן אגב הדיון, והוא יוכרע בסופו של דבר בפני הכנסת, וזה עניין זכות ההתארגנות, והאם הם ארגון חירום או לא, והאם ראוי לשלול מהם את זכות ההתארגנות.

קריאה: זה ראוי, אי אפשר לשלול להם את זה.

ואגב זה, עלתה השאלה מה הציבור חושב או לא, ולשאלות שנשאלו כאן – אז גם לא נבדק מה הציבור חושב או לא, כיוון שהוחלט בסופו של דבר גם להניח את תזכיר החוק.

גם ההכרעה, ובסופו של דבר, באמת בעקבות אותו דיון בדצמבר 2009 ובעקבות המשא ומתן לבין משרד הפנים, גם ההכרעה כי הנושא יבוא להכרעה בממשלה, היה לפני שמבקר המדינה הגיש את טיוטת הדו"ח.

יש סיכום דיון אצל מנכ"ל משרד ראש הממשלה, שאומר שבהעדר הכרעה הנושא יבוא להכרעה בממשלה.

ואכן הממשלה קיבלה את ההכרעה ביולי ---

יואל חסון: מתי?

יואל חסון: אחרי.

יואל חסון: את זה צריך להגיד.

עוד פעם אני אומר, הייתה החלטה שזה יבוא בדיוק במספרים הללו לפני, ובסופו של דבר זה בא אחרי.

אלה העובדות.

יואל חסון: לא, סליחה, אדוני המנכ"ל, אני אחסוך לך, אני לא אקריא לך מה שמבקר המדינה כותב.

עכשיו, אני רוצה באמת, אם אנחנו באמת מתייחסים לדו"ח מבקר המדינה ---

יואל חסון: סליחה, מנכ"ל משרד הממשלה אל תפריע לי, אני יושב ראש, מה לעשות, צריך לסבול את זה.

יואל חסון: מבקר המדינה אומר בצורה ברורה שכל ההתנהלות שלכם בטיפול, שהיה קפיצה וזריקה ממשרד למשרד ודיונים אין סופיים בלי הכרעות, ההכרעות והפעילות החלה רק לאחר שהגיעה לידיכם טיוטת מבקר המדינה.

יואל חסון: את זה כותב מבקר המדינה בדו"ח ---

איפה?

אתה יכול להפנות אותי למשפט הזה?

יואל חסון: ודאי.

כי אני אקריא לך את המשפט שמבקר המדינה כותב, ואולי אליו אתה מתייחס – "רק ביולי 2010 לאחר שמשרד מבקר המדינה שלח את טיוטת דו"ח הביקורת בעניין ההיערכות ...

התקבלה החלטת הממשלה".

הוא לא אומר שרק בעקבות הביקורת שלו התחילה פעילות הממשלה, ואני חושב שאתה צריך להבדיל בין שני הדברים.

זה נכון שכרונולוגית ההחלטה התקבלה אחרי.

מי כמוך, שהיה במשרד ראש הממשלה, יודע להכין החלטת ממשלה לוקח זמן, וזה לא שבוע או שבועיים אחרי.

הרי יש לך ניסיון רב ואתה באמת יודע את זה.

אבל אני מציע באמת להקריא מה שאומר מבקר המדינה בסיפא של הדו"ח שלו בעניין אותה החלטה: "יש לציין בחיוב את החלטת הממשלה מיולי 2010, כאמור בעניין שיפור מערך הכבאות.

מדובר בהחלטה חשובה ומשמעותית שמבחנה העיקרי ביישומה", ואנחנו רואים באמת שגנות פועל ליישם אותה.

"כמו כן הליקויים החמורים שפורטו בדו"ח זה ובהתייחס באיום הייחוס לעורף, על כל משרדי הממשלה הנוגעים בדבר – פנים, אוצר וביטחון לפעול.

בכך יינתן מענה ראוי להיערכות שירותי הכבאות וההצלה".

יואל חסון: מר גבאי, תודה רבה לך.

אבל רגע, אבל כמו שזה היה באה גם ההשלמה של הנושא של המערך האווירי, שבאמת ראש הממשלה עמד עליו לאחר ביקורו ביוון, וגם זה ---

יואל חסון: נא להוציא את חבר הכנסת פיניאן החוצה.

יואל חסון: תודה רבה.

יואל חסון: אני לא אתן לדבר הזה להגיע ל ---

ציון פיניאן: אתה משאיר את זה כישיבה לקדימה, או מה?

יואל חסון: אז אתה יכול להישאר, רק תירגע, אני מבקש.

ציון פיניאן: לא, אם החברה שלך יירגעו אז אין בעיה.

יואל חסון: אם אתה ממשיך אני אוציא אותך.

ציון פיניאן: כי הם לא נוח להם לשמוע דברים טובים.

יואל חסון: תודה רבה, אני מודה לך.

יואל חסון: אני עכשיו אתן לחברי הכנסת ולאורחים שנמצאים כאן ---

קריאה: מר ביקש לדעת איזה שהוא ---

יואל חסון: אתה רשום לרשות דיבור אדוני.

קריאה: רק לנקודה הזאת אני יכול להקריא מה שהוא לא רוצה שאני אקריא.

יואל חסון: אתה תקריא בזמן הדיבור שלך.

יואל חסון: ראשון הדוברים, אני עושה חברי כנסת ואורחים.

יואל חסון: ראשון הדוברים, וכל חבר כנסת ממש בקצרה, חבר הכנסת יוחנן פלסנר, בבקשה.

יוחנן פלסנר: תודה רבה אדוני יושב הראש.

יוחנן פלסנר: נמצאת פה כל צמרת המדינה ברשות ראש הממשלה, מנכ"ל משרד ראש הממשלה, שר הפנים שהיה, השר לביטחון פנים.

יוחנן פלסנר: הנושא הוא לא נושא ששר אחד כזה או אחר יכול לקחת על עצמו, אלא זו אחריות של הממשלה.

יוחנן פלסנר: ולמה?

יוחנן פלסנר: אני מתחיל דווקא מדברים של ראש הממשלה, אדוני, כאן במליאה, לפני האסון, שאתה דיברת על האתגרים שעומדים בפני מדינת ישראל.

יוחנן פלסנר: אתה אמרת – איום הטילים על העורף, איום הגרעין האיראני, ואני חושב שהנושא השלישי היה הדה-לגיטימציה.

יוחנן פלסנר: אלה שלושת האתגרים המשמעותיים ביותר שמדינת ישראל עומדת מולם.

יוחנן פלסנר: עכשיו אתה שומע וכולנו שומעים ממערכת הביטחון כבר הרבה זמן, ברור שמאז יום כניסתך לכהונה, שעקב אכילס של הגנת העורף, הוא מערך כיבוי האש וההצלה.

יוחנן פלסנר: את זה אנחנו שומעים, ובאמת בעקבות מלחמת לבנון השנייה הייתה הפקת לקחים, והוקמו אותם המתאמים ברשויות המקומיות, ובאמת ברוב התחומים והמרכיבים שמרכיבים את מערך פיקוד העורף, היה שיפור מאד משמעותי, ונותרה פינה אחת לא פתורה ---

אופיר אקוניס: מבקר המדינה לא חושב כך.

אופיר אקוניס: הדברים כתובים.

יוחנן פלסנר: אלה שני הדברים.

יוחנן פלסנר: מצד אחד אנחנו יודעים ואומרים את זה וזה קיים בדיונים, ואין לי ספק שזה גם נאמר לך בדיוני קבינט, ומבקר המדינה יכול לבדוק את זה.

יוחנן פלסנר: יש עקב אכילס אחד מהיום הראשון בכהונתך, והפרויקט המרכזי של כהונתך, היערכות מדינת ישראל לאיום הגרעין האיראני ולאיום הטילים.

יוחנן פלסנר: אלה שני הדברים האלה, אתה מחבר אותם ביחד ואז אתה מסתכל על המציאות.

יוחנן פלסנר: המציאות הייתה מציאות של גלגול אחריות, וכן אנחנו רואים בעמוד 24 בדו"ח שאנשי משרדך אומרים – תפקיד ראש הממשלה הוא לא להחליף את אנשי הפנים והאוצר, כשהפנו אליך בכל אותם המכתבים.

יוחנן פלסנר: אתה דיברת על מכתב, הפנו אליך הרבה מאד מכתבים שמראים את הפערים האדירים במערך כיבוי האש וההצלה.

יוחנן פלסנר: ב-30 לדצמבר, כמובן התייחס לזה יושב ראש הוועדה, בסוף תוצאות סיכום הדיון זה שאתה מבקש לעשות סקר, סקר דעת קהל, והפינג פונג הזה נמשך עד לאותה החלטה ביולי 2010, לכאורה 100 מיליון שקל.

יוחנן פלסנר: בפועל כשמפרקים אותה זה 40 מיליון שהאוצר אמור לתת; 30 מיליון שמשרד הפנים שהוא עוד לפני קבלת ההחלטה אמר שאין לו את התקציב לכך; 30 מיליון של הרשויות המקומיות, ואת אותם 40 מיליון גם עד לרגע השריפה, ממה שנאמר לנו כאן בוועדה, נתנו הרשויות להתחייב למשהו כמו 20 וכמה מיליוני שקלים.

יוחנן פלסנר: אז בוא נשים את הדברים על השולחן, כי גם אתה, גם בדיעבד וגם היום, ממשיך להתפאר על אותם ה-100 מיליון שקלים, כשבפועל לא עשית דבר, לא מבחינת הציוד, ברור שלא מבחינת המבנה הארגוני.

יוחנן פלסנר: עכשיו מה קרה?

יוחנן פלסנר: מהרגע שהייתה השריפה, באמת גילית את מול הרפיסות הארגונית והמנהיגותית שגילית לאורך השנתיים האלה, גילית מיומנות תקשורתית, ובאמת כאן אפשר להסיר את הכובע, מיומנות תקשורתית אדירה ---

קריאה: יוחנן, אתה חצוף.

קריאה: נו באמת.

קריאה: זה דיון ענייני אדוני יושב הראש?

יואל חסון: אני לא יכול למנוע מכל אחד להגיד מה שהוא רוצה.

נסים זאב: למה אתה לא מגביל את זמן חברי הכנסת?

נסים זאב: תגביל, 3 דקות ותפסיק את ההפקרות הזאת.

יואל חסון: תודה רבה, אל תיתן לי עצות בבקשה.

נסים זאב: אני חייב לתת לך עצה.

יוחנן פלסנר: סליחה, מיומנות תקשורתית אדירה, ובאמת כל סיפור המטוסים וכל זה --- סליחה, אז אתה תבוא אחרי ותגיד – נתניהו הוא המלך, נתניהו הוא המלך, ואני אגיד את האמת לציבור.

ציון פיניאן: לא, ציפי היא המלכה.

יוחנן פלסנר: מיומנות תקשורתית אדירה.

יואל חסון: חבר הכנסת פיניאן החוצה.

ציון פיניאן: אני בזכות דיבור, סליחה.

יואל חסון: אני מבקש שתירגעו כולכם.

יואל חסון: אני קורא אותך לסדר פעם ראשונה, אני קורא אותך לסדר פעם שנייה ---

יוחנן פלסנר: תודה רבה על העצות התקשורתיות, יועץ התקשורת של הממשלה.

יואל חסון: תסיים בבקשה יוחנן פלסנר, בבקשה.

יוחנן פלסנר: תודה רבה.

יוחנן פלסנר: מיומנות תקשורתית אדוני ראש הממשלה לא מחליפה את האחריות המנהיגותית.

ציפי חוטובלי: אין לך אולי ביקורת על ביטול מערך הכיבוי המוסק, יוחנן?

יואל חסון: חברת הכנסת חוטובלי, אני קורא אותך פעם ראשונה לסדר.

ציפי חוטובלי: אבל הוא לא מדבר באופן עקרוני, סליחה.

יואל חסון: פעם שנייה אני קורא אותך לסדר.

יוחנן פלסנר: התפקיד שלך אדוני ראש הממשלה זה לא להיות הקמב"ץ שמביא מטוסים.

יוחנן פלסנר: התפקיד הוא כמובן לראות את הדברים האלה מראש, ואחר כך מה שקרה מיד אחר כך שכנעו אותנו, וכאן אני מגיע לסיפא של דבריי, אדוני יושב הראש.

יוחנן פלסנר: שכנעו אותנו אחר כך – הנה, כבר בנובמבר סיפרו לנו על תזכיר שמופץ בין שרי הממשלה להקמת רשות מאוחדת שראינו כאן את המטה שלה.

יוחנן פלסנר: אבל לא מספרים לנו שהמטה לא מחובר לכ-26 ארגוני כבאות, שבכלל בחוק המטה לא יכול להנחות אותם, ואין למטה מספיק סמכויות למעט בחירום.

יוחנן פלסנר: אנחנו מדברים על התפקוד השוטף, על מעין מערך שמתפקד.

יוחנן פלסנר: מאז נובמבר כבר עברו נובמבר, דצמבר, ינואר, פברואר, מרץ, חמישה חודשים, כמעט חצי שנה, סיפרו לנו על אותו תזכיר, הפערים האדירים – ובכך אני אסיים – באמת אנחנו רואים שההחלטה הקלה יחסית התקבלה – לשפוך כסף.

יוחנן פלסנר: עכשיו רוצים לשפוך כסף על ציוד, על הזמנות.

יוחנן פלסנר: גם כן הכסף לא עומד בדרישה שמשרד הפנים העביר לנו, לוועדה, לקראת הדיון בתקציב המדינה, דיברו על כך שיש צורך שהפערים הם הרבה יותר גדולים מהפערים שאושרו.

יוחנן פלסנר: אבל, מעבר לפערים ---

כרמל שאמה-הכהן: רק לדייק חבר הכנסת פלסנר, מדובר ב-24 ולא ב-26.

כרמל שאמה-הכהן: אם כבר נתונים.

יוחנן פלסנר: משרד הפנים הציג לנו בוועדה צרכים של 800 מיליוני שקלים.

יוחנן פלסנר: בפועל מדברים כאן על הרבה פחות, אבל מעבר לזה, כמובן יש את החסם החוקי שצריך לפתור את בעיות כוח האדם, נכסים, סמכויות.

יוחנן פלסנר: בכל הנושא הזה אנחנו לא רואים שום התקדמות וכמובן כל הנושא שלטובת מערך כיבוי האש, גיוס מתנדבים.

יוחנן פלסנר: שירות אזרחי, כשניסינו להביא את המתנדבים לשירות האזרחי – אפס פעילות ואפס הצלחה בנושאים האלה.

יוחנן פלסנר: אדוני ראש הממשלה, זו הסיבה שבגללה רצינו וועדת חקירה, כי ידענו שאתה מתפקד רק אל מול שוט, רק אל מול איום וכשאין את זה, אז ---

נסים זאב: תתבייש לך.

נסים זאב: תתבייש לך על הסגנון הזה.

יואל חסון: חבר הכנסת זאב אני קורא אותך לסדר פעם שנייה, אני קורא אותך לסדר פעם שלישית.

יואל חסון: נא לצאת מהאולם.

נסים זאב: אתה נותן לו לדבר בצורה מופקרת.

יואל חסון: צא מהאולם, אתם לא תהפכו את הדיון הזה לשוק.

יואל חסון: תודה רבה לחבר הכנסת יוחנן פלסנר.

יואל חסון: אני מבקר ממר גדסי, בבקשה.

יואל חסון: שלוש דקות, לא יותר.

יואב גדסי: תודה רבה לך אדוני.

יואב גדסי: שמי יואב גדסי, אני יושב ראש ארגון הכבאים.

יואב גדסי: אני רק רוצה למען הדיוק, כשרואים פה את המבנה הארגוני למחוזותיו, עם כל הכבוד זו עבודה שהכינו הכבאים, ואנחנו חלק מזה ואנחנו מקווים שחלק מזה אכן יתקיים.

יואב גדסי: אני שמעתי את חלק מדו"ח מבקר המדינה, ואני שמח שגם ראש הממשלה אמר, וגם שר ביטחון הפנים, שאין כנגד הכבאים ככבאי, הערות כאלה ואחרות לגבי תפקודם, ואנחנו עשינו את המיטב, כמעטים עשינו הרבה והרבה מאד, ושילמנו על זה גם מחיר יקר.

יואב גדסי: אדוני יושב הראש, אני מבין שהרפורמה הזאת תגבה מאיתנו מחיר.

יואב גדסי: אנחנו כשהתרענו וצעקנו וצעדנו מכיוון לטרון לכיוון ירושלים ברגל וצעקנו שאין כוח אדם, שאין ציוד, שאנחנו קורסים, כנראה שהזכות הלגיטימית הזאת שיש לנו, מישהו רוצה למחוק את זה.

יואב גדסי: ועל זה אנחנו לא נוותר.

יואב גדסי: אני אומר לכם שגיוס כוח האדם הוא הכרחי לקראת הקיץ ולא צריך לחכות.

יואב גדסי: הכבאים שמגויסים הם חצי שנה בתחנות, ורק לאחר חצי שנה הם מגיעים לבית הספר, ברוב המקרים.

יואב גדסי: זה במהלך השנים האחרונות מה שהיה, וככה זה גם צריך להיות עכשיו.

יואב גדסי: ואפשר לגייס, ואפשר להכשיר אותם במספר מקומות ואנחנו יכולים לעשות את זה.

יואב גדסי: והגשנו תוכנית להכשרה, והאמינו לי שזה אפשרי.

יואב גדסי: אני לא רוצה שנגיע לקיץ, אדוני יושב הראש, ואין לנו כבאים.

יואב גדסי: דיברת אדוני ראש הממשלה על הנושא של המטוסים.

יואל חסון: איפה אתם בכל הרפורמה הזאת?

יואל חסון: אתם בתוך הסיפור הזה?

יוחנן פלסנר: דנו איתכם על התזכיר?

יואב גדסי: דנתם איתנו על התזכיר, ואני אומר לכם כבר למיטב ידיעתי מכינים תזכיר חדש וזה לא אותו תזכיר.

יואב גדסי: יתקנו אותי אם אני טועה ---

ציפי חוטובלי: כמה תקנים חסרים לכם?

יואב גדסי: חסר לנו תקנים היום של כבאים שצריכים להיות קרוב ל-300, כשחלקם לא מתוקצבים, ובהיערכות החדשה מדברים על עוד 2,000.

יואב גדסי: אז בואו נציל קודם כל את מה שנאמר פה על ה-94, שהמדינה תתקצב אותם, שלא יצטרכו לפטר אותם.

יואל חסון: גדסי, מה זה תזכיר חדש?

יואל חסון: מה, התזכיר הנוכחי מתבטל?

יואב גדסי: נמסר לי שמכינים תזכיר חוק חדש.

יואב גדסי: אלא אם כן אם אני טועה, אני הבנתי שיש תזכיר.

יואב גדסי: התזכיר הקודם שהיה הוא כבר לא רלבנטי.

יואל חסון: מאה אחוז.

יואב גדסי: דיבר אדוני ראש הממשלה על המטוסים.

יואב גדסי: אני רק רוצה להגיד לכם ששריפה הכי גדולה מכבים בכוס מים, אם מגיעים בזמן ואם יש תחנות ואם יש כוח אדם ונקודות כיבוי, אם היו פרושות יותר, גם באזורים כפריים, באזורי יערות שיש נקודות כיבוי, ואני רוצה לומר לכם גם ---

יואל חסון: זאת אומרת אם הייתה כבאית בעוספיה הכל היה אחרת?

יואב גדסי: ברור לכולם שאם הייתה היערכות ופריסה קרובה לעוספיה, אז כן, הייתה יכולה להיות ---

יוחנן פלסנר: אז זה לא היה מתפשט.

קריאה: גם ברור לכולם שאם לא היו הרוגים לא היינו יושבים פה ודנים ברפורמה, זה גם ברור לכולם.

יואב גדסי: אדוני יושב הראש, אדוני ראש הממשלה, כבאי ישראל לפני שלוש שנים יצאו לסייע ליוון בכיבוי קרקעי, לא אווירי.

יואב גדסי: אז אני מבין שהיית שם ויש כיבוי אווירי, אבל אני קצת במקצוע, ואני אומר לך שהכיבוי האווירי הוא בסדר, לא צריך לפסול אותו, אבל הוא מכבה יותר צמרות.

יואב גדסי: אבל אם הכבאי לא נכנס ברגל ומכבה את השריפות למטה, בשטח, בקרקע, לא עשינו כלום.

יואב גדסי: בשביל זה צריכים את הכבאים, בשביל זה צריכים תחנות כיבוי, בשביל זה צריך הרבה יותר תקציב ממה שקיים עכשיו לכוח אדם.

יוחנן פלסנר: כמה כבאים חסרים לפי התקן הקיים, לפני הרפורמה?

יואב גדסי: לפי התקן הקיים אנחנו 1 ל-6,000, 1 ל-7,000 במקומות מסוימים.

יואב גדסי: יש מקומות שעדיין יש שני כבאים במשמרת, שהם יוצאים לכבות שריפה בדירה, כשצריך להיות צוות של 7 או 8 אנשים כמו שנהוג בעולם.

יואב גדסי: ועוד אף אחד לא התייחס לבנייה לגובה.

יואב גדסי: בונים פה מגדלים שאתה לא רואה דבר כזה במזרח התיכון.

יואב גדסי: ולנו אין תשובה, גם בכוח אדם וגם בציוד.

כרמל שאמה-הכהן: למה אתם חותמים על היתר הבנייה?

כרמל שאמה-הכהן: למה אתה חותם על היתר בנייה?

יואב גדסי: אני לא מתעסק בהיתר בנייה.

יואב גדסי: אם אני לא נותן ולא מתנה את זה –

כרמל שאמה-הכהן: כל איגוד לא מוציא היתר בנייה בלי חתימה של כיבוי אש.

כרמל שאמה-הכהן: למה האנשים שלך חותמים על היתרי בנייה?

יואב גדסי: תוציאו תזכיר חוק כזה או אחר ---

כרמל שאמה-הכהן: למה חוק?

כרמל שאמה-הכהן: איך אתם מסוגלים לחתום על היתר בנייה ולבוא לפה עכשיו להגיד – לא נהיה מסוגלים לכבות שריפות במגדלים?

כרמל שאמה-הכהן: איך?

יואב גדסי: תראה, מר שאמה, אתה חי בעיר שהמגדלים צומחים לשמיים.

כרמל שאמה-הכהן: ודו"ח מבקר העירייה שם ברמת גן קבע כבר לפני 5-6 שנים, שאין סולם ואין כבאית שאם חלילה תפרוץ שריפה בבורסה, זה יעלה בנפשות.

כרמל שאמה-הכהן: מישהו עשה עם זה מאז משהו?

כרמל שאמה-הכהן: אבל אתם עדיין חותמים על ההיתרים של המגדלים.

יואל חסון: לאחר שכיבו השריפה בכלבו שלום.

יואב גדסי: כשאנחנו נקום ונצעק, ונעצור את מדור מניעת דלקות, אז תגידו הנה עוד פעם הכבאים שובתים.

יואב גדסי: הדבר היחיד שכן אנחנו משתמשים בזכות ההתארגנות, מר שאמה, זה זכות ההתארגנות לגבי מניעת דליקות.

כרמל שאמה-הכהן: אין לי בעיה עם זכות ההתארגנות שלכם.

יואב גדסי: כל מה שקשור בהצלת חיים - לא ביקשנו זכות התארגנות.

יואל חסון: גדסי, אני רוצה רגע לשאול אותך שאלה.

יואל חסון: נאמרו פה דברים לגבי תקצוב, לגבי תקציבים, לגבי תקנים, לגבי כל הדברים האלה.

יואל חסון: אז תסביר אלף, האם כל הדברים שהוצגו ככה, מבחינה מקצועית, כאיש מקצוע, האם הדברים האלה נותנים מענה ועושים שינוי ממה שיש היום, למה שיהיה בעתיד.

יואל חסון: האם זה מציאות טובה יותר לדעתך?

יואב גדסי: במידה ויתנו את המענה של כוח האדם ---

יואל חסון: זה לא נותן את המענה מה שראינו פה בתוכנית?

יואב גדסי: כרגע לא עוד לא ראיתם שום תוכנית.

יואב גדסי: ראית את המבנה איך הוא ייראה.

יואב גדסי: המבנה אגב, אני גם אמרתי קודם בתחילת דבריי, שאת המבנה, עם כל הכבוד למשרד ביטחון הפנים, הכינו אותו קציני כבאות יחד עם חבריי ואיתי, שהיינו שותפים בוועדה להכנת המבנה הארגוני.

יואב גדסי: אני במו ידיי אני חושב שמסרתי למר גנות את החוברת.

יואב גדסי: אולי שיפצו אותה, לא יודע במה, אבל סך הכל אין בינינו ויכוח על המבנה עצמו.

יואב גדסי: המבנה נותן מענה לצרכים של מדינת ישראל, ואנחנו מודעים לזה כאנשי מקצוע.

יואב גדסי: רק הבעיה של כוח האדם.

יואב גדסי: אי אפשר לעשות מבנה כזה בלי כוח אדם.

יואב גדסי: ונכון לעכשיו לא קיבלנו כוח אדם, ואני לא רואה באופק.

יואל חסון: עכשיו אני רוצה שתגיד לחברי הכנסת בתוך התהליך הזה, כשהיו את כל הישיבות הפנימיות ואת כל הדברים האלה, האם אתם הייתם שותפים, האם הייתם בישיבות הסדורות, בתכנונים, האם אתם מעורבים בתזכיר החוק החדש.

יואב גדסי: אני נפגשתי עם מר גנות, הוא שיתף אותי בהתפתחויות, הוא השאיר ---

יואל חסון: אבל צוותי העבודה שלכם לא ישבו, פרטנית?

יואב גדסי: נכון לעכשיו קבוצה של מפקדים ישבו עם נציגים של המשרד לביטחון הפנים על שיפוצים אחרונים בנושא של המבנה.

יואב גדסי: יש דברים שירדו, יש דברים שהוספו.

יואב גדסי: יש פגישה שהזכיר מר גנות ב-15 לחודש, וזה הוא מתכוון שמפה נדע אם אנחנו מתקדמים או שאנחנו נעצרים.

יואב גדסי: זו הפגישה שלנו, עם הצוותים שלנו עם עופר עיני.

יואל חסון: אני רואה שאסי לוי גם קשור.

יואל חסון: אסי, תציג את עצמך ותמשיך את העניין הזה.

אסי לוי: אני אסי לוי, יושב ראש איגוד כבאות איו"ש, ונציג של השלטון המקומי שלח אותי גם כן.

יעקב גנות: שאין זכות כניסה ל---

אסי לוי: שמה, מר גנות?

אסי לוי: אתה הערת הערה.

אסי לוי: אתה כל הזמן מעיר הערות.

אסי לוי: אני רוצה לתת נתונים מדויקים.

אסי לוי: משהעבירו את המשרד ממשרד הפנים למשרד לביטחון הפנים, אני בכל אופן ממה שאני יודע, ונתונים מדויקים – אפס קליטת עובדים, רבותיי.

אסי לוי: שאמר הבחור הנחמד בעז שיכול להיות אירוע באיזה שהוא מקום מסוכן, אתם לא יודעים כמה שהוא צודק.

אסי לוי: יש יישוב שנקרא רמת חובב, רכבי כיבוי לא דואגים לשם.

אסי לוי: שר הפנים חתם להביא רכב, אני לא יודע למה, את זה צריך לבדוק, במשרד לביטחון הפנים למה זה מתעכב.

אסי לוי: כי אם יש שם איזו שהיא פצצה מצד עזה, רבותיי, אנחנו פה נשב עם הרבה קורבנות ואף אחד לא עושה כלום.

אסי לוי: אין שם רכב ברמת חובב, אתם יודעים מה זה המקום הזה?

אסי לוי: זו מועצה תעשייתית שרק חומרים מסוכנים.

אסי לוי: רבותיי, צריך לעצור את הכל ולדאוג כולנו להביא לשם רכב.

אסי לוי: רבותיי, במה אנחנו מתעסקים.

יעקב גנות: אני אמרתי לו את זה?

אסי לוי: מה?

אסי לוי: דיברתי איתך בכלל אתה?

אסי לוי: תראה מה זה.

אסי לוי: מנכ"ל.

אסי לוי: אלוהים ישמור.

אסי לוי: זה הולך לעשות לי רפורמה בשירותי כבאות.

אסי לוי: אתם מבינים מה יהיה פה?

אסי לוי: זה הולך לעשות רפורמה.

קריאה: גם אתה לא ממש מרשים.

אסי לוי: מי זה שאמר את זה?

קריאה: אני אומר לך.

קריאה: אתה נוזף בו כאילו הוא עובד שלך.

יואל חסון: חברים, בואו לא נחלק ציונים לאף אחד, כל אחד יגיד את דברו.

קריאה: לא, לא, לא, יש סגנון.

קריאה: לא יכול להיות שעובד כך ידבר למנכ"ל, בכל הכבוד.

אסי לוי: אני לא עובד שלו.

אסי לוי: אתה רואה, יושב חבר כנסת אפילו לא יודע מה זה מערך כבאות.

אסי לוי: אז עם כל הכבוד אני אגיד מה שנוח לי.

אסי לוי: יש לי זכות דיבור, ואם הוא רוצה הוא יכול להפסיק לי את זכות הדיבור, לא אתה תפסיק לי את זכות הדיבור.

יואל חסון: אסי, יש לך עוד שתי דקות, אבל תדבר ---

קריאה: לא, לא, לא, אנחנו לא מוכנים שהוא ידבר ככה.

יואל חסון: אני מבקש לדבר בנועם ולגופו של עניין ולא לגופו של איש.

אסי לוי: אדוני ראש הממשלה, הנושא של הכסף שהגיע למערך הכבאות, זה במשרד הפנים שהעבירו לנו את הכסף ואנחנו הבאנו כסף מהרשויות המקומיות.

אסי לוי: עד עכשיו אנחנו נעזרים המון המון המון ברשויות המקומיות שנותנות לנו כסף.

אסי לוי: אני יודע, אני יכול להגיד לך שעוד לא קיבלנו כלום מהמשרד לביטחון הפנים.

אסי לוי: זה עבר לשם, אז זה בסדר.

אסי לוי: זו החלטה שלך, מקובל עלי.

אסי לוי: אבל צריך להזיז את המערכת.

אסי לוי: הכל נראה כאילו תקוע.

אסי לוי: אני ציפיתי שהכל יזוז כל כך מהר.

אסי לוי: ואני רוצה לברך אותך אדוני ראש הממשלה על מערך כבאות אווירי.

אסי לוי: זה מאד חשוב למדינה הזאת.

אסי לוי: ואני רוצה להגיד לך עוד דבר – הציודים כבר בהזמנות.

אסי לוי: במדינת ישראל מייצרים את הרכבים, עובדים כחול לבן, עובדים שלנו.

אסי לוי: אני לא חושב שצריך להזמין רכבים מחוץ לארץ.

אסי לוי: יש לך מספיק פה אנשים שמובטלים, שיכולים פה לעשות את העבודה הזאת, כמו שעשינו את זה עד עכשיו.

אסי לוי: חד וחלק.

יואל חסון: מאה אחוז.

יואל חסון: תודה רבה.

יואל חסון: אני מודה לך.

יואל חסון: מר , בבקשה.

קריאה: אמרת קודם חברי כנסת.

יואל חסון: לא, הוא המשיך אותו כי הם מאותו זה, אתה תגיע, אל תדאג.

אולי כדאי לשמוע עוד חבר כנסת ואחר כך שאני אומר.

יואל חסון: בבקשה, אם אתה רוצה, אז אני אשמע את חבר הכנסת מולה.

יואל חסון: הוא יצא.

יואל חסון: אז חבר הכנסת אריה אלדד.

יואל חסון: גם יצא.

יואל חסון: חבר הכנסת כצלה, הנה הגעת, זכית.

יעקב כץ: אני רציתי קודם כל לומר, שכמו בנושא הבנייה, לא צריך לחכות לקטסטרופות כדי להתחיל לפעול, אדוני ראש הממשלה.

יעקב כץ: ואני חושב שבנושא הזה של השריפות, ואני גם אומר פה את זה לאדוני המבקר.

יעקב כץ: אני הערתי שלפני שמדברים על הכיבוי, צריך לדבר על הסור מרע, על ההצתות.

יעקב כץ: ולפי הדו"ח שקיבלנו ממינהל מקרקעי ישראל ומקרן קיימת לישראל, רוב השריפות זה הצתות.

יעקב כץ: ואני לא שמעתי גם בדו"ח מבקר המדינה, אולי בדו"ח הבא שיהיה תהיה התייחסות.

יעקב כץ: אני ביקשתי גם בפעם הקודמת בישיבה הקודמת, יש מישהו שמצית.

יעקב כץ: הם טוענים שרוב השריפות זה הצתות.

יעקב כץ: אז לפני שמדברים על העשה טוב, אם זה מכליות, אם זה מטוסים, על הסור מרע.

יעקב כץ: ועל הסור מראש הזה אני באתי לדבר.

יעקב כץ: על נושא ההצתה.

יעקב כץ: כמה מוקדש להצתה, למציתים, לעונשים שמוחלים על המציתים.

יעקב כץ: ידועים המציתים, כמה על הנושא הזה אתם מקדישים, ואני פה מבקש ממבקר המדינה, עוד לפני שהדו"ח מוגש, אני ממש מבקש פרק מיוחד לנושא ההצתות.

יעקב כץ: ואם על הדבר הזה נבוא עם פתרון, יכול להיות שזה יימנע חלק גדול מהשריפות.

יעקב כץ: תודה.

יואל חסון: תודה רבה.

יואל חסון: אני מודה לך.

יואל חסון: דני, אתה רוצה עכשיו?

יואל חסון: בבקשה, דני רוזן.

כן, רק הייתי מבקש להעביר לחברים.

יואל חסון: תן את זה לסדרן, הוא יעביר אלינו.

אני העליתי את הדברים על הכתב, ואני אקריא אותם ואחר כך אני אגע בנקודות המרכזיות.

נקודת המוצא שלי היא שכנגד ארבעה בנים דיברה התורה, של חכם, רשע, תם ושאינו יודע לשאול.

דו"ח מבקר המדינה בו אנו דנים עתה, והמשתרע על פני 38 עמודים, מפרט ומתאר את הכשל המתמשך כבר שנות דור, מסביר כיצד בחוסר אחריות כזו, הגובלת ברשלנות פלילית, בהם הופקרו אזרחי מדינת ישראל על ידי השרים הנוגעים לעניין, ומדוע?

האחריות לכשל הנוראי הזה מוטלת ורובצת לפתחם של ארבעת הבנים היקירים של מדינת ישראל.

הראשון – זה השר הכושל אלי ישי, שאנחנו תיכף נגע במחדלים עליהם מצביע מבקר המדינה, ולעומתם מה נעשה בתחום.

השני, זה השר המתעלם – יובל שטייניץ, שאני לא רואה אותו כאן בין הנוכחים.

יואל חסון: הוא לא הוזמן, צריך להגיד.

אבל הוא השר המתעלם.

השלישי זה השר המנותק, מנותק מהעניין ומנותק גם מהעם, זה אהוד ברק.

והרביעי זה ראש הממשלה, שמשום מה דוחה את כל ההחלטות למחר.

ציון פיניאן: מה זה בית משפט?

ציון פיניאן: מה זה פה?

ציון פיניאן: אני לא מבין מי זה האיש --- לא כל אחד יכול להגיד מה שהוא רוצה.

יואל חסון: חבר הכנסת פיניאן, אני קורא אותך לסדר פעם ראשונה.

יואל חסון: כל אחד פה יוכל להגיד את דברו בכנסת ישראל.

יואל חסון: סבלנות וסובלנות, בסדר?

קריאה: הזמן שלו לא מוגבל?

יואל חסון: לא, גם הזמן שלו מוגבל.

יואל חסון: אני אמרתי שהזמן שלו לא מוגבל?

יואל חסון: כרגע אתה מפריע.

יואל חסון: הזמן מוגבל.

אני ממשיך.

שר הפנים סומן כאחראי מרכזי, וכך כותב המבקר בדבריו, ואני מצטט – "אני מוצא לנכון להתריע בפני ממשלת ישראל וראש הממשלה, על מחדל מתמשך זה, הרובץ בראש ובראשונה לפתחם של משרד הפנים והשר העומד בראשו, כמי שהאחריות המיניסטריאלית לשירותי הכבאות מוטלת עליו".

זה היה ציטוט.

פה הייתי רוצה להדגיש, כי למרות ענן הערפל שמפזר השר ישי בכלי התקשורת, כי הוא היה זה שדרש והתריע, המציאות משום מה טופחת על פניו, ומראה שרק בין השנים 2007 ל-2010 הציג משרד הפנים דרישות תקציביות שונות לשירותי כבאות, ורק במאי 2010 הציג השר דרישה קונקרטית ומצומצמת לצמצום המחסור בצורה מיידית.

ועל כך כותב המבקר, "מדובר במחדל מתמשך ובמצב חמור, שחיי אדם רבים עלולים להיות תלויים בו, ואשר עלול לגרום לנזק רב מאד והוא מחייב בראש ובראשונה את שר הפנים עם שר האוצר והביטחון, להידרש בדחיפות לתקנו, ויפה שעה אחת קודם".

ואני אומר – שלצערנו הגדול, ולאור הדברים ששמענו פה מאנשי כבאות האש, בדיעבד מסתבר כי לא שעה אחת קודם, גם לא שעה אחרי, תוקנו הליקויים, והם עדיין נמצאים באותו מצב של ערב אסון הכרמל.

רק הייתי רוצה להוסיף בהערה, שרק לאחר הפגישה עם צוות מבקר המדינה, שעליו שוחחנו קודם, וכל זאת במאי 2010, רק אז הודיע אלי ישי כי הגיש למזכירות הממשלה הצעה לתוספת תקציב של 665 מיליון שקל, לצורך גיוס כבאי, רכישת רכבי כיבוי ובניית תחנות כיבוי.

עוד קובע מבקר המדינה, שמשרד הפנים גם לא פעל לפתרון בעיות דחופות.

בין היתר דיברתם על הכשרת כבאים וכו'.

שכחתם רק לציין שבית הספר לכבאות והצלה הפועל במתקן, אינו מאפשר להכשיר את הכבאים בהתאם לתקנים הבינלאומיים, וכך אמר המבקר: "למרות התראות חוזרות ונשנות של נציבות הכבאות בעניין זה, משרד הפנים לא פעל לפתרון הבעיה.

לכן בין היתר נצבר מהכבאים להשתתף בדיוני פיקוד העורף".

ואני מוכרח להיות גלוי אתכם, אני מכיר פה כבר שנים רבות חלק מהנוכחים.

אני מכיר את יעקב גנות הרבה שנים, אני מכיר את איציק אהרונוביץ, אני מכיר את שמעון רומח.

אני סומך על האנשים האלה בעיניים עצומות.

אני מכיר את יכולות הביצוע של גנות, אני מכיר את יכולות הביצוע של איציק אהרונוביץ, גם של שמעון רומח.

אני מכיר בכישורים שלהם, אני גם מכיר בכל החסרונות שעומדים לפתחם, והם הבירוקרטיה הישראלית.

כי לו הדברים היו ניתנים בידי יעקב גנות, תתפלאו, יותר מהר ממה שאתם חושבים הדברים היו מבוצעים.

כנ"ל בידי איציק אהרונוביץ, כנ"ל בידי שמעון רומח.

והאמינו לי שאני מכיר אותם טוב.

אבל, הבירוקרטיה לא תיתן להם, וכבר אנחנו רואים את הסימנים ואת הסממנים הראשונים של הבירוקרטיה, שזה אומר א', זה אומר ב'.

זה אומר כזה ראה וקדש, זה אומר לא היו דברים מעולם.

הזכרתי את השר יובל שטייניץ כאחד מהבנים החורגים, ואנחנו רואים שגם היום מציגים לפנינו שיש תקציב ואוטוטו התקציב יעבור וכו' וכו'.

אבל שוכחים שבזמנו, גם בנושא המחנק התקציבי של שירותי הכבאות, הטיל המבקר אחריות משותפת גם על משרד הפנים וגם על משרד האוצר.

למה?

זה דרש, אבל זה התנה את מעבר הכספים.

במה הוא התנה את מעבר הכספים?

באיזה שהוא ביצוע של רפורמה.

ומי לידי יתקע כף שגם הפעם הוא לא עושה את אותו תרגיל?

השר לא נמצא כאן כדי להשיב, אבל תרשו לי להעלות ספק שהרפורמה הזאת, שכל כך רוצה אותה ידידי יעקב גנות, לא כל כך מהר תצא לפועל.

תרשו לי, שאותה רפורמה שבטוח שבנימין נתניהו רוצה לראות אותה, והוא יעשה הכל כדי לקדם אותה, תיתקל בקשיים תקציביים, משרד האוצר, פקידים כאלה, רשויות אחרות, היתרי בנייה וכו' וכו'.

וכאן לא נותר לי לומר בעניין הזה, לגבי שני המשרדים, ולצטט שוב את מבקר המדינה שאני מאד מעריך את העבודה שהוא עשה: "משרד הפנים לא השכיל לפעול בשילוב מפעל האוצר, לגיבוש תוכנית מוסכמת, שתאפשר בין היתר לטפל בדחיפות בפערים חמורים בשירותי הכבאות, שהשלמתם חיונית לעת חירום, ולהקצות לכך תקציב כנדרש.

אני לא שמעתי מאף אחד מהנוכחים כאן, איזה שהוא לוח זמנים לביצוע.

ראיתי תוכניות, ואני מאמין שוב שאם התוכנית הזאת תינתן ליעקב גנות לביצוע, הוא יבצע אותה.

יואל חסון: תמשיך, אבל תסכם.

אני לא רוצה להתייחס לשר הביטחון, שהוא השר המנותק.

אבל, ברור לי שביולי 2010, כאשר הממשלה קיבלה החלטה בנושא שיפור מערך הכבאות והקציבה 100 מיליון שקל, אני פתאום בערב ההנצחה, בהבל פה, ראיתי שזה הפך ל-600 מיליון שקל, אבל אני לא ראיתי את הכסף, אני לא ראיתי את התקציב.

אני לא יודע, ועוד יותר אני אומר, אני ידוע שהתקציבים עדיין לא הועברו.

יש הבטחות ל-, יש אמירות ל-.

בפועל – הם עדיין לא עברו, וכולם עובדים על 'יהיה בסדר'.

את ה'יהיה בסדר' הזה, אנחנו מכירים.

בקיצור, בדיוק כפי שאמר המבקר – "הכלים נובחים והשיירה עוברת".

או במילים אחרות, ביטחון חיי אזרחי מדינת ישראל, ממשיך להיות מופקד, או יותר נכון מופקר – בידי ארבעת הבנים הכושלים האלה.

אלי ישי השר הכושל, יובל שטייניץ, אהוד ברק ובנימין נתניהו.

אופיר אקוניס: באמת, באמת, אי אפשר להגיד שביטחון תושבי ישראל מופקר.

יעקב כץ: אני קורא אותך לסדר פעם שלישית, חבר הכנסת, אקוניס, צא החוצה.

יעקב כץ: תוציאו את חבר הכנסת אקוניס החוצה.

קריאה: היושב ראש – הוא שכח לדווח לנו שהוא נפגש עם ציפי לבני.

קריאה: את זה הוא שכח לספר.

קריאה: למה אתה לא שואל אותו אם הוא נפגש עם ציפי לבני?

יואל חסון: חבל שאין לכם טיפת סבלנות להקשיב לדברים.

ציון פיניאן: אתה הילד החמישי, אתה גרוע מכולם.

יואל חסון: חבר הכנסת פיניאן, אל תצפה לחזור.

יואל חסון: תוציאו אותו החוצה.

יואל חסון: אני לא אתן.

יואל חסון: אף אחד לא קונה את זה יותר, אף אחד לא קונה את השטויות האלה.

ציון פיניאן: אתם עושים פוליטיקה מחיילים.

יואל חסון: אתם עושים פוליטיקה איך שאתם מתייחסים למשפחה שכולה.

יואל חסון: תודה רבה ושלום.

יואל חסון: אני לא מבין למה לא מוציאים אותו החוצה.

יואל חסון: אני לא מבין את זה.

יואל חסון: אל תחזור, חבר הכנסת פיניאן.

יואל חסון: תודה רבה.

יואל חסון: משפט אחרון ואתה מסיים.

מבלי להיכנס לסופרלטיבים, אני רק יכול לצטט שוב, לסיום, את הדברים של מבקר המדינה שאומר – "רק בצעדים חריגים ומשמעותיים שלא אמנה כאן", וזה אומר מבקר המדינה, לא , "ניתן יהיה לשבור את המוסכמה הנושנה האומרת – הכלבים נובחים והשיירה עוברת", והמבין יבין.

יואל חסון: תודה רבה.

יואל חסון: חבר הכנסת מגלי והבה נמצא כאן?

יואל חסון: הוא לא נמצא.

יואל חסון: מרינה סולודקין?

יואל חסון: גם לא.

יואל חסון: אופיר אקוניס הוצא, אחר כבוד הוצא.

יואל חסון: חבר הכנסת ניסים זאב, בבקשה.

נסים זאב: אדוני ראש הממשלה, אדוני יושב הראש, חבריי חברי הכנסת, אני רוצה לומר שב-2002, בעקבות האינתיפאדה, היו מספר אירועים, שריפות, היה ביער ירושלים ובעוד מקומות, ובשנת 2002 אכן הופסק מערך הכיבוי האווירי.

נסים זאב: בשאילתה שאני הגשתי לכנסת, והתרעתי על כך, וגם כאשר קיבלתי את התשובה על ידי סגן שר הפנים , היה בזמנו סגן שר, הוא נתן את תשובתו.

נסים זאב: אני לא הסתפקתי, ושוב שאלתי שאלה נוספת ואולי כמה שאלות, וחידדתי את העניין בצורך שאי אפשר להגיע למצב של כיבוי שריפה מהסוג של יער, אלא אם כן יהיה כיבוי אווירי.

נסים זאב: ובעקבות כך, אני הבנתי שהתנהל דיון בישיבת ממשלה, כאשר ראש הממשלה היה אריק שרון, והצעה זאת באה לידי שר הפנים, ולצערי הרב הממשלה קיבלה החלטה שאין צורך בחידוש מערך הכיבוי האווירי, בזמנו.

נסים זאב: כנראה שהממשלה חשבה שעדיף אולי להעצים יותר את הכיבוי הקרקעי, וזו הייתה התשובה של סגן שר הפנים, במקום, או על חשבון, או בגלל חוסר תקציב, להתעלם מהנושא של הכיבוי האווירי.

נסים זאב: כולנו חכמים לאחר מעשה.

נסים זאב: כולנו אולי מבינים שאולי היה צריך כן לקחת את העניין הזה יותר ברצינות.

נסים זאב: ולצערי הרב, קרה מה שקרה.

נסים זאב: צריך לומר באופן הברור ביותר ולחדד את העניין, כפי שגם המבקר אמר – אין קשר בין העניין של הסחבת שבמשך עשרות בשנים שהממשלה אולי התעלמה, אולי חשבה שזה לא בעדיפות ראשונה, לבין הטרגדיה הנוראה שהתרחשה, שכולנו באמת היינו שותפים לכאב ולצער של 44 הקרבנות שהיו כאן, שלצערי הרב הייתה פה איזה התרחשות שאף אחד לא חזה אותה, אף אחד לא יכול היה לחזות אותה.

נסים זאב: וצריך לומר את האמת, שאם לא הטרגדיה הזאת, אני לא חושב שהיו פה כל כך הרבה מספר ישיבות שהיו מנוהלים ברוח הזו ---

מני דורון: לא הייתה בכלל רפורמה, לא היה קורה כלום.

מני דורון: היה סתם עוד שריפת יער גדולה.

נסים זאב: בדיוק.

מני דורון: רק האסון הגדול הזה הביא אותם למצב לגמור את הכבאים, זה הכל.

יואל חסון: אל תפריע בבקשה.

יואל חסון: משפט סיום חבר הכנסת זאב.

נסים זאב: אני מסכים.

נסים זאב: ולכן אני אומר, אנחנו לא יכולים ---

אברהם מיכאלי: רגע, לא הבנתי, הוא מוגבל בזמן?

יואל חסון: כמו כולם.

אברהם מיכאלי: סליחה, זה לא היה קודם.

אברהם מיכאלי: הנאום ---

יואל חסון: גם הוא היה מוגבל.

אברהם מיכאלי: אתה חושב שאנחנו טיפשים?

אברהם מיכאלי: באמת.

נסים זאב: לכן אדוני היושב ראש, אני חושב שזה לא היה מכובד כאשר נתת פה לאדם שיהיה ככל שיהיה, מר רוזן, שאתה מעריך אותו כל כך הרבה, והוא באמת אולי משרת את האופוזיציה בדברים שלו ---

יואל חסון: טוב תתעלו.

יואל חסון: הוא פשוט היה פה בפגישה עם ראש הממשלה ---

נסים זאב: רק משפט הערה אחרונה, אדוני ראש הממשלה, אני חושב שיש כאן טעות מצד ראש הממשלה, להישאר בדיון הזה במשך כל הדיון, כי אני חושב שהובהרה כאן המטרה ---

יואל חסון: הוא מכבד את הוועדה לביקורת המדינה.

יואל חסון: זו נקודה לזכותו.

נסים זאב: המטרה כאן זה התנגחות אישית, פוליטית זולה שמנהל אותה פה היושב ראש יואל חסון.

יואל חסון: טוב, תודה רבה.

יואל חסון: אני מודה לך על דבריך.

יואל חסון: הגברת נאווה בוקר, בבקשה.

נאווה בוקר: שתי שאלות שהייתי רוצה להפנות – ראשית מה הצפי מבחינת לוח הזמנים להקמת הרשות העצמית של כיבוי אש, וכמה כבאים יגויסו בסוף התהליך.

יואל חסון: אתה תענה בסוף, תרשום את זה.

נאווה בוקר: השאלה השנייה היא בנוגע לטייסת הכיבוי, כי אני מבינה שכשיגיעו מטוסי הכיבוי החדשים, אז יוציאו ממערך הכיבוי את מטוסי הריסוס שהם מאד משמעותיים, והם מסייעים בפעילות של הכיבוי.

נאווה בוקר: אז רציתי לדעת מה מתכוונים לעשות.

יואל חסון: תודה.

יואל חסון: הוא יענה לך בסוף.

יואל חסון: חבר הכנסת והבה, בבקשה.

מגלי והבה: אדוני יושב ראש, אני מתנצל שהייתה ישיבת נשיאות, אז יכולתי לשבת פה ולהקשיב.

מגלי והבה: אני רוצה להתייחס לכמה נקודות, במיוחד את האמת, ליווינו את הנושא כחבר וועדת הכספים, וראינו אדוני ראש הממשלה את הזיגזגים של הממשלה ושל האוצר, כל פעם באו עם הצעה וראינו שגם בהצעת התקציב, איך שהנושא של התקציב לא היה על סדר היום, כפי שהובטח, ואחר כך ראינו את ההתפתחות התקציבית בהחלטה שלך, שגם כן כשהביאו לנו, אנחנו רואים את הפער בין התקציב הנדרש להקמת המערך, להיות מוכנים כפי שמתחייב הדבר, לבין מה שבפועל מבחינה תקציבית.

מגלי והבה: זה נושא אחד.

מגלי והבה: אני גם כאב לי שחלק מהמשפחות שיושבות פה, אפילו לא יצא לך אדוני לראות אותן ולדבר איתן, ואפילו חלקם הופתעו שיש ישיבה היום עם ראש הממשלה.

מגלי והבה: אני לא יודע מה ראש ממשלה עושה, כאחד שמכיר אותך שנים רבות וליווה ראשי ממשלות, אם אין לו זמן לפגוש את אלה שצריך לפגוש אותם בכל מקום, בכל זמן ---

קריאה: מה אתה רוצה, שראש הממשלה יפנה אותם אישית?

קריאה: על מה אתה מדבר?

קריאה: זאת דמגוגיה.

קריאה: באמת, כמה אפשר, אתם לא מתביישים?

קריאה: קצת כבוד.

מגלי והבה: אני נותן כבוד ---- חברי כנסת חסרי אחריות שאתם פונים ---

אברהם מיכאלי: בממשלה שלך היו כל הפשלות האלה.

יואל חסון: חבר הכנסת מיכאלי, ראש הממשלה מאד מתרשם ממך.

אברהם מיכאלי: אוי, תודה, תודה, אני לא מחפש ג'וב אצלו, בניגוד לך אולי.

אברהם מיכאלי: באמת.

מגלי והבה: אני אומר את האמת שלי שאני ראיתי אותה.

מגלי והבה: אם התפקוד של הממשלה היה אדוני, ואני באתי אליכם וראיתי את הפעילות שלך באותם ימים של השריפה, שהיית צמוד ועשית את הפעולות הנכונות, זה היה מאוחר מדי.

מגלי והבה: כי היום כשאני שומע את מבקר המדינה שאומר דצמבר, ואני ציטטתי את מה שהקראת אדוני המבקר, בדצמבר 2010 עוד אמרת דברים על תיקון ליקויים.

מגלי והבה: זה יכול היה להציל את המצב.

מגלי והבה: עד כמה וכמה אנחנו היום רואים שזה לא הציל את המצב.

מגלי והבה: זו נקודה שנשארה פתוחה לכל וועדת חקירה, או כל בדיקה רצינית.

מגלי והבה: אני רוצה להתייחס לעוד נקודה אחת.

מגלי והבה: פעמיים עשינו דיון בוועדת ביקורת המדינה ובוועדת כספים על שני יישובים – עוספיה ודליה.

מגלי והבה: לצערי הרב, עדיין בתים לא מחוברים לחשמל.

מגלי והבה: גם כל הממשלה הייתה שם, כולל ראש הממשלה, כולל המבקר, כולל כל עם ישראל.

מגלי והבה: הם רוצים להיות מחוברים לחשמל מהאוויר.

מגלי והבה: וכל התשובות האלה שרוצים שאותם 800 בתים, דרך אגב, באותו עיקרון שצרפו בתים במועצה אזורית שם, ואותה בנייה שאחרי השריפה כן מצאו את התקנות לחבר אותם לחשמל.

מגלי והבה: אותם 800 בתים שקיימים בפועל לא מחוברים לחשמל.

מגלי והבה: אנחנו מדברים על מדינת ישראל, אזרחים שנותנים את הכל, ועדיין צריכים לקבל, וזה דבר בנפשנו.

מגלי והבה: הנושא הנוסף אדוני, אני ראיתי את סכומי הכסף שהועברו לשתי הרשויות.

מגלי והבה: מישהו אומר אחרי השריפה מעבירים 16 מיליון ו-20 מיליון לשני יישובים, כשמתוכם ---

בנימין נתניהו: מגלי, תן לי רק להבין, הם אינם מחוברים לחשמל.

בנימין נתניהו: עכשיו, מדוע הם אינם מחוברים לחשמל?

מגלי והבה: בצורה פיראטית הם מחוברים והיה לנו אסון עם משפחה שמתה בגלל הפעלת גנראטור.

בנימין נתניהו: הרי אנחנו לא מתאכזרים, אתה יודע שאנחנו פועלים בכל דרך לעזור.

בנימין נתניהו: ואני ביקשתי הסבר מהמועצה כי אני לא ידעתי את זה.

החוק במדינת ישראל הוא לא מהיום, והוא שבתים שנבנים בלי היתר אינם יכולים להתחבר לרשת החשמל.

נקודה.

בנימין נתניהו: זאת אומרת שאתה משנה את החוק או שאתה מכבד את החוק.

בדיוק.

הרי יש פתרונות לדליה ולעוספיה במסגרת תוכנית ה-

קריאה: הגיע הזמן לשנות את החוק בסוגיה הזאת.

קריאה: הגיע הזמן לשנות את החוק.

יואל חסון: חבר הכנסת מגלי, זה פשוט מדהים --- חבל שאתה גם לא אומר שזה בגלל שאין תוכנית מתאר, ושלא מעבירים תוכנית מתאר באזור, וזה אחת הבעיות הגדולות של עוספיה.

יואל חסון: בגלל זה אנשים לא יכולים להתחבר, בין השאר בגלל תוכנית מתאר ---

מגלי והבה: אם מערכת המשפט קובעת שהממשלה אחראית ---

אם לא היית חותך אותי באמצע היית שומע שאמרתי לראש הממשלה שבמסגרת זה שהם נכללו גם בתוכנית המיעוטים וגם בתוכנית הדרוזים, אז יש כוונה לעשות תוכנית מתאר למקומות האלה.

יואל חסון: מגלי, משפט אחרון.

יואל חסון: אתה מכניס פה נושא שהוא לא לעניין כרגע.

מגלי והבה: אמרו לי שני היישובים קיבלו אחד 16 מיליון אחד קיבל 20.

מגלי והבה: שליש מהכסף הזה, 7 מיליון שקל חדש לתוכנית הביוב של היישוב.

מגלי והבה: נפגעו שם כל הרשת של התשתיות באותן שכונות שנשרפו, זה לא חשוב.

מגלי והבה: יש 7 מיליון.

מגלי והבה: אנחנו ב-2012 עוד מעט, והיישובים האלה לא מחוברים לביוב.

מגלי והבה: מה הקשר בין תקציב לאלה שנפגעו ---

יואל חסון: הבנתי, זה גם לא קשור לדיון.

יואל חסון: תודה רבה.

מגלי והבה: לא, אבל זה חשוב שנדע.

יואל חסון: זה חשוב, אבל אתה לא יכול להעלות את זה בדיון.

יואל חסון: זה לא קשור לדיון עכשיו.

מגלי והבה: יש לך עדה דרוזית שאוהבת אותך ואתה יודע את זה, ולא נותנים להם מה שמגיע כאזרחים.

יואל חסון: מגלי תודה רבה, אני מודה לך.

יואל חסון: הגברת סיוון גנון נמצאת פה?

יואל חסון: בבקשה גברתי.

סיוון גנון: מכובדי המשפחות השכולות, כבוד ראש הממשלה, מר יעקב גנות היקר, נציב שירות בתי הסוהר לשעבר ואני יכולה להרגיע אתכם שהוא נכנס לארגון גם כשהוא לא מכיר אותו, הוא משנה את כל התמונה, אז אתם יכולים להיות רגועים בעניין מערך כיבוי האש לגמרי, לישון בשקט.

סיוון גנון: נכון, אני כאן בשני כובעים, אני אלמנתו של מאור גנון, צוער מקורס הקצינים ואני גם סוהרת בשירות בתי הסוהר.

סיוון גנון: אז קודם כל רק לסבר לכם את האוזן, שבשב"ס אנחנו מחונכים על ערכי הארגון, ערכיות ---

קריאה: שום ערכיות אין פה.

סיוון גנון: כבוד הדדי, וכאן זה לא הדוגמא שאתם חברי הכנסת משמשים לנו המשפחות.

סיוון גנון: חבל שזה נראה כך.

סיוון גנון: בכל אופן, אני רק רציתי להקריא משהו ולהגיד שזו הצוואה שלי ושל מאור - "למשפחת גנון מחזקים אתכם על מותו של מאור, ואפילו יותר מזאת, מעריכים אותו על רוח התנדבותו, אומץ ליבו, התמודדותו עם דילמה קשה ללכת או לא, להסתכן או לא, וכמובן על ההקרבה העצומה שהקריב למעננו ולמען כל תושבי הצפון.

סיוון גנון: היו חזקים ולעולם אל תשברו, התנחמו והתגאו בעובדה שהציל חיי אדם והיה אמיץ וגיבור.

סיוון גנון: מחזקים אתכם ומזדהים אתכם.

סיוון גנון: מיה שריקי, כיתה ט/2, זה דור העתיד של מדינת ישראל".

סיוון גנון: אתם כאן ראשי המדינה, זה התפקיד שלכם.

סיוון גנון: לשמור עליהם, להקנות להם את הכלים, כדי שהמדינה הזאת תוכל להמשיך ולהתקיים, ובטח ובטח על מורשת של אנשים כאלה שהלכו והקריבו את חייהם למען המדינה הזאת.

סיוון גנון: היו כשלים, לא היו כשלים, את זה יבדוק מבקר המדינה.

סיוון גנון: מינו אנשים הטובים ביותר כדי לתקן את הליקויים.

סיוון גנון: אני מאמינה בכם.

סיוון גנון: אל תאכזבו אותנו.

סיוון גנון: אל תאכזבו אותנו למען הילדים שלנו, היתומים, המשפחות שנותרו, וכל מדינת ישראל, כדי שהיא תמשיך להתקיים.

סיוון גנון: תודה.

יואל חסון: תודה סיוון, אני מודה לך.

יואל חסון: חברת הכנסת חוטובלי, בבקשה.

ציפי חוטובלי: אדוני היושב ראש, הערה כללית לגבי הדיון הזה, אני חושבת שלמרות הרצון לעשות אותו דיון ממלכתי, זמנו של ראש הממשלה יקר, ואני חושבת שהניסיון להפוך את זה לדיון פוליטי פעם אחר פעם, אני חושבת שהוא מיותר.

ציפי חוטובלי: זאת הערה מקדימה, ולכן עם כל החשיבות של העניין, אני חושבת שראש הממשלה עשה הרבה ומעל ומעבר במהלך הפעילות הזאת, כדי לשנות דברים שלא נעשו בממשלות קודמות, ולצערנו זה נעשה בגלל אסון גדול, אבל עדיין - זה חשוב לומר את הדברים האלה.

ציפי חוטובלי: אני רוצה לומר שהמהלך אולי החשוב מכל שנעשה, הוא העברת כל תחום שרותי הכבאות למשרד לביטחון פנים, והדבר הזה נעשה על ידי הממשלה הזאת, ולכן צריך לשבח את הפעולה החשובה של ארגון מחדש של תפיסת הכבאות במדינת ישראל, ואני בטוחה שהשר אהרונוביץ כאן יהיה מפקח טוב של העניין הזה, לאור המנהיגות שהראה גם ראש הממשלה וגם השר לביטחון פנים בפרשת האסון הזה.

ציפי חוטובלי: אני רוצה לדבר על שני דברים – אחד זה נושא שדיבר עליו השר להגנת הסביבה – איתור שריפות.

ציפי חוטובלי: ברחבי העולם מקובל שיש מנגנון איתור שריפות, שאמור לעצור אותם כבר בשלבים הראשוניים של תחילת השריפה והדליקה.

ציפי חוטובלי: נראה לי שהם היה מערך כזה שמתריע על תחילתה של שריפה, זה היה יכול מאד לעזור במקרה הזה של שריפת הכרמל, ונראה לי שחשוב מאד להכניס את זה גם כן למסגרת הדברים שנעשים.

ציפי חוטובלי: הנושא הזה של הצתות הוא לא רק להעניש את המציתים, אלא גם לדבר על דיווח בזמן אמת על התחלה של שריפות ודליקות.

ציפי חוטובלי: והדבר השני שלא דובר בו, שהוא פרטני לנושא האסון, אני פונה אליך מבקר המדינה.

ציפי חוטובלי: הייתה הוראה להכניס את הרכב אל האש כדי לחלץ את האסירים.

ציפי חוטובלי: אין ספק שהרבה מאזרחי המדינה תהו לגבי מתן ההוראה הזאת ועד כמה באמת היה נכון לעשות את זה.

ציפי חוטובלי: אני חושבת שגם בעניין הזה, בהנחיות של חילוץ בזמן אש, אני חושבת שחשוב שנקבל תשובות.

ציפי חוטובלי: ועם המשפחות השכולות כמובן, אנחנו מצטערים בצער הגדול והעמוק שלכם, זה לא יחזיר את ההרוגים, אבל אני מקווה שמערך שירותי הכבאות במדינת ישראל לא יעבור עוד אסונות כאלה.

יואל חסון: תודה רבה, אני מודע לך.

יואל חסון: גל יזרעאלי.

גל יזרעאלי: אני גל יזרעאלי, קב"ט המועצה האזורית חוף כרמל, המועצה שבה החלק העיקרי של השריפה התרחש.

גל יזרעאלי: אני הייתי רוצה להעלות בפניכם את הנושא של הפעלת צוותי כיבוי מקומיים שמושתתים על כיתות כוננויות יישוביות ומתנדבים.

גל יזרעאלי: אנחנו כבר בשנת 1998 ---

בנימין נתניהו: סליחה גל, תציג את עצמך שוב.

גל יזרעאלי: קב"ט המועצה האזורית חוף כרמל, גל יזרעאלי.

גל יזרעאלי: כבר בשנת 1998 פקדה שריפה גדולה את המועצה האזורית חוף כרמל.

גל יזרעאלי: היישובים ניר עציון, עין הוד, כבר אז חוו את השריפה, ואנחנו התחלנו להכשיר מערך של כבאים מתנדבים, עם פלטפורמות מאד מיושנות שקיבלנו משרותי הכבאות דאז, ולאורך השנים בשכיחות מאד גבוהה, המערך הזה עובד.

גל יזרעאלי: חוף כרמל חווה לא מעט שריפות.

גל יזרעאלי: שכיחות השריפות היא גדולה, כפועל יוצא של שטחי אש סמוכים, של מטיילים, של הצתות, כך שלא כל כך משנה בגלל מה, אבל שריפות זה מנת חלקנו לצערי, ושריפה זה דבר קיומי.

גל יזרעאלי: בגלל זה לצערנו התכנסנו כאן.

גל יזרעאלי: הבקשה שלי מכל מקבלי ההחלטות, כי אני עדיין לא ראיתי את כל תפיסת המתנדבים בתוך הרפורמה.

גל יזרעאלי: אין לי ספק שמתנדבים, ולכן גם ברור הדבר הזה, מתנדבים זה מכפלת כוח.

גל יזרעאלי: רואים את זה בכל מקום ומקום.

גל יזרעאלי: המועצה האזורית מחזיקה, נושאת על גבה שבע כבאיות, לא נעים לי להגיד, הן בנות 50.

גל יזרעאלי: וחשוב מאד שבהכשרה נכונה ובפלטפורמות ראויות יותר, כבאיות חדשות, או כבאיות שעכשיו ייצאו מהשירות אחרי 4 שנים, ואני בכוונה אומר אחרי 4 שנים או פחות מזה, יוכלו לתת לנו את היכולת לכבות שריפות, להיות זמינים.

גל יזרעאלי: כי הזמינות כפי שאמר פה כבאי מנוסה, הזמינות איך אומרים, זה שם המשחק.

גל יזרעאלי: והשריפה הזאת, צריכים לזכור, היא הייתה שריפה שהתנהלה לא נעים להגיד, בתנאי מעבדה.

גל יזרעאלי: כל מדינת ישראל התנהלה מול שריפה בכרמל.

גל יזרעאלי: כשזה יקרה, לא עלינו, במלחמה או ברעידת אדמה, כל אחד יהיה לביתו, וחשוב מאד שתתנו את הדעת על העניין הזה.

גל יזרעאלי: אנחנו איך אומרים, במבחן העשייה – עמדנו טוב יותר או טוב פחות, ואם ייקחו בחשבון את היכולת שלנו להפעיל את המערך הזה ולשמור על הריאה הירוקה, אני חושב שנוכל להיות יותר יעילים.

גל יזרעאלי: תודה.

יואל חסון: תודה.

יואל חסון: אני מודה לך.

יואל חסון: חבר הכנסת אקוניס, בבקשה.

אופיר אקוניס: תודה.

אופיר אקוניס: אדוני יושב הראש, אני חושב שהדיון הזה הוא חשוב ביותר.

אופיר אקוניס: היינו בו גם ב-10 בדצמבר אם אינני טועה, בטירת הכרמל.

אופיר אקוניס: אני לא יודע אם אריה טל נכנס לכאן, אבל היינו הוועדה הזאת בטירת הכרמל, זמן קצר אחרי השריפה, אחרי הטרגדיה הנוראית.

אופיר אקוניס: והטרגדיה הזאת בראש ובראשונה היא טרגדיה אנושית, היא טרגדיה של 44 משפחות במדינת ישראל.

אופיר אקוניס: היא חוצה מחנות פוליטיים, היא טרגדיה אנושית ואישית, ואין פה ויכוח פוליטי.

אופיר אקוניס: אבל לצערי אדוני יושב הראש, אתה וחלק מחבריך שבאו לפה וצעקו, וכעת הם כבר לא נמצאים בחדר הזה, הפכו את הדיון הזה לדיון פוליטי.

אופיר אקוניס: והדבר האחרון שהישיבה הזאת, ובכלל כל העיסוק במערך הכבאות הוא עניין פוליטי.

אופיר אקוניס: ואני נתלה אדוני באילן הגבוה, הגבוה מאד, שהוא יודע שאני מעריך אותו בצורה בלתי רגילה, והוא מבקר המדינה.

אופיר אקוניס: מבקר המדינה משתמש, וגם הגברת פחטר הביעה את הדברים, מספר פעמים במילה 'מתמשך'.

אופיר אקוניס: המילה הזאת, מחדל מתמשך, או אי טיפול מתמשך, עלתה בחדר הזה מספר פעמים, ומר ענר, שאני פחות מכיר אותו מאשר את המבקר, אבל גם אותו אני מעריך מאד, אמר בישיבה פה, לא בטירת הכרמל, שמדובר על סדרה של מחדלים בנושא מערך הכבאות, מאז אם אני זוכר נכון, וזכרוני הוא די טוב – 1978.

אופיר אקוניס: אתה אמרת שאז התחילו לצאת הדו"חות.

אופיר אקוניס: 1978.

אופיר אקוניס: לא 88, לא 98, אפילו לא 2008.

אופיר אקוניס: ומדוע אני משתמש, אדוני יושב הראש במילה הזאת – מתמשך.

אופיר אקוניס: כי היו פה מצד חברים במפלגת קדימה, הערות רבות על הטיפול של הממשלה הנוכחית בעניין מערך הכבאות.

אופיר אקוניס: ואני בדקתי מה קרה, או לפחות את לוח הזמנים מאז סיומה של מלחמת לבנון השנייה.

אופיר אקוניס: ומאז סיומה של מלחמת לבנון השנייה, אם אני לא טועה ב-17 באוגוסט 2006, כאשר הוכרז על הפסקת האש, ועד ה-31 במרץ 2009, כיהנה במדינה הזאת ממשלה לגיטימית, פחות טובה או יותר טובה, שאני לא הצבעתי עבורה, אבל כיבדנו אותה כממשלת ישראל, והיא ממשלתו של מר אולמרט והגברת לבני.

אופיר אקוניס: כלומר, רוב הזמן, רוב הזמן חוסר הטיפול היה של הממשלה ברשות יושבת ראש המפלגה שלך, הגברת לבני, ואני באמת אומר שאני לא רוצה להפוך את הדבר לפוליטי, אבל לשים את העובדות קודם כל כאשר באים לדיון.

אופיר אקוניס: ועובדה נוספת, אדוני יושב הראש, היא כאשר אנחנו בודקים בפרוטוקולי הממשלה, מי הצביע בעד הביטול, הייתי אומר מערך הכבאות המוסק, היה ראש הממשלה שרון, יחד עם סגן הרמטכ"ל, אם אינני טועה אז רב אלוף דן חלוף, וגם שוב, הגברת לבני.

אופיר אקוניס: לכן אני אומר, המחדל המתמשך כפי שאתם ---

יואל חסון: אפשר להצביע על כל מי שהצביע בעד.

יואל חסון: אתה רוצה או לא?

אופיר אקוניס: אפשר.

יואל חסון: למה שלא תגיד את כולם?

אופיר אקוניס: אני אומר בכוונה חלק, תאמין לי.

יואל חסון: אתה בוחר, אבל ממשלה זה 20 שרים.

אופיר אקוניס: אבל העובדה היא, וזאת גם עובדה ---

יואל חסון: אל תדאג, הציבור יודע.

אופיר אקוניס: אני תמיד מעדיף להיצמד לעובדות כאשר אני מקבל זכות דיבור, וגם משתדל לעשות את זה בשקט, כי אז שומעים את הדברים יותר טוב.

אופיר אקוניס: העובדה היא שתחילת השינוי במערך הכבאות במדינת ישראל, תחילתו של השינוי היה, לפי לוח הזמנים שאני בדקתי, עוד לפני השריפה בכרמל, בקיץ 2010.

אופיר אקוניס: ועכשיו אנחנו מדברים על מנהיגות.

אופיר אקוניס: אנחנו יושבים פה בכנסת, פה יושבים נבחרי העם.

אופיר אקוניס: אני חושב שהתפקיד של מנהיגות הוא לשנות דברים.

אופיר אקוניס: הוא להפוך דברים שהיו בעבר לא טובים, ואני חושב שבחדר הזה יש הסכמה מקיר אל קיר, גם של המשפחות השכולות, גם של חברי הכנסת, של אסי, של אחרים, שהיו שנים לא טובות, והמערך הזה, מר גדסי, מר רומח, לא טופל כמו שצריך.

אופיר אקוניס: ולכן, אולי, אולי אחת הסיבות היא שהוחלפה ממשלה, קמה ממשלה חדשה והיא זיהתה את הבעיה עוד לפני הטרגדיה הגדולה.

אופיר אקוניס: ועכשיו אני רוצה לומר, מעבר להחלטות של הממשלה הקודמת, שבוודאי לכיבוי המוסק הייתה איזו שהיא השפעה על הטיפול בשריפה בשעותיה הראשונות, השפעה גדולה אולי ---

בנימין נתניהו: גם בשעותיה הראשונות וגם בסיומה.

אופיר אקוניס: וגם בסיומה.

אופיר אקוניס: אני חושב שהדו"ח שלך, מבקר המדינה, הוא דו"ח חשוב ביותר.

אופיר אקוניס: הכלבים נובחים והשיירה לא עוברת.

אופיר אקוניס: עובדה שמר גנות, מר גבאי, מר אהרונוביץ, אבל מעל כולם ראש הממשלה, מסיקים את המסקנות.

אופיר אקוניס: הם עושים דברים כדי לשנות, וזה התפקיד של המנהיגות – לעשות כדי לשנות.

אופיר אקוניס: לא בדברת, במעשים.

יואל חסון: תודה רבה.

יואל חסון: וחשוב גם להגיד אותם אנשים שאמרת שהצביעו בעד הסרת המסוקים המדוברים, או המטוסים המדוברים, הצביעו בעד זה גם רובי ריבלין, , לימור לבנת, גדעון סער, חבריך הטובים.

יואל חסון: ומי שהצביע נגד היה באמת אלי ישי וצריך לומר את זה.

אופיר אקוניס: חלק מן השמות שאמרת לא היו בממשלה, לכן הם לא יכולים להצביע.

יואל חסון: מאה אחוז, אבל הזכרנו את השמות שהיו שרים, והם עדיין שרים.

אופיר אקוניס: גדעון סער לא היה שר בממשלה.

יואל חסון: גדעון סער היה מזכיר, נכון.

יואל חסון: אני חוזר בי לגבי גדעון סער, מאה אחוז.

יואל חסון: בדקתי את הערנות שלכם, זה הכל.

יואל חסון: אני שמח.

יואל חסון: גם ראש הממשלה שמח שאתם ערניים וזה טוב.

יואל חסון: בת שבע חייט, בבקשה.

יואל חסון: ואגב, אם לא אמרתי אז אני אומר עכשיו.

יואל חסון: הרשימה סגורה, אנחנו כבר בלחץ זמן ואנחנו צריכים כבר לסיים את הישיבה, אז הרשימה סגורה.

בת שבע חייט: שלום לחברי הוועדה, למכובדים ולקהל שנמצא פה.

בת שבע חייט: יש לנו אמון מלא בעבודת מבקר המדינה והגוף הזה שעושה ויעשה עבודה יסודית וערכית.

בת שבע חייט: ואכן, תתריעו, תדאגו ליישום הלקחים והמסקנות.

בת שבע חייט: בני דני חייט וחברו אורי סמנדייב נשלחו מעפולה לכרמל בכבאית מודל 82, כבאית מיושנת, שאינה מצוידת במיגון הנדרש בשעת הצורך.

בת שבע חייט: אין ספק שבאסון הכרמל מערך הכבאות התגלה בחולשתו.

בת שבע חייט: ועתה, היום, כבוד ראש הממשלה, חוללת את השינוי הנדרש ביותר, העברת מערך הכבאות למשרד ביטחון הפנים.

בת שבע חייט: אנו מברכים על כך.

בת שבע חייט: אני מאמינה שיש בכוחך, ובכוחם של האנשים המופקדים החדשים, שיש לנו בהם אמון, שיעשו עבודה נאמנה להשקיע ולחזק את מערך הכבאות, ולממש זאת בהקדם.

בת שבע חייט: בימים הקשים באסון הכרמל אני חשבתי אחרת.

בת שבע חייט: בני היה מאושפז שבועיים ימים בבית החולים רמב"ם.

בת שבע חייט: חשתי שיש לנו מנהיגות בישראל, שלא מקטינה ראש אלא מגדילה; שמובילה ומנהיגה את העם במשבר הגדול, ובמקביל מלווה אותנו ביום יום.

בת שבע חייט: שואלת לשלום בני ומלווה אותנו בהמשך בצער המשפחה.

בת שבע חייט: לא נאמר דבר על שיתוף פעולה בין הגופים השונים, כמו קק"ל והחברה להגנת הטבע.

בת שבע חייט: היכן הגופים האלה נפגשים עם מערך הכבאות?

בת שבע חייט: איפה ננקטות הפעולות למניעת השריפות הגדולות?

בת שבע חייט: על כך לא נאמר דבר, ואני מבקשת לבדוק ולתת את הדעת על כך.

בת שבע חייט: בקשה אישית שלי ושל משפחתי, כולנו יודעים וגם מבקר המדינה התריע, שלפתחנו אסונות כמו רעידת אדמה, ויש להיערך גם לזאת.

בת שבע חייט: בני דני, מפקד יחידת החילוץ בעמק יזרעאל, הקים יחידת חילוץ יש מאין, באמצעים פרטיים, בזמנו הפנוי.

בת שבע חייט: אני מבקשת ממר יעקב גנות, לתת את הדעת ולחזק את יחידת החילוץ, שבמסגרת כיבוי האש.

בת שבע חייט: יחידה שתיתן מענה מקצועי בחילוצים מיוחדים.

בת שבע חייט: יחידת החילוץ היא גאוותו של דני הכבאי.

בת שבע חייט: המשיכו בבקשה את מורשתו.

בת שבע חייט: דני הציל, פעל על מנת להציל חיים של אחרים.

בת שבע חייט: דני פעל וגדל על ערכים של אהבת האדם ואהבת המולדת.

בת שבע חייט: אני מבקשת לכבד את דרכו ואת מורשתו.

בת שבע חייט: תודה רבה.

יואל חסון: תודה רבה, אני מודה לך.

יואל חסון: ראש עיריית טירת הכרמל אריה טל, בבקשה.

אריה אלדד: תודה רבה אדוני יושב הראש.

אריה אלדד: כאחד שעבר את זה, בשלב ראשון אני רוצה להשתתף בצער המשפחות השכולות.

אריה אלדד: אבל כרשות אשר פינתה יותר מחצי מהתושבים שלה, 11,000 תושבים מהעיר, וביצעה עבודה, אני חייב לומר מספר דברים.

אריה אלדד: אם המטוסים לא היו מגיעים ברבע לשש בבוקר באור ראשון ביום שישי לבצע את היעפים שביצעו, חלק גדול מהבתים היו נפגעים.

אריה אלדד: אני רוצה לציין את העבודה שעשו גם וועדת הביקורת אצלנו בטירת כרמל, וגם מבקר ביקורת המדינה שהיה אצלנו בעיר עם כל הצוות שלו, במשך למעלה מ-5 שעות ובדק את הנושאים בשטח אחד לאחד, כשראה את שורת הבתים הראשונה שעמדה להיפגע, ולאחר מכן כל האזורים שנפגעו מריסוס המטוסים, לאחר מכן נכנס לחקירה ארוכה בשטח.

אריה אלדד: ואני מקווה שהמסקנות, והוא בדק את הפעולה ואת העבודה של הרשות, גם אחת לאחת, דרך דו"ח המבצעים שלנו, וכל פעולה שננקטה באיזה שלב ואיך היא פעלה, ואיפה הגיעו ההודעות אלינו.

אריה אלדד: זאת העבודה של המבקר, ואני חייב לציין פעם שנייה שהוא הגיע לכל מקום ומקום, אישית לבדוק אותם.

אריה אלדד: ואני חייב לציין, ישר כוח אדוני המבקר.

אריה אלדד: והצוותים שלנו, והשר לביטחון פנים שנמצא כאן כרגע ביקש מאיתנו, ואני כאיש חיל האוויר שעבר מבצעים שונים, איש מסוקים, אפרופו חילוצים וכל מה שיש מסביב לזה ---

בנימין נתניהו: אתה איש מסוקים?

אריה אלדד: כן.

בנימין נתניהו: ורק עכשיו אתה נזכר לספר לי את זה?

אריה אלדד: סגן אלוף בטייסת 125.

בנימין נתניהו: איזה מחזור גיוס אתה

אריה אלדד: אני השתחררתי מחיל האוויר בשנת 89'.

בנימין נתניהו: מתי התגייסת?

אריה אלדד: אני התגייסתי אני לא רוצה אפילו להגיד, בשנת 64'.

בנימין נתניהו: יכול להיות שהטסת אותי.

אריה אלדד: היו הרבה מבצעים שהיינו בהם.

אריה אלדד: עשרות שנים.

אריה אלדד: אדוני השר לביטחון פנים, שביקש ממני להכין את כל נושא איך לבצע את החפ"ק הקדמי עם הציוד שנדרש, והכניס אותי מיד גם בנושא, הכנתי עבודה - ברגע אנחנו נתקעים למערך כזה, איך אפשר לשתף את כל הכוחות ביחד, ולתאם ולהכין את העבודה.

אריה אלדד: אני הכנתי עבודה, הצגתי אותה, היא הגיעה לשר לביטחון הפנים וגם לסגן ראש הממשלה, סליחה השר לביטחון הפנים, והיום הוא קיבל גם את העבודה הזאת איך לבנות את המערך, ואת זה אני מבקש שכן יסייע.

אריה אלדד: והסיוע שקיבלנו בשעת הפעילות עצמה, אני חושב שגם שאר הרשויות גם שותפיי.

אריה אלדד: ופתחו לנו גם את האפשרות לבצע כל פעולה בנוכחות של , וגם אני מקווה לקבל אחר כך את שאר ההחלטות עד סיומן ליישום.

אריה אלדד: אני מקווה שנקבל את זה, אלה הדברים שאני רוצה לציין.

אריה אלדד: תנו לנו להמשיך בהכנת המערך, למנוע בעתיד את מה שקרה.

יואל חסון: אני קודם כל רוצה להודות לך, וגם להגיד שאני גם הייתי אצלך בזמן אמת.

אריה אלדד: ציינתי את הביקורת, כולל יושב הראש.

אריה אלדד: והממשלה גם הייתה אצלי.

יואל חסון: גם הממשלה הייתה, וגם הועדה לביקורת המדינה הייתה.

אריה אלדד: אני מודה לכולם שהיו.

יואל חסון: ואני גם הייתי ממש ביום שישי וראיתי את הניהול שלך וההנהגה שלך בעיר.

יואל חסון: זה באמת ראוי להערכה, גם שלך וגם של סגניך וכל הצוות, בהחלט מעורר הערכה וכבוד.

יואל חסון: וג'יה כיוף, ראש מועצת עוספיה נמצא פה?

יואל חסון: בקצרה, בבקשה.

יואל חסון: גם אצלך הייתי ויישר כוח גם על מה שהיה אצלך.

וג'יה כיוף: קודם כל אני רוצה להגיד לך אדוני יושב הראש, ראש הממשלה והמבקר, שאנחנו עכשיו עוברים ביקורת יום יומית של מבקר המדינה בנושא של השריפה.

וג'יה כיוף: כמי שהיה בשריפה מה-10 דקות הראשונות ועד היום מלווה את השריפה, אני רוצה להגיד לכם ולספר לכם ככה, כמה תחנות.

וג'יה כיוף: מה שהביא אותי לפה, להגיד לכם את האמת, זה עדות ישירה שלי למה שקרה בשריפה.

וג'יה כיוף: ואני גם הייתי כשהאוטובוס, בעצם אחרי חצי שעה שעלה באש.

וג'יה כיוף: ואני רוצה להגיד לכם שצריכה להיות קורלציה בין המקרה לבין הדיון, וזאת עצה אישית.

וג'יה כיוף: הדבר השני, אני רוצה להגיד לכם שאנחנו חיים את השריפה בכפרי הדרוזים 50 שנה.

וג'יה כיוף: אם מישהו צריך להטות את האוזן, ואני לא באתי כאן כדי לשמוע תשובות של שליפות, אני באתי לכאן כדי לשמוע תשובות שאני אומר שאין לי חשמל, אז אין לי חשמל.

וג'יה כיוף: מי שמחוקק את החוק זה אדם, ומי שיכול לשנות אותו זה אותו אדם.

וג'יה כיוף: ולכן, זה לא צורה שאני יכול לקבל שחוק זה חוק.

וג'יה כיוף: אני מכבד את החוק, אבל אם החוק באיזה שהוא מקום ע ולה לי באנשים ובאסונות – צריך לבדוק מחדש את החוק.

יואל חסון: טוב.

יואל חסון: תודה רבה.

יואל חסון: אני מודה לך.

וג'יה כיוף: רק רגע, תן לי שני משפטים.

וג'יה כיוף: אני שומע אותך.

וג'יה כיוף: עכשיו, מה שקורה הוא, אני שמעתי כאן שיש הצתות.

וג'יה כיוף: אני רוצה להגיד לכם רבותיי ---

בנימין נתניהו: לא במקרה הזה.

וג'יה כיוף: לא.

וג'יה כיוף: אני יודע שלא במקרה הזה.

וג'יה כיוף: אבל צריך, חסר לי חוליה אחת פה, וזה החינוך.

וג'יה כיוף: ואף אחד לא העלה את הנושא הזה של החינוך.

וג'יה כיוף: הרי לא יכול להיות להשאיר יישובים עם מתנ"סים סגורים בלי חינוך של נוער, בלי מתן תשובות לנוער הזה.

וג'יה כיוף: אלה השאלות המרכזיות שאנחנו צריכים, ולבנות את התשתיות שיכולות לתת תשובה ל-30 מיליון עצים.

וג'יה כיוף: אי אפשר לתת ליישובים להיות מכותרים ב-30 מיליון עצים.

וג'יה כיוף: הפעם יצאנו, איך שאומרים אלוהים גדול, בפעם הבאה אותו דבר לא יהיה.

דוד דיין: לא, אנחנו לא יצאנו.

דוד דיין: אני את הבן שלי נתתי בשריפה הזאת.

דוד דיין: אני לא יצאתי באלוהים גדול.

וג'יה כיוף: מאה אחוז, אתה צודק.

יואל חסון: אתה צודק במאה אחוז.

יואל חסון: תודה, אני מודה לך.

יואל חסון: חברים תראו ---

וג'יה כיוף: אני חוזר בי.

דוד דיין: אתם מדברים על היתרים.

דוד דיין: רבותיי, פה הלכו 44 אנשים.

דוד דיין: כל הדיון הזה שאתם דנים אני יודע ---

יואל חסון: מה שמך?

דוד דיין: שמי דוד דיין, אני אביו של שמעון דיין זיכרונו לברכה.

יואל חסון: זיכרונו לברכה, תודה רבה.

יואל חסון: אני מודה לך על ההערה החשובה.

יואל חסון: חברים תראו, ראש הממשלה באמת היה נדיב בזמן, אנחנו מאחרים פה בחצי שעה.

יואל חסון: ראש הממשלה באדיבותו ---

אנסטסיה מיכאלי: אתם לא יודעים לשמוע את העם האמיתי.

אנסטסיה מיכאלי: אתה יודע רק לעשות יחסי ציבור לחוקים שלך שאף פעם לא יעברו.

אנסטסיה מיכאלי: תקשיב לאנשים, לעם.

יואל חסון: זה מה שאני רוצה עכשיו לעשות, מאיפה התעוררת פתאום?

אנסטסיה מיכאלי: כן, כן, שומעים, בסוף.

יואל חסון: טוב שהתעוררת.

אנסטסיה מיכאלי: בהתחלה צריך לשמוע אותם.

יואל חסון: בבקשה, שני דוברים אחרונים ואז ראש הממשלה יאמר את דברו ואני אסכם את הדיון ונקבל החלטות הוועדה.

יואל חסון: בבקשה, תציג את עצמך.

נג'יב סרחאן: בהחלט אני אציג את עצמי.

נג'יב סרחאן: אדוני ראש הממשלה, מכובדי, יושב ראש וחברי הוועדה לביקורת המדינה.

נג'יב סרחאן: כבוד מבקר המדינה, שרים וחברי כנסת נכבדים, המשפחות השכולות.

נג'יב סרחאן: אני נג'יב סרחאן מהכפר מר"ר, אביו של איאס, זיכרונו לברכה, מייצג את המשפחות השכולות, שהתכנסנו ב-22 בחודש שעבר.

נג'יב סרחאן: קודם כל אני מוחה על תהליך ההזמנה לדיון הזה, שחלק גדול מהמשפחות השכולות לא הוזמן, ורוב הנמצאים כאן, הוזמנו רק אתמול בשעות אחר הצהריים, לאחר לחצים ובירורים של המשפחות השכולות.

נג'יב סרחאן: חשוב לי כאן לציין שאין אנחנו מזוהים עם עמדות מפלגתיות או כל זרם פוליטי.

נג'יב סרחאן: כן אנו מזוהים עם ערכי מדינת ישראל וכלל עדותיה ודתות אזרחיה, והחשוב מבין הערכים הרבים, הוא ערך קדושת החיים וערך האדם הזכאי, הקודם לכל ערך אחר, ואין הנקמה היא בנפשנו, והענישה איננה מסמכותנו.

נג'יב סרחאן: לכן, אנו דורשים: אלף, חקר האמת והחקירה שאנו מייחלים תהיה על ידי גוף בודק, בלתי תלוי, שיחקור מספר שעות ספורות מהאירוע, והן שעות אחר הצהריים, משעת יציאת בנינו מבית ספר ניר, עד קבלת הבשורה המרה לכל משפחה ומשפחה.

נג'יב סרחאן: ולא בדיקת השעות, עם אין ספור שבודק כבוד מבקר המדינה, שאנו מעריכים את עשייתו ומכבדים חקירתו, שאינה מוגבלת בזמן, ולנו עדיפות ראשונה כמשפחות, בדיקת מספר השעות הספורות ומתן תשובות.

נג'יב סרחאן: מסקנות החקירה שאנחנו דורשים תהיינה כתובות, כי בתחקירים שום דבר לא קיבלנו.

נג'יב סרחאן: כתובות למשפחות השכולות, תוך מספר שבועות ועוד להדגיש שתהיינה גם מחייבות, כי המלצות לפעמים אינן מחייבות.

נג'יב סרחאן: אבל אנחנו כאן דורשים שהמסקנות כן תהיינה מחייבות.

נג'יב סרחאן: שהרשויות המחליטות והמבצעות במדינה, יזכו את הזכאים ויענישו בקפדנות את האשמים, מבין האחראים, על מחדלם וכישלונם בניהול האירוע, שתוצאותיו מעידים על כך, והוא אובדן 44 חללים מטובי אזרחי המדינה.

נג'יב סרחאן: נקיטת צעדי מנע קפדניים למניעת כשלים ומחדלים, בכדי שלא יהיו נספים נוספים, יותר משפחות שכולות, אלמנות ויתומים.

נג'יב סרחאן: מכאן אני פונה לכבוד ראש הממשלה, שיזמין את המשפחות השכולות לפגישה שאנו מעוניינים מאד מאד בה, אבל בצורה מסודרת, בכדי שנכין את עצמנו לפגישה, ולא כפי שנעשה היום, שהוזמנו חלק מהמשפחות בדרך לכאן והשאר לא הוזמנו בכלל.

נג'יב סרחאן: תודה רבה לכם.

יואל חסון: תודה על הדברים שלך, דיברת באמת בנועם.

יואל חסון: אני מודה לך.

יואל חסון: חברים, אני מבקש עכשיו, אני מבין שלא כולם דיברו, גם אתה ביקשת, בבקשה, בוא שם ליד השולחן, ובקצרה.

סלאח אבו ריש: שמי סלאח אבו ריש מכפר ירכא, אביו של ואסים זיכרונו לברכה, שנספה באסון הכרמל, ב-2 בדצמבר 2010.

סלאח אבו ריש: קודם כל כבוד ראש הממשלה, מר בנימין נתניהו, כבוד יושב ראש וועדת ביקורת המדינה חברי יואל חסון, כבוד מבקר המדינה ונכבדים חברי הכנסת.

סלאח אבו ריש: אני לא רוצה לדבר, רק בקצרה, למיטב ידיעתי, שראש הממשלה באסון השריפה בכרמל הוא מילא את חובתו כראש ממשלה.

סלאח אבו ריש: הוא באירוע הזה תפס ממש פיקוד והתחיל לנהל את האירוע, ביחד עם השר לביטחון פנים, מר יצחק אהרונוביץ.

סלאח אבו ריש: כולכם יודעים שאנחנו, המשפחות השכולות איבדנו את היקרים, ממש את היקר לנו, כל אחד ואחד מהמשפחות.

סלאח אבו ריש: עד עצם היום הזה לא קיבלנו שום פרטים בקשר לאסון שהיה ב-2 בדצמבר.

קריאה: וקיבלנו דווקא תחקיר.

סלאח אבו ריש: קיבלנו מהמשטרה אבל לא כתוב, אבל זה שטחי.

סלאח אבו ריש: אני סומך על מבקר המדינה שיעשה בדיקה מקיפה וגם אפקטיבית, אני בטוח, ואני בטוח בנאמנותו וכמו שאמר ידיד סרחאן אבו איאד, באמת תוצאות סופיות, ולא לאכזב אותנו, על מנת לתת הסבר מלא לנכדה שלי, שנולדה אחרי האסון בחודש, ב-2 בינואר 2011, נולדה נכדה, אני רוצה לתת לה.

סלאח אבו ריש: היא לעולם לא תגיד "אבא", לא תראה את אבא שלה, אך ורק על התמונה בקבר.

סלאח אבו ריש: אני בטוח שלא תאכזבו אותנו, ותודה לכם.

יואל חסון: תודה, אני מודה לך.

יואל חסון: אני מודה לכולכם שבאתם, ואני מעריך את הדברים שאמרת ובצורה הזאת, ואני באמת מודה לכל המשתתפים על הדברים החשובים.

יואל חסון: גנות בקצרה לגברת בוקר, ממש בקצרה, ראש הממשלה, ואז אני אסכם את החלטות הוועדה.

יעקב גנות: לשאלתך לגבי מספר התקנים, כרגע ההחלטה היא – אלף, למלא כת כל התקנים, כולל אותם התקנים שלא היו מתוקצבים.

יעקב גנות: סך הכל נגיע לתקן שנקבע מהתחלה – 2,130 ומשהו, פלוס עוד 200 תקנים שכבר קיבלנו אישור, ויש סיכום עם ראש הממשלה, שר האוצר ושר לביטחון הפנים, שאם במהלך הדיונים שנקיים אותם, וביחס ישיר להגעת הציוד, אם נצטרך נגיע למסקנה שיש צורך בתוספת תקנים, הנושא יובא על ידי השר לביטחון פנים לאישור הממשלה.

יעקב גנות: וראש הממשלה הוא זה שיזם.

יעקב גנות: אחד.

יעקב גנות: סיום התהליך, אני יכול להתחייב בדבר אחד, שאנחנו עושים את המקסימום כדי שהרשות תוקם כמה שיותר מהר.

יעקב גנות: הנושא תלוי בחקיקה, דיונים שנקיים אותם עם הרשויות המקומיות/עם ההסתדרות, ובעצם אלה שני הדברים שמונעים את השינוי וגמר סקר הנכסים.

יעקב גנות: אנחנו נעשה את זה, ונשתדל לעשות את זה כמה שיותר מהר.

יעקב גנות: ממשלת ישראל קבעה תאריך, סוף 2012 גמר.

יעקב גנות: אנחנו לא נחכה לא לסוף, ולא לתחילת 2012.

יואל חסון: תודה, מר גנות, אני מודה לך.

בת שבע חייט: אפשר להוסיף משהו קטן?

יואל חסון: בקצרה.

בת שבע חייט: קיבלנו תחקיר של המשטרה, אבל לא קיבלנו תוצאות תחקיר של כבאות והצלה.

בת שבע חייט: אז אנחנו מבקשים ליידע אותנו בתוצאות התחקיר של כבאות והצלה.

בת שבע חייט: ומשפט נוסף, אני בטוח שבאסון הטרגי שפקד אותנו, לא היה איש שכיוון שכך יקרה, ואיני מפנה אצבע מאשימה כלפי אף אחד.

בת שבע חייט: אני בטוחה שאף אחד לא התכוון שזה יקרה.

בת שבע חייט: העם היה איתנו באסון הטרגי שלנו, קיבלנו תמיכה, חיזוק ואהבה גדולה מהעם שלנו, תודה שיש לנו עם כזה, תודה שיש לנו אזרחי מדינה שמשתפים עימנו פעולה, וגם מהם קיבלנו תמיכה והמון אהבה.

בת שבע חייט: תודה לכולם.

יואל חסון: תודה לך.

יואל חסון: אני מודה לך.

יואל חסון: ראש הממשלה ואז נחליט את החלטות הוועדה.

בנימין נתניהו: תודה.

בנימין נתניהו: קודם כל אני אזמין אתכם, אלה שכאן ואלה שלא הגיעו לכאן, לפגישה.

בנימין נתניהו: אני שומע את הבקשה שלכם, או לפחות של חלק מכם, שהיא ממוקדת ברצון לדעת מה קרה בשעות וברגעים שקדמו לאבדן יקירכם.

בנימין נתניהו: תאמינו לי אני מבין את זה, ואני באמת מבין את זה.

בנימין נתניהו: זה לא דבר פשוט.

בנימין נתניהו: אבל אני רוצה להבטיח לך שמבקר המדינה והאנשים שנמצאים כאן איתו והאנשים שלא נמצאים כאן, אבל עובדים איתו, אני שמעתי מהמבקר עצמו שהוא מטפל בנושא הזה ואמון עלי ואמון עליכם, שהוא יעשה בדיקה מקיפה ויסודית בנושא הזה.

בנימין נתניהו: הרגעים האלה היו איומים, כי גיבורים וגיבורות נפלו במוות מאד אכזרי, מייסר ולא ברור, אני לא חושב שאולי הציבור לא מבין את עוצמת האש, כי עמדו שם גם שוטרים וגם סוהרים וגם כבאים.

בנימין נתניהו: בת שבע, הבן שלך דני עמד שם, ושלך מוטי עמד שם, עם זרנוק אש שנמס להם בידיים.

בנימין נתניהו: זרנוק כיבוי שנמס לו בידיים.

בנימין נתניהו: זאת אומרת עוצמת האש הייתה כל כך חזקה, שהיא המיסה את המתכת.

בנימין נתניהו: אני לא רוצה להגיד מה עוד.

בנימין נתניהו: נפלו שם גיבורים.

בנימין נתניהו: עומד נער או ילד או מבוגר, עומד אל מול חומת אש אדירה, ואני חושבת בכוחות נפש עילאיים, אבל ברגע זה נראה היה חסר סיכוי.

בנימין נתניהו: לכן השאלה מה ניתן היה לעשות בנסיבות האלה, אני אגיד לכם את דעתי.

בנימין נתניהו: ותאמינו לי היא שקולה.

בנימין נתניהו: אילו היו כבאיות, זה לא ברור בשריפת יער אם הן בכלל היו יכולות להגיע לשם.

בנימין נתניהו: מה לעשות, אני הייתי מספיק פעמים, חמש שנים ביליתי בהרים ובגיאיות וכו', ואני ראיתי מה קורה.

בנימין נתניהו: מישהו השאיר גחלים, ופתאום האש באה והרוח לוקח את זה מעבר לנקיק וואדי, אין לך בכלל דרך ---

אדוני ראש הממשלה, יש שאלה אחרת שעולה פה.

איך יכול להיות שאסירים לא, באמת, זו שאלה שחשוב שהיא תעלה, אין לנו הזדמנות לשאול את השאלות בשום פורום ---

יואל חסון: זה לא לעכשיו.

יואל חסון: יש לך הזדמנות לשאול את המבקר, לבוא למבקר.

בשום פורום.

בכל מקום שהיינו סותמים לנו את הפה.

יואל חסון: מה שמך?

מיכל.

יואל חסון: מיכל תקשיבי.

מותר לי לפחות את זה לדעת.

בעלי כבר ככה כבר מת.

בנימין נתניהו: מה השאלה שרצית לשאול.

סליחה, יחידת נחשון פינתה אסירים מכלא דמון שלא ירדו בציר הזה, ואתם יכולים לבדוק את הדברים ונאמרו גם.

השאלה שלי היא אחרת, למה לקחו סיכון עם האוטובוס הזה?

האנשים האלה היו חסיני אש?

זאת השאלה שלי.

איך יכול להיות שהוא עלה והאסירים ירדו מציר אחר?

כאילו זה עניין של רשלנות.

ועוד דבר כבוד ראש הממשלה, נכון, ברגעים האחרונים של האוטובוס, גם אני ראיתי את התמונות, לא היה ניתן לעשות שום דבר.

לא ציפיתי שבעלי יתאדה ויקפוץ מעל.

לא היה ניתן לעשות כלום.

השאלה מה ניתן היה לעשות, באחת עשרה בבוקר, כשזאת הייתה שריפת קוצים.

זאת השאלה.

את התשובות האלה אנחנו כן צריכים לקבל, מגיע לנו.

יש לנו ילדים.

יש לי ילד בן שנתיים וחצי שאני רוצה שיהיה לו תשובות.

הוא יגדל בלי אבא שלו, הוא לא יכיר אותו, יש כאן לפחות 10 נשים שילדו ויילדו אחרי האסון הזה.

מגיע לנו את התשובות האלה.

אני כולה בת 34 ולי כבר לא יהיה בעל ולא תהיה לי משפחה ... אז מגיע לנו.

קריאה: הבת שלי היא בחודש שמיני בהריון.

קריאה: היא גם צריכה תשובה לילד שייוולד לה בעוד חודשיים.

קריאה: מה היא תגיד?

קריאה: יש פה הרבה מחדלים, אדוני ראש הממשלה.

קריאה: המון מחדלים.

קריאה: ואיפה הנציב של שירות בתי הסוהר?

קריאה: למה הוא לא נמצא פה?

קריאה: איפה מפקד הקורס?

קריאה: איפה האנשים האלה שאחראים ישירות להרג שלהם, של 44 אנשים.

קריאה: את זה תיתן לנו תשובות.

קריאה: את זה אנחנו רוצים לדעת.

יואל חסון: תודה רבה.

קריאה: לא, נחקור, ונביא את ההמלצות, ובסוף שום דבר ---

יואל חסון: אנחנו נחקור את הדברים האלה.

קריאה: אני נשבעתי שאני צריך תשובות לנכדים שלי, ואני כן אתן את זה.

יואל חסון: וזה מה שנחקור.

יואל חסון: תודה רבה.

יואל חסון: תנו לראש הממשלה לסכם.

קריאה: אם היו נשרפים שני אסירים חלילה בכלא אז הייתה ועדת חקירה כן.

בנימין נתניהו: אני מאמין שלשאלות האלה המבקר ייתן תשובה.

בנימין נתניהו: אני רוצה להשיב, או לחזור לשאלה מה קורה שיש לך בשריפת יער.

בנימין נתניהו: קודם כל מה זה יער?

בנימין נתניהו: יער זה שטח מאד צפוף, במקרה זה יער הררי, ולכן צירי התנועה הם מוגבלים, וברגע שמתחילה להתפשט האש היא לא צריכה להתפשט קילומטרים, מספיק שהיא נעה מרחק של , או , או מציר גישה, היא כבר לא נגישה.

בנימין נתניהו: ועל כן לפעמים, כוס המים של הכיבוי הראשוני, ניתן להגיע ברכב, אבל לא תמיד, והייתי אומר בשריפת יער – בדרך כלל לא.

בנימין נתניהו: אבל תמיד, וזאת הנקודה הרלבנטית, תמיד אפשר להביא את כוס המים באוויר.

בנימין נתניהו: או על ידי מטוס או על ידי מסוק.

בנימין נתניהו: אין מקום שמתפשטת שריפה או דליקה, במקום מיוער, הררי, שהמטוס או המסוק לא יכולים להגיע.

בנימין נתניהו: ולכן אם אנחנו רוצים באמת כוס מים, אני לא מדבר כבר אחר כך על הטיפול.

בנימין נתניהו: ראיתם מה הבאנו הנה.

בנימין נתניהו: הבאנו הנה טייסות שלמות.

בנימין נתניהו: אבל אם רוצים להגן כוס מים אפקטיבית, מה שאולי אפשרי בקרקע, ואני אומר לכם בדרך כלל בשטח הררי, בשטח מיוער בדרך כלל אינו אפשרי.

בנימין נתניהו: מה שתמיד אפשרי זה כוח מוטס.

בנימין נתניהו: עכשיו אני רוצה להתייחס, אני רוצה להגיד דווקא להורים, וגם לך אדוני יושב הראש, אני חושב שבדרך כלל מה ששמעתי מההורים זה שאלות קורעות לב, אבל נכנסות ללב וגם נכנסות לשכל, שזה לא הצהרתי אלא נקודתי.

בנימין נתניהו: אומרים – אנחנו רוצים לדעת.

בנימין נתניהו: אני לא יכול להגיד לכם ששמעתי מכל חברי הכנסת את אותו הדבר הזה, אם בכלל, אני חושב שמגיע לכם הרבה, באמת הרבה הערכה על הקשב שלכם והאצילות שלכם.

בנימין נתניהו: אבל כיוון שהיו כמה חברי כנסת, שאינם פה, שאמרו עלי שיש לי מיומנות תקשורתית אבל לא מטפלים במהות, אבל אחרי שאמרו את זה – יצאו, ברחו, כי את שלהם הם כבר עשו מבחינה תקשורתית.

בנימין נתניהו: אני רוצה לענות להם.

בנימין נתניהו: והתשובה הראשונה שאני אומר – השאלה הקריטית היא, הקריטית – מדוע ביטלו את כוס המים המוטסת, במקרה הזה המוסקת.

בנימין נתניהו: אם הייתי צריך להגיד מה השאלה הקריטית לאירוע הזה, לשריפת היער בכרמל – זאת השאלה.

בנימין נתניהו: עכשיו ההחלטה התקבלה, צודק יושב הראש, התקבלה על ידי ראש הממשלה שרון, והיו שם שרים.

בנימין נתניהו: היו שם השרה לבני ונדמה לי השר אולמרט, וגם היו שרים ---

יואל חסון: ולימור לבנת ורובי ריבלין.

בנימין נתניהו: שהם מהליכוד, לא גדעון סער.

יואל חסון: לא גדעון סער.

בנימין נתניהו: הוא לא היה שר, מה לעשות?

בנימין נתניהו: עכשיו, ההחלטה הזאת הייתה, ואגב אם אנחנו אומרים את האמת – צריך להגיד מי התנגד.

בנימין נתניהו: מי שהתנהג היה אלי ישי, וכפי שאני מבין כל שרי ש"ס.

בנימין נתניהו: צריך להגיד את האמת.

בנימין נתניהו: עכשיו, יש כאן שאלה מרכזית, יש כאן שאלה משום שאני סומך על המבקר, משום שאנחנו לא רוצים לעכב את הביצוע, משום שאני חושב שהשאלה הקריטית פה – בשנת 2002 הייתה החלטה לבטל.

בנימין נתניהו: עכשיו, אני רוצה לדבר לפני האירוע ותוך כדי האירוע, וגם מילה אחריו.

בנימין נתניהו: נשאלתי שוב, כנראה מישהו שלא הקשיב, אז למה לא פעלת להחזיר?

בנימין נתניהו: קודם כל כי צריך לאתר את הבעיה.

בנימין נתניהו: אבל כמה ימים, נדמה לי חמישה ימים לאחר שובי מיוון, מוציא מנכ"ל משרד ראש הממשלה, זה לפני השריפה, לפני שאנחנו יודעים שתהיה שריפה, כשלושה חודשים לפני השריפה.

בנימין נתניהו: אני חוזר מיוון, ראיתי שריפה, ראיתי כוס מים אווירית של מטוסים ומסוק שכיבו שריפה כזאת, ככה.

בנימין נתניהו: ואני חוזר ואני מוציא מנכ"ל משרד ראש הממשלה, הוא מוציא את המכתב הבא: הוא מתייחס לשאלה של רכישת שני מטוסי כיבוי אש אמפיביים, שיכולים לנחות בים וביבשה, והוא אומר – "אבקש לקבל בהקדם האפשרי" בהקדם האפשרי, "את התייחסות נציבות הכבאות למידת המענה של המטוסים הללו לצורכי מערך הכבאות בשגרה ובעת התמודדות עם שריפות ענק, תוך התייחסות לסדרי עדיפות לפיתוח מערך הכבאות".

בנימין נתניהו: יש שני דברים שנדרשים ממנהיגות – אחד זה לנסות כמיטב יכולתנו לצפות פני עתיד, ושניים לפעול בזמן הכרעה בצורה נכוחה.

בנימין נתניהו: הדבר הזה, המכתב הזה נשלח.

בנימין נתניהו: אני לא אומר לכם, אני לא אומר אז למה לא קיבלת עליו מענה, ושישה שבועות, או שבעה שבועות.

בנימין נתניהו: הרי תמיד אפשר לשאול – למה לא קיבלת עליו מענה בשש דקות.

בנימין נתניהו: המכתב הזה נשלח משום שלי היה ברור לחלוטין, כפי שאמרתי ליוחנן, לתת אלוף, היום אלוף יוחנן לוקר.

בנימין נתניהו: המזכיר שלי, אמרתי לו יוחנן, אנחנו לא יכולים שלא תהיה לנו יכולת מוטסת כזאת.

בנימין נתניהו: זאת הייתה המסקנה שלי כראש ממשלה, לפני ששמעתי וועדות, לפני שמישהו דיבר, באיזה שהוא דו"ח שהוא, על כיבוי מוסק או מוטס כי אני אחראי למדינה.

בנימין נתניהו: ואני רואה שיש בעיה, ואני רואה שיש פתרון לבעיה.

בנימין נתניהו: ואז אנחנו מתחילים לגלגל את זה, בסדר.

בנימין נתניהו: מגיעה השריפה, ועכשיו אני רוצה להגיד משהו לחבר הצעיר.

בנימין נתניהו: הוא דיבר איתה על מיומנות תקשורתית, כן.

בנימין נתניהו: מה שנדרש בזמן מעשה, זה לקבל את ההכרעה הקובעת במערכה.

בנימין נתניהו: באנגלית, בלעז קוראים לזה – “command decision” .

בנימין נתניהו: מה הוא הדבר שמטה את המערכה.

בנימין נתניהו: זה יכול להיות בקרב, זה יכול להיות במשבר כלכלי, זה יכול להיות בשריפה.

בנימין נתניהו: בכל מצב.

בנימין נתניהו: המפקד והמנהיג צריך לזהות את הבעיה, את נקודת הציר שמסובבת את המערכה ומאפשרת לפתור אותה.

בנימין נתניהו: עכשיו, זה לא קל.

בנימין נתניהו: אני אומר לכם שחווינו לאחרונה מצבים, למשל מלחמה, שהמנהיגות לא זיהתה את נקודת הציר, והלכה סחור סחור.

בנימין נתניהו: היא לא יודעת מה מביא להכרעה.

בנימין נתניהו: מה מביא לשינוי פני המערכה.

בנימין נתניהו: בנקודה הזאת, אני מודה, בגלל אותה התנסות, אני הבנתי שבנוסף למאמצים ההרואיים, אין מילה אחרת, מאמצי הגבורה שהתבצעו וההקרבה, שנקודת הציר זה הבאת אותם מטוסים.

בנימין נתניהו: צלצלתי, נדמה לי המספר המדויק זה 34 מנהיגים של העולם, אישית.

בנימין נתניהו: אישית.

בנימין נתניהו: למה?

בנימין נתניהו: כי זה לא רק לאבחן את הבעיה, זה גם להביא את הפתרון.

בנימין נתניהו: עכשיו הפתרון, אם אנחנו נשאיר את זה לבירוקרטיות הרגילות, אז אנחנו שולחים פנייה לממשלה, זה מגיע לבירוקרטיה, עד שזה מחלחל למטה.

בנימין נתניהו: מה, אתם חושבים שהבירוקרטיות של האחרים שונות משלנו?

בנימין נתניהו: אנחנו יודעים, אנחנו מכירים את זה.

בנימין נתניהו: וזה לוקח זמן עד שזה יחזור.

בנימין נתניהו: בינתיים חצי מהמדינה תישרף.

בנימין נתניהו: מה אתם חושבים שהכרמל לא היה נשרף כולו?

בנימין נתניהו: היה יכול להישרף כולו.

בנימין נתניהו: זה יכול היה לחדרה, זה כמעט שרף לך את הישוב, אריה.

אריה אלדד: נכון.

בנימין נתניהו: זה יכול היה להתפשט לדניה, בתוך חיפה.

בנימין נתניהו: כל הכרמל היה הולך.

בנימין נתניהו: צפון הארץ הייתה נשרפת.

בנימין נתניהו: בסוף זה היה נעצר כי היו אחר כך, אחרי 12 ימים היה גשם סוחף.

בנימין נתניהו: אז זה היה נעצר.

בנימין נתניהו: אבל ב-12 יום אתה יכול לכלות חלק גדול מהמדינה.

בנימין נתניהו: ולכן הבעיה הייתה קודם כל להביא את המטוסים מהר, לא רק לאתר שזה הפתרון, זו הבעיה הראשונה.

בנימין נתניהו: קודם כל תאתר מה מכריע את הקרב.

בנימין נתניהו: שניים – לך תביא את הכוח.

בנימין נתניהו: הכוח לא היה פה.

בנימין נתניהו: יש מי שאומר – מה, אתה תלך, תבקש מאנשים אחרים, ממדינות אחרות?

בנימין נתניהו: אני אמרתי – 'כן, איזו שאלה'.

בנימין נתניהו: את השאלה הזאת פתרנו, אני אפילו לא מוכן להתייחס לזה.

בנימין נתניהו: הלכתי מיד ועשיתי את זה.

בנימין נתניהו: כבר כשפניתי למנהיגים, ביקשתי מהם להתערב ישירות בתוך המערכות שלכם ולהוציא המטוסים האלה מנפטלין ולפעול לזרז את זה.

בנימין נתניהו: ולכן הייתה פה גם התערבות, אפרופו אותו חבר כנסת.

בנימין נתניהו: אני לא הייתי מתייחס לזה אלמלא האמירות האלה על מנהיגות.

בנימין נתניהו: וזה הדבר השני, להביא את המטוסים.

בנימין נתניהו: לאתר שצריך מטוסים, להביא את המטוסים.

בנימין נתניהו: ולא הסתפקתי, כי אמרתי אני לא יודע אם זה יספיק.

בנימין נתניהו: כי בסיברייה לא הספיק, בקליפורניה בבברלי הילס זה לא הספיק.

בנימין נתניהו: היו צריכים לפנות שם.

בנימין נתניהו: המדינה הכי מפותחת בעולם.

בנימין נתניהו: ואין לנו ארץ אחרת, והיא קטנה, אז נביא עוד ועוד ועוד, עד שמפקד חיל האוויר יגיד לי די.

בנימין נתניהו: כשהוא אמר לי – די, עצרנו את זה.

בנימין נתניהו: אבל זה דבר שאני אומר אפרופו, וכן צילמו אותי תוך כדי.

בנימין נתניהו: אני אומר לאותם צעירים, תנהגו קצת יותר בכבוד ובדרך ארץ באנשים שמכריעים מערכה, שעוזרים להכריע מערכה יחד עם הגיבורים שהיו כאן.

בנימין נתניהו: אני אומר – קצת יותר דרך ארץ, קצת יותר צנעה.

בנימין נתניהו: אנחנו הולכים להקים, ועכשיו אחרי המערכת, אנחנו נקים את טייסת אלעד.

בנימין נתניהו: אלעד היה חובב טיס וצופה אש.

יואל חסון: אלעד ריבן.

בנימין נתניהו: כן.

בנימין נתניהו: אני לא יודע נאווה, על שום החלטה לבטל או לאפסן או להוציא מן הפעולה את מטוסי הריסוס.

בנימין נתניהו: אני לא מכיר את זה, אין לנו החלטה כזאת, והיא בוודאי הייתה מגיעה אלי לו הייתה החלטה כזאת.

בנימין נתניהו: ושוב, אני אזמין את כולכם לא רק לפגישה, אלא גם לחניכת אותה טייסת.

בנימין נתניהו: עכשיו אני רוצה להגיד מילה על המערך הקרקעי.

קריאה: סליחה אדוני ראש הממשלה, ברשותך, שאלה, מדברים רק על טייסים ---

יואל חסון: לא, לא, לא, לא.

קריאה: מדברים רק על טייסים ומטוסים.

קריאה: מה איתנו, הכבאים הקיימים?

יואל חסון: על טענת הזמן דיבר מר גדסי מספיק.

יואל חסון: אנחנו לא מפריעים לראש הממשלה כרגע.

יואל חסון: בבקשה.

בנימין נתניהו: לגבי הדו"ח הקרקעי, תראו, דו"ח המבקר על מלחמת לבנון השנייה היה ביולי 2007, והממשלה הקודמת כיהנה למעלה משנה וחצי, שנה ושמונה חודשים לאחר מכן, ולא נעשה דבר.

בנימין נתניהו: דבר.

בנימין נתניהו: הממשלה ברשותי נכנסה בתחילת אפריל, ליתר דיוק ב-31 במרס, בסדר?

בנימין נתניהו: למחרת הבוקר היה אפריל.

בנימין נתניהו: כעבור שמונה חודשים, בלי מבקר המדינה, ועדיין בלי דו"ח,

בנימין נתניהו: הלכנו והכפלנו את ההצטיידות השנתית משום שהבנו שיש בעיה.

בנימין נתניהו: ואחר כך כשבא הדו"ח, הלכנו והוספנו פי עשרה בהצטיידות השנתית, ואחר כך הבנו עוד יותר מזה, שאנחנו צריכים לעשות רפורמות גדולות מאד, שאנחנו מבצעים אותן הלכה למעשה.

בנימין נתניהו: אני חושב שמה שאתם יכולים מהדיון הזה, הוא ששני דברים גדולים מאד מתרחשים ברגע זה.

בנימין נתניהו: אחד זה ההקמה על ידי אנשים טובים.

בנימין נתניהו: גם השר וגם המנכ"ל וגם האנשים שעוסקים בדבר יחד עם גורמי המקצוע.

בנימין נתניהו: אנחנו מקימים מערך כבאות אחר במדינת ישראל.

בנימין נתניהו: מערך שיוכל לטפל בבעיה הקרקעית.

בנימין נתניהו: זה ייקח עוד כמה חודשים, אינני יודע את הזמן המדויק.

בנימין נתניהו: איציק, לך יש קרד בלנש לבקש ולקבל כסף, ואתה יודע שאם נגמר הכסף, נגמרים התקנים, יש לך קרד בלנש ממני, כי אמרתי לך את זה בדיון קודם שלנו.

בנימין נתניהו: תבוא אלי, נביא את זה לממשלה.

בנימין נתניהו: אתה לא תיעצר.

בנימין נתניהו: אז לכו בכוחם זה ותבנו מערך כבאות למדינת ישראל.

בנימין נתניהו: זה הדבר הראשון שאנחנו עושים.

בנימין נתניהו: ואילו הדבר השני, הוא ייקח פחות זמן, הוא באמת השקת אותה טייסת כיבוי.

בנימין נתניהו: אני חושב שאלה דברים חשובים.

בנימין נתניהו: עכשיו לא אגיד לכם שהדבר הזה מכסה את כל הבעיות שלנו.

בנימין נתניהו: אני אגיד לכם דבר אחד והוא מאד בעייתי – במישור של אזרחים ומנהיגות.

בנימין נתניהו: אין לנו אפשרות תמיד לצפות כל התפתחות ולהתארגן לקראת כל סיכון.

בנימין נתניהו: אם נאמר שיש לנו אפשרות כזאת – אנחנו לא נוכל לעשות דבר, משום שהמשאבים שלנו תמיד יהיו מוגבלים בסופו של דבר ונצטרך להחליט.

בנימין נתניהו: ועל כן מה שמנהיגות אחראית עושה בצפיית פני עתיד, זה לעסוק במה שנקרא בז'רגון – ניהול סיכונים.

בנימין נתניהו: אתה מחליט מה הוא הסיכון הגדול יותר או הקרוב יותר, ואתה מתקצב ומחלק את המשאבים שלך בהתאם.

בנימין נתניהו: היתרון הגדול של העבודה שמתנהלת בוועדה הזאת ועל ידי מבקר המדינה, שהיא נותנת לנו אשנב לראות ולצפות את הסיכונים.

בנימין נתניהו: היא איננה מאפשרת לנו לחלק את המשאבים, משום שבסופו של דבר צריך לתכלל, לקחת את כלל האתגרים, את כלל הבעיות שיכולים להיות בתחום הביטחון ובתחום הדיור ובתחום החינוך, ובתחום הבריאות, ובתחומים קריטיים אחרים למדינה, ואנחנו צריכים לקבל את ההחלטה.

בנימין נתניהו: זו לא החלטה של המנהיגות בסופו של דבר, זו החלטה של העם שבוחר את המנהיגות.

בנימין נתניהו: אבל אלה החלוקות האמיתיות.

בנימין נתניהו: טוב שיש זרקור, טוב שיש הארה של תשומת ליבנו גם כממשלה וגם לכם כציבור.

בנימין נתניהו: ובסוף אני רוצה להודות לכם, במיוחד לבני המשפחות על שבאתם הנה, ואני רוצה גם לחזק אתכם, כי אני יודע שזה אף פעם לא נגמר.

בנימין נתניהו: זה אף פעם לא נגמר.

בנימין נתניהו: תודה לכם.

יואל חסון: תודה, אנחנו נסכם את הדיון בהחלטות הוועדה.

יואל חסון: קודם כל הוועדה מודה לכל המשתתפים על הדיון, מודה לראש הממשלה על השתתפותו בדיון, לשרים, למנכ"לים, לכל חברי הכנסת.

יואל חסון: הוועדה לביקורת המדינה רשמה לפניה קודם כל את דברי ראש הממשלה ואת דברי המנכ"לים והשרים, ואת הצגת תוכניות העבודה ומטרות הממשלה מבחינת יישום מסקנות דו"ח מבקר המדינה, וגם יישום מסקנות השטח בעקבות אסון הכרמל.

יואל חסון: הוועדה תקיים במושב הקיץ דיון מנכ"לים.

יואל חסון: נזמין את המנכ"לים לכאן, לקבל, זה בערך יהיה בעוד שלושה חודשים, לקבל עדכון מצב על ביצוע התוכניות שהוצגו כאן, וגם אז נלמד את ה- נקווה שתהיה מצגת יותר מעודכנת עם תנועה יותר קדימה והיה דיון ברמת מנכ"לים, כדי לעקוב ולוודא על ביצוע הדברים, גם על ביצוע דבריו של ראש הממשלה, וגם על מה שהוצג על ידי המנכ"לים והשרים.

יואל חסון: בנוסף, שמענו ממבקר המדינה שהוא וצוותו עורכים את הדו"ח שאמור לבחון את האירועים של אסון הכרמל עצמו, ואת כל הדברים המשמעותיים שקרו שם, והקשים שקרו שם.

יואל חסון: זה, אני רוצה לומר לכם המשפחות, זה המקום שדרכו נקבל את התשובות, לפחות לרגעים הקשים שבהם אתם מבקשים לדעת מה קרה.

יואל חסון: אני אבקש מהמבקר, הוועדה מבקשת מהמבקר, בזמן שהוא יחשוב שהוא מוכן לתת את הדיווח הזה, לעדכן את הוועדה על סטאטוס הבדיקה, ועל הדברים שנערכו, גם אם זה לפני סיום הדו"ח עצמו, כדי לעדכן את הוועדה לביקורת המדינה על הדברים שנעשו.

יואל חסון: דבר נוסף אני רוצה לומר באופן אישי שחשוב לי לומר.

יואל חסון: תראו, הוועדה לביקורת המדינה היא וועדה, אני באמת מאמין, היא מעל כולנו.

יואל חסון: היום אני כאן, מחר מישהו אחר כאן.

יואל חסון: את המקור הזה צריך לשמור.

יואל חסון: גם מי שטוענים וטענו וטוענים תמיד וזו הדרך כדי להתמודד עם ביקורת, וטוענים זה דיון פוליטי, אפשר להגיד את זה גם על אחרים.

יואל חסון: ראש הממשלה נתניהו הוא לא ראש הממשלה הראשון שהיה כאן וקיבל ביקורת, וקיבל הערות, הוא גם לא האחרון.

יואל חסון: הוא עמד כאן ושמע, והקשיב לדברים ויהיו גם ראשי ממשלות בעתיד שיעשו זאת.

יואל חסון: צריך לשמור על הכלי הזה, ולדעת שתמיד אפשר לכנות פוליטי לא פוליטי.

יואל חסון: מי שאומר את זה בעיקר הוא עצמו הפוליטי.

יואל חסון: הדיון היום לדעתי היה דיון חשוב, היה דיון שחשף דברים, היה דיון שנגע בנקודות החשובות, היה דיון שבו שמענו את עמדתו של ראש הממשלה ואת התחייבויותיו ואת מחויבויותיו לנושא הזה, ואת אנשיו ואת שריו, ולכן אנחנו כוועדה לביקורת המדינה, יחד עם מבקר המדינה, נוכל באמת להמשיך לעקוב אחרי הדבר הזה, כדי לגרום לזה שאסון כזה לא ישנה, וכדי שבפעם הבאה, אם תהיה מגה שריפה כזאת, נדע להתמודד איתה טוב יותר ובזמן אמת.

יואל חסון: אני מודה לכולכם על ההשתתפות.

יואל חסון: תודה רבה.